
EVENIMENTE  ACTUALE  DIN  BISERICA 
ROMANO-CATOUCÂ. 

Cazul  Episcopului  Bonomelli  sau  cum  ies  la  iveală  dreptăţile 

celor  bîrfiţi, 

X  I. 

Iti  numărul  din  15  Noemvrie — 15  Decemvrie  al  Revistei 
Teologice ,  am  arătat  schimbarea  operată  în  direcţiunea  politică 
a  catolicismului  italian  şi,  în  acelaş  timp,  am  vorbit  despre  decla- 
raţiunile  făcute  la  o  adunare  catolică  din  Milan  de  cătră  arhi¬ 
episcopul  de  Udine  Rossi,  prin  care  el  îndrumă  lucrurile  spre 
părăsirea  unui  însemnat  punct  din  programul  politicei  papale 
în  Italia. 

Acest  însemnat  punct  erau  pretenţiunile  Vaticanului  de  a 
avea  în  Italia  putere  pămîntească  asupra  unei  bucăţi  de  teritor. 
Şi  fiindcă  guvernul  italian  niciodată  nu  s’ar  fi  învoit  să  cedeze 
ceva  din  suveranitatea  sa  naţională,  urmă  că  totdeauna  trebuia 
să  domniască  ura  între  acest  guvern  şi  puterea  papală. 

Aceasta  eră  marea  durere  a  catolicilor  sinceri,  care  în  acelaş 
timp  voiau  să  fie  şi  buni  patrioţi,  şi  tot  acest  fapt  eră  şi  veş¬ 
nicul  argument  care  li  se  punea  înainte  de  adversari.  Odată  ce 
sunteţi  catolici,  li  se  zicea,  voi  umblaţi  să  restabiliţi  puterea  tem¬ 
porală  a  Bisericii,  prin  urmare  să  sfâşiaţi  Italia.  Deci,  dacă  sun¬ 
teţi  catolici,  sunteţi  răi  Italieni. 

Şi  situaţiunea  aceasta  fireşte  că  eră  chinuitoare  pentru  patri¬ 
oţii  care  în  acelaş  timp  voiau  să  fie  şi  buni  catolici.  Nu  puteau 
ieşi  însă  din  acest  impas  şi  trebuiau  să  sufere.  Politica  lui 
Piu  IX  şi  Leon  XIII  a  fost  politică  de  intransigenţă.  Ei  nu  cedau  nimic 
din  acest  program  şi  de  aceea  catolicii  erau  siliţi  să  nu  se  bage 
în  luptele  politice,  ca  să  nu  aibă  amestec  cu  vieaţa  politică  a 
Statului  care  răpise  domnia  temporală  a  Papii.  Amestecul  la 

vieaţa  Statului  s’ar  fi  părut  ca  o  recunoaştere  a  acestui  Stat,  de 
care  Vaticanul  nu  voia  să  ştie. 

Au  trecut  aşa  zeci  de  ani  în  care  catolicii  n’au  putut  luă 
parte  la  vieaţa  politică  a  regatului  peninsular  şi  le-a  fost  dat  ca 
abia  în  timpul  pontificatului  lui  Piu  X,  după  trecerea  printr’o 
experienţă,  care  a  arătat  că  nu  se  mai  poate  ajunge  la  restabi¬ 
lirea  domniei  temporale,  abia  după  atîta  vreme,  zic,  le-a  fost 
dat  şi  lor  să  răsufle  şi  să  scape  de  ponosul  care  li  se  aducea 
că,  fiind  buni  catolici  sunt  răi  patrioţi. 

Piu  X  le-a  permis,  deşi  cu  oarecari  mărginiri,  să  ia  parte 
la  vieaţa  politică  a  Statului,  adică  să  meargă  la  vot  şi  să  poată 
fi  aleşi  în  parlament,  aşa  că  ei  s’au  pus  în  poziţiunea  de  a  arătă 
ce  vor  şi  ce  sînt  în  stare  să  facă  pentru  Italia. 

Deci,  odată  liberi  în  această  parte,  urmă  să  nu  se  mai  facă 
mult  caz  de  puterea  temporală  a  Papii,  şi  probă  că  lucrurile 
erau  în  legătură,  e  că,  puţin  timp  după  amestecul  catolicilor  în 
vieaţa  politică,  au  venit  şi  declaraţiunile  Arhiepiscopului  Rossi, 
care  cuprindeau  în  ele  sensul  că  se  poate  face  abstracţiune  de 
vechile  pretenţiuni  ale  Vaticanului. 

Va  să  zică,  după  o  lungă  experienţă,  se  vedea,  în  timpul 
celui  de  al  treilea  pontificat  dela  luarea  Romei  de  Italieni,  că 
pretenţiunea  de  stăpînire  pămîntească  din  partea  papilor  nu  mai 
poate  avea  valoare  reală  şi  trebuie  părăsită.  Acum  chestiunea 
eră  limpezită  şi  părea  firesc  că  nu  poate  fi  decît  aşa. 

II. 

Alţii  însă  văzuseră  aceasta  cu  mai  mult  de  douăzeci  de  ani  îna¬ 
inte.  In  această  categorie  a  fost  unul  din  cei  mai  mari  episcopi 
ai  Italiei  de  azi,  Monseniorul  Geremia  Bonomelli,  episcopul  Cre- 
monei,  care  de  mult  gîndeşte  aşa  precum  a  vorbit  Arhiepiscopul 
Rossi,  şi  a  avut  mult  de  suferit  în  vieaţa  lui,  fiindcă  a  gîndit 
mai  de  mult  ceiace  acum  se  socoteşte  lucru  firesc  şi  cuvînt  de 
mîntuire  pentru  catolicii  italieni. 

Odată  însă  nu  eră  aşa.  Ceiace  azi  e  bun  şi  drept  şi  legitim, 
acum  20—30  de  ani  eră  erezie.  Eră  o  monstruozitate  să  pretindă 
cineva  ca  să  se  renunţe  la  domnia  temporală  a  papii.  Şi  Epis¬ 
copul  Bonomelli,  care  încă  dela  1888  eră  de  părere  că  trebuie 
să  se  renunţe,  a  avut  să  sufere  din  pricina  aceasta. 

Iată  că  dreptatea  îi  iese  la  iveală  acum,  cînd  i-a  ajutat  Dum¬ 
nezeu  să  trăiască  pînă  la  vrîsta  de  83  de  ani,  pentru  a  avea 
satisfacţiunea  să  vadă  că  el  eră  pe  drumul  ce!  drept,  iar  vrăj¬ 
maşii  săi  erau  strîmbi  şi  pe  drumul  rătăcirii. 

Acest  episcop  e  unul  din  marii  patrioţi  ai  clerului  italian. 
El  a  întreţinut  totdeauna  raporturi  de  mult  devotament  cu  curtea 


147 


regală  italiană,  şi  aceasta  l-a  făcut  totdeauna  să  fie  rău  privit  de 
cercurile  intransigente  ale  Vaticanului  din  vremea  lui  Leo  XIII. 
Şi  el,  omul  capabil,  episcopul  adorat  în  eparhia  lui,  patriotul 
care  se  muncea  cu  cele  mai  grave  probleme  sociale,  el  care  cel 
mai  mult  în  Italia  s’a  ocupat  cu  chestiunea  emigranţilor  italieni, 
care  se  întorceau  istoviţi  şi  bolnavi  din  America,  —  el  a  fost 
ţinut  totdeauna  la  index  şi  n’a  putut  ajunge  mai  departe  în  con¬ 
ducerea  Bisericii.  Ar  fi  meritat  înaintea  tuturor  să  între  în  sfatul 
Bisericii,  să  ajungă  cardinal,  ba  chiar  şi  papă,  —  dar  n’a  putut. 
N’a  putut  din  pricina  vederilor  lui  liberale,  a  patriotismului  său, 
a  spiritului  său  înalt  şi  drept.  El  care  s’a  ocupat  totdeauna  de 
clerul  eparhiei  lui,  el  care  a  publicat  volume  peste  volume  pentru 
a  aduce  lumină  în  Biserică,  —  el  a  fost  ţinut  totdeauna  departe 
de  un  mare  scaun  bisericesc  şi  a  rămas  fixat,  pînâ  la  această 
vrîstă  de  83  de  ani,  Ia  micul  scaun  al  Cremonei. 

Şi  totuş  omul  acesta  avea  dreptate.  El  vedea  mai  limpede 
ca  alţii.  încă  dela  1888  el  spunea  lucrurile  pe  care  alţii  ie-au 
înţeles  abia  acum. 

Deci  cum  trebuie  să  se  numească  acei  care  atunci  nu  le-au 
înţeles  şi  care  tocmai  din  cauza  lor  au  ţinut  departe  de  frînele 
Bisericii  pe  un  bărbat  ca  Geremia  Bonomelli,  care  vedea  mai 
bine  ca  ei  şi  care  l-au  ţinut  la  distanţă  anume  fiindcă  vedea  mai 
bine  ca  ei? 

Sînt  greşeli  neiertate,  şi  aceasta  e  una  din  acelea,  fiindcă 
nu  se  mai  poate  repară.  E  o  greşală  comisă  contra  Bisericii  cato¬ 
lice  înseşi,  fiindcă  a  împiedecat-o  de  a  avea  de  mult  la  cîrma 
ei  luminile  lui  Bonomelli. 

Nu  e  de  plîns  el,  care,  cu  toată  vrîsta  sa  înaintată,  are, 
măcar  aşa  de  tîrziu  satisfacţiunea  şi  mărturisirea  conştiinţei  că 
a  fost  pe  calea  cea  dreaptă,  iar  strîmbii  erau  ceice-1  bîrfeau;  ci 
e  de  plîns  Biserica  unde  domneşte  un  spirit  îngust,  scurt  la 
vedere,  care  împiedecă  adevăratele  capacităţi  să  ajungă  unde  trebuie. 

III. 

Cu  ce  se  făcuse  vinovat  vrednicul  episcop,  care  şi-a  păstrat 
toată  vioiciunea  tinereţei,  cu  toţi  cei  83  de  ani  ai  săi? 

In  1889  a  publicat  anonim  o  carte  intitulată  Roma  şi  Italia 
şi  realitatea  lucrurilor,  Cugetări  ale  unui  prelat’ italian 
{Roma  e  l’ Italia  e  la  realtă  delle  cose ,  Pensieri  di  un  prelato  ita¬ 
liano').  In  cartea  aceasta  îşi  dă  pe  faţă  toată  ardoarea  lui  patri¬ 
otică  şi  cititorul  n’o  poate  citi  fără  a  se  emoţiona  însuş  de  adînca 
iubire  de  ţară  a  episcopului,  mai  cu  seamă  cînd  spune  el  că  a 
plîns  cînd  a  văzut  cele  dintîi  batalioane  italiene  întrînd  pe  teri- 
torul  italian.  Căci  ţara  Iui  eră  odată  pe  mina  Austriacilor  şi  a 

altor  dominaţiuni  străine,  era  împărţită  între  mai  multe  stăpîniri, 
pe  cînd  visul  patrioţilor  italieni  erâ  de  a-şi  vedea  ţara  unificată. 
Şi  între  aceste  stăpîniri,  care-şi  împărţeau  Italia  între  ele  erâ  şi 
aceea  a  Papii.  Deci  cine  dorea  unificarea  Italiei,  de  fapt  lua  pozi- 
ţiune  contra  aspiraţiunilor  papale.  Inima  unui  patriot  italian,  care 
erâ  în  acelaş  timp  şi  bun  catolic,  trebuiâ  să  fie  o  inimă  împăr¬ 
ţită.  Dorind  să  fie  cu  inima  şi  colo  şi  colo,  trebuiâ  să  se  umplă 
de  suferinţă,  fiindcă  aceasta  erâ  o  imposibilitate  de  fapt. 

,  De  aci  multă  ură  contra  papilor,  care  erau  declaraţi  drept 
vrăjmaşi  ai  Italiei,  fiindcă  umblau  să  strice  unitatea  ei  naţională. 
De  aci  în  mare  parte  campania  anticlericală  în  Italia  şi  identi¬ 
ficarea  ei  cu  adevăratul  patriotism,  care  vrea  să  păstreze  integri¬ 
tatea  naţională  a  Statului. 

Fără  îndoială  că  de  aceste  sentimente  a  fost  zbuciumată 
inima  Episcopului  Geremia  Bonomelli,  cînd  a  scris  cartea  pome¬ 
nită  la  1889.  El  s’a  pus  pe  punctul  de  vedere  al  unui  bun  naţio¬ 
nalist  şi  a  spus  că  trebuiesc  părăsite  pretenţiunile  de  stăpînire 
pămîntească  pe  care  le  mai  nutresc  papii.  Ca  bun  catolic,  a  de¬ 
clarat  că  desfiinţarea  Statului  papal  prin  puterea  armatelor  italiene 
a  fost  o  nedreptate  care  s'a  adus  Capului  catolicismului.  Dar  a 
adăugat  că  sunt  nedreptăţi  în  faţa  cărora  trebuie  să  te  supui  şi 
că  se  produce  mult  mai  mult  rău,  dacă  umbli  să-ţi  capeţi  toată 
dreptatea  şi  să-ţi  restabileşti  starea  de  mai  nainte. 

Soluţiunea  lui  erâ  cu  totul  creştină,  fiindcă  creştineşte  vor¬ 
bind,  trebuie  să  fi  stăpînit  de  spiritul  de  jertfă  şi  să  faci  abstrac¬ 
ţiune  chiar  şi  de  dreptatea  ta,  cînd  trebuinţa  cere. 

O  restabilire  a  puterii  papale,  spunea  Episcopul  Bonomelli, 
ar  fi  mai  rea  decît  repararea  nedreptăţii  comise  în  contra  papii 
la  1870,  cînd  armatele  italiene  au  intrat  în  Statul  lui.  Autorul 
arătă  umilirea  care  s’ar  aduce  Italiei,  şi  în  inima  lui  de  patriot 
suferea  la  acest  gînd. 

Deci  părerea  lui  erâ  ca  Vaticanul  să  renunţe  la  această  pre- 
tenţiune  şi  să  intre  în  alte  raporturi  cu  Statul.  Personal  Episcopul 
Bonomelli  făceâ  cu  prisosinţă  acest  lucru,  căci  el  întreţin eâ  cele 
mai  bune  raporturi  cu  toţi  membrii  familiei  regale  italiene  şi  erâ 
primit  la  Quirinal  cu  cea  mai  curată  prietenie.  El  doreâ  însă  ca 
aceasta  să  ajungă  a  fi  situaţiunea  oficială  a  Bisericii,  şi  nu  numai 
atitudinea  izolată  a  cîtorva. 

Cartea  episcopului,  apărută  în  timpul  intransigenţei  lui  Leon 
XIII  şi  a  secretarului  său,  Cardinalul  Rampolla,  fu  rău  primită, 
îndată  a  fost  pusă  la  index.  Se  păreâ  o  enormitate  ca  un  membru 
al  clerului  catolic  să  primească  soluţiunea  renunţării  şi  să  dea 
instrucţiuni  Vaticanului  de  a  se  împacă  cu  starea  de  fapt  a  lu¬ 
crurilor,  admiţând  unitatea  Statului  italian. 


140 


Faţă  de  osândirea  cărţii  însă  şi,  ca  bun  catolic,  recunoscând 
dreptul  Episcopului  Romei  de  a  censurâ  ce  fac  alţii,  el  îşi  plecă 
capul  şi  comise  un  act  pe  care  noi,  ortodocşii,  care  nu  admitem 
primatul  Episcopiior  Romei,  îl  pricepem  mai  greu. 

Deşi  cartea  apăruse  anonim,  odată  ce  a  fost  osîndită,  Epis¬ 
copul  Bonomelli  se  sui  pe  amvonul  catedralei  sale  din  Cremona, 
se  mărturisi  drept  autor  al  cărţii  osîndite  şi  declară  că  se  supune 
în  totul  hotărîrii  luate  de  autoritatea  superioară.  Fapta  aceasta, 
oricum  ar  fi  calificată  de  noi  necatolicii,  ne  dă  o  probă  despre 
corectitudinea,  sinceritatea  şi  curăţia  de  cuget  a  Episcopului  Bo¬ 
nomelli.  Din  momentul  ce  fapta  lui  a  fost  osîndită,  el  nu  s’a 
ţinut  ascuns,  ci  a  eşit  la  iveală,  ca  un  om  care  vrea  să  supoarte, 
dupăcum  cele  bune,  aşa  şi  cele  rele. 

Caz  ca  acesta  se  mai  cunoaşte  în  istorie,  acel  al  lui  Feneion 
cu  cartea  sa  Maxime  ale  sfinţilor  ( Maximes  des  saints )  care 
de  asemenea  a  fost  osîndită  de  Roma,  osîndă  urmată  de  mărtu¬ 
risirea  şi  supunerea  episcopului. 

Dar  dela  1889  pînă  acum  cît  s’a  schimbat  cursul  lucrurilor! 
Ideile  osîndite  atunci  şi  pentru  care  Episcopul  Bonomelli  a  tre¬ 
buit  să  sufere  şi  să  facă  amendă  onorabilă  în  faţa  credincioşilor 
săi,  azi  au  ajuns  monetă  curentă  şi  au  fost  adoptate  drept  so- 
iuţiune  necesară  a  unei  chestiuni  spinoase.  Pe  cînd  sub  Leon 
XIII  chestiunea  aceasta  eră  văzută  şi  dezlegată  din  punctul  de 
vedere  al  intransigenţei  celei  mai  înverşunate,  sub  Piu  X  ea  e 
văzută  sub  altă  lumină  şi  soluţiunea  Episcopului  Bonomelli  dela 
1889  azi  e  soluţiunea  oficială!  Ce  bine  înţelegea  şi  ce  vedere 
limpede  avea  Episcopul  Cremonei,  şi  ce  mîngăiere  trebuie  să 
simtă  acurna,  cînd  vede  că  mersul  lucrurilor  i-a  dat  dreptate  şi 
că  toţi  au  ajuns  la  convingerile  sale,  odinioară  puse  la  index ! 

Bucuria  simţită  şi-o  şi  arată  într’o  carte  pastorală  publicată 
de  curînd  şi  care  a  şi  atras  atenţiunea  asupra  ei  şi  a  făcut  mult 
zgomot,  atît  în  Italia,  cît  şi  în  străinătate. 

IV. 

Episcopii  catolici  au  obiceiul  că,  în  apropierea  Postului  Mare 
publică  cărţi  pastorale,  în  care  ei  tratează  cele  mai  actuale  che¬ 
stiuni,  precum  presa  păgubitoare,  asociaţiunile  creştine ,  erorile  cu¬ 
getării  moderne ,  etc.  Cînd  vine  epoca  Postului  Mare,  toate  re¬ 
vistele  bisericeşti  sînt  pline,  Ia  rubrica  bibliografică,  cu  titluri  de 
cărţi  pastorale.  Fireşte,  multe  trec  neobservate. 

Tot  aşa  a  scris  şi  Episcopul  Bonomelli.  Ale  lui  însă  au  fost 
totdeauna  observate,  pentiu  competenţa  cu  care  totdeauna 
a  scris  şi  a  tratat  chestiunile.  Şi  fiindcă  el  totdeauna  a  adus 
o  notă  nouă,  originală,  o  cugetare  serioasă,  şi  nu  numai  bana- 

lităţi,  s’au  făcut  discuţiuni  asupra  ideilor  emise  de  el  în  unele 
epistole  pastorale.  Uneori  şi-a  atras  ocara  catolicilor  intransigenţi, 
ba  chiar  şi  dezaprobarea  Vaticanului  pentru  pastorala  din  1906, 
întitulată  Biserică  liberă  în  Stat  liber  ( Libera  Chiesa  in  libero 
Stato)i  în  care  scria  despre  separaţiunea  dintre  Biserică  şi  Stat 
în  Francia  şi  se  pronunţă  pentru  separaţiune.  Această  pastorală 
a  fost  tradusă  şi  în  nemţeşte. 

Alte  pastorale  au  trezit  discuţiuni  înfocate  şi  dacă  n’au  ajuns 
pînă  la  osîndire  din  partea  Vaticanului,  i-au  atras  însă  cuvinte 
aspre  dela  alţi  fanatici. 

Şi  anul  acesta  va'orosul  episcop  al  Cremoniei  şi-a  publicat 
pastorala  sa.  A  scris  despre  clericali  si  anticlericali.  De  data 
aceasta  însă  se  află  la  largul  lui  şi  fără  temere  de  dezaprobare 
din  partea  autorităţii,  fiindcă  trată  despre  rolul  credinciosului  ca¬ 
tolic  în  Statul  italian,  adecă  tocmai  despre  chestiunea  care  în 
1889  îi  atrăsese  dezaprobarea,  care  acum  însă  eră  văzută  altfel 
şi  căpătase  însăşi  soluţiunea  dorită  de  el. 

Deci  el  revine  asupra  chestiunii  de  atuncea,  constatînd  că 
starea  de  fapt  acum  e  schimbată,  şi  anume  aşa  cum  cu  zeci  de 
ani  mai  nainte  arătă  în  cartea  condamnată. 

Se  înţelege  că  tocmai  progresul  acesta  şi  venirea  Ia  ideile 
lui  l-au  încurajat  să  scrie  tema  din  anul  acesta,  temă  care  în 
alte  împrejurări  nu  se  putea  trată  fără  pericol. 

In  pastorala  din  anul  acesta  Episcopul  Bonomelli  arată  schim¬ 
bările  prin  care  a  trecut  politica  religioasă  în  Italia  şi  constată 
că  azi  ea  e  pe  cale  de  transformare  şi  că-şi  părăseşte  vechile 
formule.  «Lăsînd  la  o  parte,  zice  el,  chestiunea  romană  şi  pute¬ 
rea  temporală,  ea  aspiră  să  înlre  în  curentul  vieţii  publice».  Spu- 
nînd  acestea,  Episcopul  Bonomelli  face  aluziune  directă  la  ma- 
nifestaţiunea  politică  a  catolicilor  în  Milan,  cu  care  ocaziune  a 
vorbit  Arhiepiscopul  Rossi  în  Noemvrie  trecut,  şi  unde  mulţi 
episcopi  şi  laici  autorizaţi  au  susţinut  o  dezlegare  a  raporturilor 
dintre  Vatican  şi  regatul  Italiei  pe  altă  cale  decît  aceea  a  puterii 
temporale  pretinse  de  papă. 

Deci  pastorala  lui  din  anul  acesta  e  în  legătură  cu  schim¬ 
barea  petrecută  în  politica  bisericească  din  Italia,  ba  încă  e  şi 
motivul  pentru  care  a  tratat  el  tocmai  această  chestiune. 

După  părerile  episcopului,  politica  bisericească  nu  e  tot  una 
cu  însăşi  activitatea  creştină  a  Bisericii.  De  aceia,  în  pastorala 
lui,  el  face  bine  deosebire  între  clericalism  şi  catolicism.  Clerica¬ 
lismul  e  mai  mult  catolicismul  sub  aspectul  politic  şi  care  mai 
adeseori  face  politică,  cu  tot  cortegiul  ei  de  bănuială,  ură  şi 
duşmănie  decît  operă  bisericească.  Acesta  e  cel  care  a  adus 
mult  rău  Bisericii  catolice,  fiindcă -sînt  clericali  care  au  numai 


acţiunea  politică  şi  nimic  din  catolicism,  adică  nimic  din  elemen¬ 
tul  creştin  al  catolicismului.  Drept  culme,  există  clericali  ne¬ 
credincioşi. 

Partea  urîtă  în  catolicism  e  mai  cu  seamă  clericalismul.  Pre- 
tenţiunile  Vaticanului  de  a  avea  o  posesiune  pămîntească  sînt 
izvorîte  şi  susţinute  nu  de  partea  creştinească  a  catolicismului, 
ci  de  cea  clericală,  adică  de  direcţiunea  politică  care  de  multe- 
ori  nici  nu  vrea  să  ştie  de  creştinismul  propriu  zis. 

Episcopul  Bonomelli  deosebeşte  trei  specii  de  clericalism: 
clericalismul  politic  sau  clericalismul  propriu  zis,  de  care  am  şi 
vorbit  pînă  acum,  clericalismul  religios  şi  clericalismul  integral 
sau  intransigent. 

Pentru  Episcopul  Bonomelli,  clericalismul  religios  e  însuşi 
catolicismul  în  acţiune.  Intru  cît  credincioşii  catolici  cu  preoţii  lor 
vor  să  aibă  o  activitate  socială  şi  să  facă  pe  oameni  să  simtă  că 
prin  credinţa  creştină  societatea  se  poate  îmbunătăţi  şi  să  îmbu¬ 
nătăţeşte  de  fapt,  întru  cît,  deci,  ei  vor  să  influenţeze  vieaţa  so¬ 
cietăţii  prin  operele  izvorîte  din  credinţa  lor,  îndeplinesc  o  ac¬ 
ţiune  religioasă,  şi  aceasta  e  clericalismul  religios. 

Pe  acesta  toată  lumea  îl  vrea,  fiindcă  oricine  simte  că  are 
a  face  cu  o  contribuţiune  de  virtute  la  vieaţa  tulbure  pe 
care  o  duce  societatea.  Orideunde  vine  îmbunătăţirea,  să  vie.  Ea 
e  bună  şi  bine  primită,  din  orice  parte  va  veni,  deci  şi  dela  ca¬ 
tolicism.  Aplicarea  creştinismului  la  vieaţă  e  tot  ce  trebuie  lumii, 
şi  ca  să  pomenim  de  una  din  manifestările  mai  nouă  ale  lui, 
vom  aminti  de  acea  descrisă  mai  nainte  sub  această  rubrică  şi 
tot  în  această  revistă,  sub  numele  de  Sillon  şi  de  activitatea 
silloniştilor.  Cei  grupaţi  sub  această  numire  nu  făceau  altceva 
decît  operă  socială  creştină,  o  înoire  a  vieţii  omului  prin  cre¬ 
dinţa  lui  religioasă. 

Clericalismul  politic  e  altceva.  El  nu  are  permanenţa  de 
program  a  clericalismului  religios,  care-şi  scoate  activitatea  din 
eternitatea  Evangheliei,  ci  se  schimbă  cu  vremea.  El  e  în  servi¬ 
ciul  unui  partid  şi  alcătuieşte  un  partid,  în  luptă  cu  alte  partide. 
Se  luptă  şi  combat  nu  pe  adversarii  creştinismului,  ci  pe  cei  care 
nu  au  aceleaşi  vederi  politice  ca  ei.  Combat  chiar  pe  ceice  sînt 
mai  buni  creştini  decît  ei.  Astfel  a  fost  cazul  Sillon-n\\x\  pe  care 
l-a  mîncat  clericalismul  politic. 

Acest  clericalism  politic  a  compromis  catolicismul,  şi  din 
cauza  lui  a  avut  de  suferit  şi  Episcopul  Bonomelli.  Căci  ori  de 
cîteori  cineva  grăia  în  numele  creştinismului  şi  lovea  în  lipsa  de 
creştinism  a  clericalismului,  lipsă  care  foarte  bine  se  observă  la 
organele  clericale  din  Francia  ( Action  francaise ,  Univers  etc.), 
avea  de  suferit  din  ran?^  aresţni  clericalism.  Şi  în  Vatican  acest 


152 


clericalism  erâ  puternic  reprezentat.  Sub  Leon  XIII  şi  Cardinalul 
Rampolla  el  a  bîntuit  cu  furie.  Pretenţiunile  politice  ale  catoli¬ 
cismului  au  fost  susţinute  prin  clericalismul  politic. 

Lumea  are  scîrbă  nu  de  creştinism,  pe  care  îl  respectă,  cînd 
e  bine  şi  sincer  reprezentat,  ci  de  clericalism,  care  e  un  sistem 
politic  ca  oricare  altul. 

Episcopul  Bonomelli  spune  că,  întî!nindu-se  odată  cu  unul 
din  cei  mai  eminenţi  oameni  politici  italieni,  care  rînd  pe  rînd 
a  fost  deputat  şi  senator,  acesta  i-a  spus:  «Vedeţi,  sînt  numeroşi, 
mai  numeroşi  decît  credeţi,  senatorii  şi  deputaţii  care  se  mărtu¬ 
risesc  credincioşi  şi  catolici  sinceri,  dar  nu  veţi  găsi  cinci  care 
să  consimtă  a  fi  numiţi  clericali,  şi  pot  să  vă  asigur  că  şi  eu 
resping  acest  epitet».  Şi  adaugă  episcopul  ca  acel  care  vorbea 
astfel  erâ  un  bărbat  de  înaltă  cultură  şi  catolic  convins. 

Cu  alte  cuvinte,  vor  oamenii  religiune,  nu  vor  însă  politică 
sub  etichetă  religioasă.  Nu  vor  sub  numele  religiunii  lucruri  care 
nu  sînt  religioase,  ci  au  tot  caracterul  de  patimă,  orbire  şi  măr¬ 
ginire  omenească. 

De  acest  clericalism  au  suferit  Ţările  catolice  şi  parte  din 
programul  lui  erâ  chestiunea  puterii  pămînteşti  a  papii. 

Partidul  catolic  scoţînd  din  program  acest  punct,  se  uşurează 
de  o  mare  greutate  şi  poate  intra  liber  în  vieaţa  politică.  El  se 
apropie  mai  mult  de  forma  clericalismului  religios,  adică  de  ur¬ 
mărirea  programului  creştin  şi  realizarea  lui  în  vieaţa  poporului. 
Căci,  după  cum  erau  lucrurile  mai  nainte,  pentru  catolicii  din 
Italia  se  potrivea  cuvîntul  cardinalului  Manning:  «Nenorocite  po¬ 
poarele  la  care  sentimentul  naţional  se  găseşte  în  dezacord  cu 
sentimentul  religios».  In  adevăr,  să  fii  pe  de  o  parte  patriot, 
iar  pe  de  altă  parte  să  ai  în  programul  tău  scoaterea  unei  bucăţi 
de  teritoriu  de  sub  suveranitatea  Statului,  era  un  lucru  greu 
de  împăcat. 

Episcopul  Bonomelli  salută  cu  bucurie  această  uşurare  şi 
armonie  stabilită  acum  în  cugetul  catolicului  italian,  cînd  el  poate 
fi  şi  italian  şi  catolic.  Aspiraţiunile  naţionale  şi  patriotice  pot 
merge  în  paralel  cu  credinţa  religioasă,  ceiace  a  fost  totdeauna 
marele  dor  al  Episcopului  Bonomelli,  pentru  care  a  avut  însă 
să  străbată  prin  multe  amaruri.  Noi  asistăm  chiar  la  un  eveni¬ 
ment  pe  care  episcopul  de  Cremona,  calculînd  cum  erau  lucrurile 
cu  puţin  mai  nainte,  nici  n’ar  fi  îndrăznit  să-l  spere:  catolicii 
italieni  au  devenit  supuşii  cei  mai  leali  şi  mai  drepţi  ai  casei 
de  Savoia. 

Ajungînd  lucrurile  pînă  la  acest  pas  plăcut  pentru  Episcopul 
Bonomelli,  el  scrie  acum  liber,  aşa  cum  în  inima  lui  de  mult 
erau  gîndurile,  dar  cum  nu  putea  să  le  scrie,  din  cauza  clerica- 

lismului  intransigent.  In  pastorala  sa,  el  arată  cum  trebuie  să  fie 
programul  noului  partid: 

«  Noi,  catolicii,  zice  el,  primim  vieaţa  modernă  în  tot  ceeace 
are  ea  bun  şi  în  tot  ce  nu  e  protivnic  credinţei  noastre.  In 
opoziţiune  însă  cu  programele  negative  ale  partidelor  vrăjmaşe, 
noi  voim  să  afirmăm  în  vieaţa  noastră  publică  principiile  de 
«dreptate,  libertate,  ordine  şi  solidaritate  care  sînt  emanaţiunea 
«naturală  a  sentimentului  religios.  Noi  primim  toate  formele 
«progresului  intelectual,  moral,  economic  şi  social,  dar  voim 
ca  acest  progres  să  fie  creştin,  să  fie  o  afirmaţiune,  şi  nu  o 
-negaţiune  a  spiritului  din  care  a  eşit  civilizaţiunea  europeană 
«de  azi.» 

Şi  în  altă  parte: 

«Noi  nu  cerem  nici  privilegii  nici  favoruri ;  noi  nu  cerem 
decît  un  lucru:  libertatea.» 

Şi  citează  aci  versul  din  Dante: 

Libertâ  vo  cercando  ch’e  si  cara. 

Slăruitor  caul  scumpa  libertate. 

Tocmai  aşa  vorbeau  acum  vreo  50  de  ani  marii  catolici 
liberali  francezi  Lacordaire  şi  Montalembert.  Atît  de  tîrziu  se 
aude  iarăşi  cuvîntul  lor  prin  scrisul  eminentului  episcop  din  pro¬ 
vincia  Lombardiei. 

Evenimentele  au  făcut  ca  el  să  poată  vorbi  şi  să-şi  spuie 
gîndurile  care  zăceau  ascunse  în  păturile  cele  mai  adînci  ale 
inimii.  Acum  cîteva  luni  numai  şi  n’ar  fi  fost  cu  putinţă  să  poată 
vorbi  astfel.  Autoritatea  bisericească  ar  fi  intervenit  energic. 
După  cele  petrecute  însă,  cuvîntul  episcopului  din  Cremona  pare 
acum  o  binecuvîntare  peste  toate. 

Fără  îndoială,  nu  trebuie  să  credem  că  tot  ce  scrie  Episcopul 
Bonomelli  în  ultima  sa  pastorală  place  sau  e  în  ideile  Vaticanului. 
Nu,  pentrucă  toţi  ceice,  fie  episcopi,  preoţi  sau  laici,  au  apărut 
pe  arena  vieţii  publice  italiene,  cu  ocaziunea  ultimelor  evenimente, 
au  lucrat  din  punctul  de  vedere  naţional  şi  patriotic  şi  după 
situaţiunea  lor  de  organe  aflătoare  în  cuprinsul  unei  ţări  şi  al 
unui  popor.  Papalitatea  însă  e  mai  mult  decît  atîta.  Ea  e  putere 
internaţională,  peste  toţi,  şi  de  aceia  nu  ia  lucrurile  numai  din 
punctul  de  vedere  al  unei  singure  naţiuni. 

Aceasta  face  că  ea  nu  poate  privi  cu  ochi  prea  veseli  toate 
manifestările  acestea.  Dar  e  nevoită  să  le  lase  libere,  pentrucă, 
aşa  cum  se  aflau  lucrurile,  nu  le  mai  putea  opri.  Vaticanul  a 
fost  silit  de  curent  să  lase  slobod  zăgazul,  şi  aşa  a  intrat  să 
vîsliască  pe  curentul  deschis  şi  Episcopul  Bonomelli. 

Clipa  venita  pentru  el  e  o  clipă  istorică,  fericită,  şi  de  aceia 
merită  menţionată.  Arhim.  Scriban. 

Tho  iii  a.  s. 


CHESTIUNI  VITALE. 

XVI. 

Probabil  sau  sigur? 

Dacă  celcese  îndoeşte  ar  îndrăzni  să  meargă 
până  la  capătul  îndoelilor  lui,  ar  fi  silit  să 

creadă.  . 

Toată  lumea  cunoaşte  pagina  aceea  celebră  din  Cugetările 
lui  Pascal,  unde  marele  filozof  caută  să-şi  câştige  adversarul  la 
credinţă,  punându-l  să  facă  prinsoare  pentru  adevărurile  religioase: 
să  presupunem,  zice  el,  că  adevărurile  acestea  nu  sunt  decât 
iluzii ;  atunci  sigur  că  n’am  avea  de  pierdut  mare  lucru.  Dacă 
sunt  adevărate,  dimpotrivă,  avem  să  câştigăm  totul.  Argumentul 
poate  părea  prea  utilitarist,  însă  pentru  unele  spirite  are  mare 
valoare,  mai  ales  când  Pascal  la  sfârşitul  argumentării  lui,  demon¬ 
stra  că  în  fond  totul  se  reduce  la  o  chestiune  morală.  Cei  mai 
mulţi  credincioşi  sunt  aşa  din  pricina  păcatelor  lor.  Dacă  ar 
renunţă  sincer  la  ele,  nouă  zecimi  din  indoelile  lor  ar  dispărea. 
In  definitiv,  balanţa  se  va  plecă  totdeauna  de  partea  voinţei. 

In  această  ultimă  chestiune  vitală ,  aş  vrea  să  întrebuinţez  un 
argument  care  nu  e  fără  analogie  cu  al  lui  Pascal...  şi  cu  tac¬ 
tica  de  răsboiu.  Mi-se  pare  că  sunt  două  feluri  de  a  purtă  răs- 
boiu:  putem  procedă  prin  defensivă,  respingând  pe  adversar  ori 
de  câteori  se  apropie;  prin  ofensivă,  prtvenindu-i  atacurile  sau 
prin  combinarea  ofensivei  cu  defensiva,  ascunzând  sub  pretextul 
de  apărare  un  atac  cu  atât  mai  grozav  cu  cât  e  mai  indirect. 

Capitulul  acesta  va  avea  deci  trei  părţi :  In  prima  mă  voiu 
încercă  să  dovedesc  că  sunt  mai  multe  probabilităţi  decât  se 
crede  de  partea  credinţei  decât  de  partea  negării  şi  că  a  crede 
nu  e  chiar  absurd  de  tot. 

In  partea  a  Il-a  mă  voiu  sili  să  arăt  că  e  absurd  să  nu  credem, 
deoarece  necredinţa  ne  duce  la  dileme  din  care  nu  putem  ieşi, 
dileme  care  sunt  nişte  imposibilităţi. 

La  sfârşit  voiu  apelă  la  tribunalul  suprem  al  conştiinţei,  la 
imperativul  categoric,  pe  care  numai  credinţa  îl  poate  justifică. 
Dacă  omul  respinge  autoritatea  aceasta,  o  face  fiindcă  preferă 
răul  în  locul  binelui  şi  ca  urmare  caută  să  înlăture  un  martor 
care-I  jigneşte. 

Vom  purtă  un  răsboiu  deci,  însă  un  răsboiu  bun,  fiindcă 
adversarul  nostru  e  un  cetitor  iubit  şi  scopul  nostru  e  să-l 
smulgem  din  ghiarele  morţii  aducându-1  la  credinţă,  şi  prin  asta 
la  vieaţă. 

Ca  să  începem,  afirm  că  realitatea  obiectelor  credinţei  e  mult 
mai  probabilă  ca  nimicnicia  lor;  prin  urmare  nu  e  absurd  să 
credem.  Ne  aflăm  în  faţa  universului  şi,  în  universul  acesta  ne 
aflăm  în  faţa  sistemului  solar  şi  a  planetei  noastre.  Aceasta  din 
urmă  deşi  e  un  punct  imperceptibil  în  spaţiu,  trebuie  să  aibă 
însă  o  origină.  Şi  din  trei  una:  ori  a  existat  în  totdeauna,  ne- 
având  niciun  început,  cu  toate  fazele  de  desvoltare,  pe  care  le 
putem  constată,  ori  s’a  făcut  singură,  fiind  rezultatul  întâmplării 
şi  a  unei  succesiuni  de  lovituri  de  deget  mai  mult  sau  mai  puţin 
fericite;  ori  în  fine  provine  dintr’o  cauză  primă,  înţeleaptă,  puter¬ 
nică  şi  inteligentă,  pe  care  credinţa  o  numeşte  Dumnezeu.  Care 
din  cele  trei  alternative  pare  a  fi  cea  mai  probabilă?  Nu  cea 
din  urmă,  a  credinţei?  Prin  urmare,  probabil  că  Dumnezeu  există. 

Dumnezeul  acesta  poate  fi  bun  sau  rău,  milos  sau  crud, 
sfânt  sau  pervers.  Cetitorul  sincer  şi  imparţial  va  hotărî  uşor  că 
probabilitatea  e  de  partea  bunătăţii,  milii  şi  sfinţeniei,  cu  toate 
aparenţele  contrare,  dacă  cel  puţin  ascultă  glasul  lăuntric  al  con¬ 
ştiinţei. 

lată  însă  că  făpturile  superioare  care  există  pe  planeta  noastră, 
oamenii,  cad  în  rău  şi  târăsc  cu  ei  în  suferinţă  şi  în  desordine 
o  mulţime  de  alte  fiinţe:  ce  se  va  întâmpla  probabil?  Ori  că 
Dumnezeul  înţelept,  milos  şi  sfânt  îi  va  lăsă  să  meargă  pe  calea 
greşită,  cum  vor  ei,  îi  va  lăsă  să  se  cufunde  din  ce  în  ce  mai 
mult  în  păcat  şi  suferinţă,  fără  să  se  mai  îngrijească  de  ei,  ascul¬ 
tând  cu  indiferenţă  strigătele  lor  de  desnădejde;  ori,  că,  dimpo¬ 
trivă  mişcat  de  o  mare  compătimire,  fiindcă  e  bun,  milos  şi  sfânt, 
va  interveni  direct  spre  a  da  mâna  făpturii  pierdute,  cum  ar 
întinde  un  tată  fiului  său  căzut  în  fundul  unei  prăpăstii.  Probabil 
ca  să  nu  zicem  sigur  că  Dumnezeu  va  face  ca  şi  tatăl  acesta. 
Deasemenea,  când  prin  credinţă  credem  că  Dumnezeu  a  inter¬ 
venit  în  Isus  Hristos  spre  a  mântui  pe  cei  păcătoşi,  credinţa 
noastră  n’are  nimic  absurd  ci  dimpotrivă  are  un  caracter  de  pro¬ 
babilitate  pe  care  nu-1  are  necredinţa. 

Isus  Hristos  intervine  în  lume  fiind  trimis  de  Dumnezeu. 
Dacă  vrea  să  fie  un  mijlocitor  şi  să  împace  creatura  cu  Crea¬ 
torul  ei  va  putea,  ori  să  fie  părtaş  în  acelaş  timp  şi  naturii  lui 
Dumnezeu  şi  naturii  omului,  să  fie  şi  om  şi  Dumnezeu  ori  să 
fie  una  din  ele,  Cu  toate  greutăţile  pe  care  le  prezintă  prima 
alternativă  totuş  ea  pare  cea  mai  probabilă  pentru  oricine  se  pă¬ 
trunde  bine  de  rolul  de  mijlocitor  pe  care  l-a  împlinit  Hristos 
pe  pământ. 

larăş,  dacă  Isus  e  reprezentantul  unui  Dumnezeu  sfânt  şi 
bun,  e  mult  mai  probabil  că  şi  Hristos  la  rândul,  lui  se  va  arătă 


156 


oamenilor  mai  degrabă  ca  o  fiinţă  bună  şi  sfântă,  decât  crudă 
şi  păcătoasă. 

Spre  a-şi  săvârşi  opera  dumnezeească,  îşi  va  alege  una  din 
următoarele  două  metode:  ori  va  întrebuinţa  forţa  şi  va  aduce 
omenirea  la  ascultare  prin  constrângere,  căutând  să  subjuge  pe 
cei  revoltaţi  reducându-i  la  neputinţă  şi  în  acest  scop  va  dis¬ 
pune  de  o  mare  putere  materială,  de  o  armată  nebiruită,  de  care 
se  va  servi  ca  să  cucerească  lumea.  Ori  dimpotrivă,  înţelegând 
eă  răul  e  mai  întâiu  interior  şi  că,  de  altă  parte  libertatea  omului 
e  o  realitate,  va  atacă  răul  în  rădăcina  lui  ascunsă,  inima,  res- 
pectându-i  libertatea  aceasta.  Tocmai  asta  a  făcut-o  şi  Hristos 
după  Evanghelii,  în  învăţăturile  şi  în  sacrificiul  iui  de  pe  cruce. 
Lucrul  acesta  eră  uşor  de  prevăzut,  deoarece  metoda  Il-a  e  mult 
mai  probabilă  ca  cea  dintâiu:  nu-i  absurd  prin  urmare  să  credem 
tot  ce  ne  spune  Evanghelia  asupra  acestui  punct. 

Odată  săvârşită  opera  lui  pe  pământ,  e' probabil  oare  că 
trimisul  lui  Dumnezeu  se  va  întoarce  în  cer  uitând  de  opera 
aceasta,  şi  fără  a  se  mai  îngriji  de  generaţiile  omeneşti  care 
se  vor  succedă  pe  pământ?  Nu  e  oare  mult  mai  probabil  că  va 
termină  ceeace  a  început?  Nu-i  trebuie  lui  o  putere  suficientă 
spre  a-şi  ajunge  scopul  acesta?  Şi  aici  Evanghelia  ne  dă  ipoteza 
cea  mai  admisibilă  vorbindu-ne  de  o  continuare  a  operii  lui 
Hristos  prin  acţiunea  Duhului  sfânt  care  aduce  cu  timpul  ome¬ 
nirea  la  ascultarea  de  Mântuitorul  şi  la  săvârşirea  binelui  în 
ordine  şi  sfinţenie.  Probabilitatea,  în  punctul  acesta  ca  şi  în  cele 
precedente,  e  deci  de  partea  credinţei,  şi  cel  care  crede  nu  e 
desigur  mai  absurd  ca  cel  care  nu  crede:  vom  vedea  îndată  că 
absurditatea  e  să  nu  credem. 

Până  atunci,  spre  a  încheia  această  primă  parte,  pe  care  am 
numit-o  parte  defensivă,  vom  spune  că  omul  care  crede  probabil 
că  e  mai  aproape  de  adevăr  ca  cel  care  nu  crede.  Credinţa  lui 
îl  face  să  întrezărească  perspective  minunate.  EI  are  drept  să  fie 
optimist  deoarece  dacă  vine  dela  un  Dumnezeu  care-l  iubeşte 
şi  dacă  Dumnezeul  acesta  a  făcut  totul  spre  a-1  aduce  la  el  când 
s’a  rătăcit,  poate  fi  sigur  că  vieaţa  lui  are  un  scop  măreţ  şi  că, 
spre  a  ajunge  scopul  acesta,  trebuie  să  se  încreadă  în  Dumnezeul 
milelor  care-l  învălueşte  din  toate  părţile  cu  graţia  lui.  Credinţa 
nu  trebuie  respinsă  fără  motive  puternice,  deoarece  ea  îl  face  să 
întrezărească  vârful  cel  mai  schinteietor,  ş  i  făgădueşte  deplina 
potolire  a  setei  lui  de  fericire,  iubire,  lumină  şi  vieaţă.  Cel  care 
crede,  deacum  încolo  îşi  poate  da  la  o  parte  toate  vălurile  şi, 
ridicat  de  curentul  atotputernic  al  dragostei  dumnezeeşti,  se  poate 
lăsă  târît  spre  ţinuturile  încântătoare  întrezărite  în  visurile  lui. 
Să-şi  potrivească  numai  glasul  după  glasul  acelor  mulţimi  de  ere- 

aturi  care  laudă  pe  Creator:  cu  pasărea  pe  rămurea  sau  sera¬ 
fimul  pe  tron,  poate  lăudă  pe  cel  care  a  făcut  cerul  atât  de 
albastru  şi  vieaţa  atât  de  frumoasă.  Cum  să  nu  cânţi  pe  pământ 
când  vieaţa  pământească  e  aurora  unei  zile  măreţe  care  nu  va  avea 
sfârşit? 

Dar  să  lăsăm  vârfurile  şi  să  ne  coborîm  pe  şes  la  scepticul 
care  nu  ne-a  putut  urmă.  Presupun  că  celece  preced,  fără  a-1 
convinge  în  totul,  l-au  zguduit  oarecum.  Să  încercăm  acum  să-i 
arătăm  o  notă  nouă,  mai  convingătoare,  dacă  se  poate,  şi  pentru 
asta  să  trecem  în  ofensivă,  atăcându-1  direct.  Aş  vrea  să-i  arăt 
că  poziţiunea  pe  care  a  luat-o  n’o  poate  ţinea,  dacă  se  gândeşte 
puţin  şi  trage  toate  urmările  logice  din  cugetările  lui.  încep  cu 
ce  am  terminat  adineaori,  cu  Isus  Hristos. 

Necredinciosul  nu  crede  că  Isus  Hristos  e  ceeace  spun  Evan¬ 
gheliile  şi  credincioşii  că  e,  ci  e  un  simplu  om,  mai  puternic  şi 
mai  ales,  mai  bun  ca  oricare  altul,  pe  care  I-au  apoteozat  dis¬ 
cipolii.  In  imaginaţia  lor,  ei  au  făurit  un  tip  care  n’a  trăit  nici¬ 
odată:  ce  vreai,  erau  orientali,  adecă  oameni  care  descriu  în  colori 
vii,  poeţi  admirabil  înzestraţi,  care  şi-au  idealizat  eroul  tocmai 
cum  divinizau  cei  vechi  pe  oamenii  lor  mari  şi  sfârşiau  prin  a 
face  din  ei  nişte  zei. 

Insă,  puneţi  mâna  pe  conştiinţă  şi  spuneţi,  se  poate  oare 
ca  un  grup  de  oameni,  majoritatea  fără  cultură  —  mulţi  erau 
pescari  —  să  fi  putut  crea  un  asemenea  tip  şi  încă  aşa  de  com¬ 
plet,  cum  n’a  inventat  nici  un  Platon,  un  Aristotel,  şi  niciunul 
din  cei  mai  mari  filozofi?  Mai  mult  ar  fi  putut  renunţă  ei  la 
toate,  ca  să-l  facă  cunoscut  lumii  întregi?  S’ar  fi  lăsat  ei  să  fie 
persecutaţi  pentru  el,  şi  încă  persecutaţi  în  chipul  cel  mai  crud 
şi  la  urmă,  tot  pentru  el,  să  sufere  chinuri  şi  chiar  moartea? 
N’ar  trebui  atunci,  cum  spune  Rousseau,  ca  inventatorul  unui 
asemenea  erou  să  fie  mai  mare  chiar  decât  eroul  şi  n’am  cădea 
în  greutăţi  de  zeceori  mai  mari?  Eu  afirm  aici,  iubite  cetitor,  că 
îţi  trebuie,  ca  să  crezi  aşa  ceva,  o  credinţă  mult  mai  mare  ca  a 
credincioşilor. 

Apoi,  fără  ca  să  fie  nevoie  să  insist,  te  văd  luând  repede 
o  altă  atitudine;  te  retragi  cu  câţiva  paşi  ca  să  te  întăreşti  în 
altă  poziţiune:  împreună  cu  mulţi  sceptici  recunoşti  că  apostolii 
n’au  putut  inventă  un  asemenea  tip;  isus  Hristos  a  existat  şi  e 
ceva  extraordinar  şi  neînţeles,  el  însuş  a  afirmat  că  e  fără  păcat, 
desăvârşit  de  sfânt,  Fiul  lui  Dumnezeu  ca  nimeni  altul,  între¬ 
ţinând  legături  unice  cu  Dumnezeu.  Apostolii  n’au  făcut  altceva 
decât  să  mărturisească  ceeace  au  văzut.  Dar  atunci,  nici  nu  tre¬ 
buie  să  explicăm  aceste  fapte  curioase  zicând  că  Isus  Hristos 
s’a  exaltat  singur  treptat-treptat,  fără  să-şi  dea  totdeauna  bine 

seama,  dus  de  entuziasmul  lui  şi  al  mulţimii,  şi  că  a  început  să 
afirme  lucruri  pe  cari  le  credea  adevărate,  dar  care  nu  erau  aşa  ? 
S’a  înşelat  singur  cu  bună  credinţă  sau  poate  inducând  în  eroare 
pe  contimporanii  lui,  fără  să  dea  mare  importanţă  acestui  fapt, 
din  pricina  scopului  superior  pe  care-1  urmăriâ.  El  a  înţeles  că 
pentru  a-şi  exercită  toată  influenţa  asupra  oamenilor  trebuia  să 
adopte  ideile  lor,  să  intre  în  vederile  lor,  să  se  adapteze  ideilor 
lor,  pentruca  să-i  câştige  pentru  bine,  alipindu-i  de  persoana  lui. 

In  cazul  acesta  Isus  Hristos  ar  fi:  ori  un  orb,  poate  cel 
mai  orb  dintre  toţi,  ori  un  înşelător.  El  însuş  ar  fi  avut  iluzii, 
sau  ar  fi  târît  cu  voia  lui  pe  oameni  în  eroare  şi  minciună: 
cine  nu  vede  că  o  asemenea  afirmaţiune  e  o  imposibilitate,  ca  să 
nu  zicem  mai  mult?  Cum  ar  fi  posibil  ca  cele  mai  bune  opere 
care  există  pe  pământ  să  aibă  ca  iniţiator  pe  un  orb  sau  pe 
un  mincinos?  Cum  ar  fi  posibil  ca  oamenii  istoriei  cei  mai  devo¬ 
taţi  în  slujba  binelui  şi  care  şi-au  dedicat  vieaţa  în  serviciul  altora 
uitându-se  pe  ei  înşişi,  să  fi  fost  obiectul  unei  asemenea  misti¬ 
ficări?  Căci  a  susţinea  o  asemenea  teză  înseamnă  a  susţinea  că 
civilizaţia  creştină  cu  minunăţiile  şi  superioritatea  ei  necontes¬ 
tată  faţă  de  toate  celelalte,  provine  dintr’o  iluzie  sau  amăgire : 
nu  înseamnă  asta  a  susţinea  o  teză  absurdă? 

Cum  vezi,  iubite  cetitor,  trebuie  să  recunoşti  că  trebuie  să 
faci  un  pas  mai  departe,  şi  să  mărturiseşti  sincer  că  nu  eşti  sigur 
dacă  a  existat  Isus  Hristos:  El  trebuie  să  fie  un  personagiu 
legendar  fără  nici  o  realitate.  Atunci  însă,  încă  odată,  cum  se  explică 
existenţa  Evangheliilor  cu  povestirile  sublime  pe  care  le  cuprind  ? 
Cum  se  explică  existenţa  nu  mai  puţin  reală  a  acelor  biserici  creştine 
care  poartă  numele  lui  şi  care  în  curând  vor  acoperi  întreg  pământul  ? 
Cum  se  explică  civilizaţia  aceasta  de  care  beneficiezi  tu  însuţi, 
şi  fără  care  nici  n’ai  există  poate?  Fără  să-ţi  dai  bine  seama, 
tu  trăieşti  numai  datorită  lui  Isus  Hristos;  Isus  Hristos  e  cel 
care  ţi-a  cucerit  drepturile,  libertatea  şi  chiar  libertatea  de  a-1 
negă.  Nu  înţelegi  că  negându-i  existenţa,  afirmi  o  absurditate, 
care  nu  se  poate  susţinea  în  faţa  unui  om  inteligent? 

Apoi  dacă  ştergem  pe  Isus  Hristos  din  istorie,  suntem  gata 
să  ne  mai  dăm  înapoi  cu  un  pas  şi  să  negăm  pur  şi  simplu 
intervenirea  lui  Dumnezeu  în  istoria  omenirii,  Isus  Hristos  meri¬ 
tând  mai  mult  ca  oricare  altul  titlul  de  trimis  al  lui  Dumnezeu 
prin  sfinţenia  şi  sublimele  Iui  învăţături.  In  acest  caz  Dumnezeu 
n’a  intervenit  în  mijlocul  desordînii  universale  în  care  suntem 
cufundaţi.  A  putut  auzi  de  mii  de  ani  strigătele  din  ce  în  mai 
numeroase  ale  oamenilor  aflaţi  în  primejdie.  A  putut  privi  şi 
asta  în  fiecare  zi,  dela  înălţimea  ceriului  său,  unde  sigur  că  se 
bucură  de  o  fericire  desăvârşită,  suferinţele  făpturilor  sale;  le-a 

văzut  chinuindu-se  în  durere,  înainte  ca  moartea  să  le  fi  smuls 
pe  neaşteptate.  Soarele  lui  a  răsărit  în  fiecare  dimineaţă  spre  a 
lumină  acest  spectacol  lugubru,  spre  a  permite  Învăţătorului  să 
e  sature  de  asemenea  grozăvii!  Şi  El  cel  sfânt,  bun,  milostiv, 
înţelept  şi  puternic  nesimţind  nimic  sau  nevrând  să  simtă  nimic, 
a  rămas  nesimţitor,  fără  să  vină  în  ajutorul  fiilor  săi,  care  totuş 
nu-i  ceruseră  să  se  nască  şi-l  rugau  să  aibă  milă  de  ei  şi  să  le 
întindă  mâna!  Nu  înţelegi  însă  că  asta  e  şi  grozav  şi  absurd? 

Dacă  ţi-s’ar  povesti  asemenea  lucruri  despre  un  părinte 
pământesc,  te-ai  indignă  şi  ai  cere  cu  drept  cuvânt  ca  un  ase¬ 
menea  monstru  să  fie  aspru  pedepsit,  şi  tu  îndrăzneşti  să  pui 
asemenea  infamii  pe  seama  lui  Dumnezeu!  Îndrăzneşti  să  spui 
că  ceeace  abiâ  ar  putea  face  un  om  degradat,  Dumnezeu  a  făcut 
şi  face  zilnic,  şi  asta  timp  de  mai  multe  veacuri?  Sunt  sigur  că 
nu  te-ai  gândit  niciodată  la  urmările  negărilor  tale  şi  că  în  fond 
tiu  spui  ceeace  cugeţi.  Gândeşte-te  deci  şi  vei  ajunge,  sunt  sigur, 
la  una  din  alternativele  următoare:  ori  Dumnezeu  a  intervenit 
în  Isus  Hristos  ca  să  ajute  omenirea  şi  s’o  scoată  din  prăpastie, 
ori  El  nu  e  decât  o  forţă  oarbă,  inconştientă,  o  putere  creatoare 
care,  dupăce  şî-a  împlinit  opera,  s’a  retras,  unde  nu  se  ştie,  fără 
a  aveâ  vreunul  din  caracterele  Provedinţei.  Insă  cum  adineaori 
negai  intervenţia  dumnezeească  în  Hristos,  iată-te  redus  la  alter¬ 
nativa  Il-a:  Dumnezeul  tău  e  o  forţă  colosală,  care  creează  fără 
să  ştie  pentruce,  care  uită  ceeace  a  creat,  fără  inimă,  fără  iubire. 
Afară  numai  de  cazul  când  această  forţă  treptat-treptat  ia  con¬ 
ştiinţă  de  sine  pe  măsură  ce  veacurile  se  scurg,  dupăcum  afirmă 
Renan,  care  credea  că  Dumnezeu  nu  există  ci  se  face;  pentru 
marele  scriitor  fancez,  Dumnezeu  e  capătul  evoluţiei  şi  e  pe  cale 
de  formaţiune.  Când  făpturile  inteligente  îşi  vor  fi  ajuns  deplina 
desvoltare  şi  Dumnezeu  va  fi  gata. 

Drept  vorbind,  dacă  aşa  e  Dumnezeu,  eu  cred  că  omul  are 
mai  mare  valoare  ca  el.  Cel  puţin  omul  are  inimă,  e  simţitor, 
nu  poate  vedea  pe  aproapele  lui  suferind  fără  a  fi  mişcat.  Cu 
tot  egoismul  lui  natural,  în  el  e  totuş  ceva  care  vibrează.  A  spune 
însă  că  Dumnezeu  e  mai  prejos  ca  omul  rău,  nu-i  asta  o  absur¬ 
ditate  şi  o  imposibilitate?  Atunci  mai  bine  mergem  până  la  capăt 
şi  concludem  lămurit  că  Dumnezeu  nu  există.  Aşa  fac  spiritele 
logice  care  ştiu  să  tragă  din  premisele  lor  toate  urmările  pe 
care  acelea  le  cuprind. 

Ajunşi  aici  au  găsit  ele  oare,  în  decursul  acestor  negări,  o 
poziţiune  lămurită  şi  raţională?  Pot  pune  ele  piciorul  pe  un  teren 
solid?  Niciodată!  Căci,  dacă  Dumnezeu  nu  există,  universul  a 
trebuit  să  se  facă  singur,  e  produsul  întâmplării.  Întâmplarea  a 
formulat  şi  stabilit  aceste  legi  admirabile  pe  care  le  descoperă 

savanţii  prin  geniul  lor:  întâmplarea  a  calculat,  de  pildă,  mersul 
astrelor  în  aşa  chip  încât  peste  o  mie  de  ani  putem  prevedea 
ora,  minuta,  secunda  unei  eclipse  sau  apariţia  unei  comete.  La 
origina  lucrurilor,  nu  mai  întrezărim  decât  o  gaură  neagră,  o 
ţarăpastie  nepătrunsă.  La  sfârşitul  lor  prăpastia  aceasta  va  apărea 
iarăş  şi  ne  va  înghiţi,  căci  dacă  la  punctul  de  plecare  n'a  fost 
o  cauză  primă,  nici  un  plan  conceput  de  mai  înainte,  nu  va  fi 
nici  un  punct  de  sosire,  nici  un  scop  de  atins  la  capătul  dru¬ 
mului.  Nu  venim  de  nicăiri  şi  nu  mergem  nicăiri.  Ne  precede  şi 
ne  aşteaptă  neantul.  Suntem  suspendaţi  între  două  prăpăstii  des¬ 
chise,  deopotrivă  de  grozave. 

Şi  atunci  înţeleg  de  ce  cugetătorul  ajunge  la  cel  mai 
negru  pesimism,  căci  nimic  nu  i  garantează  că  nu  e  vic¬ 
tima  unui  joc  crud  şi  că  dintr’o  clipă  într’alta  nu  e  sfărâmat 
de  angrenajul  în  care  e  prins.  Cugetarea  ne  mai  având  nici  un 
sprijin,  nu  mai  poate  fi  sigur  de  nimic.  Ştiinţa  devine  imposi¬ 
bilă  din  punct  de  vedere  logic.  Fiindcă  de  ce  aceea  ce  e  ade¬ 
vărat  într’o  zi  şi  într’un  loc  determinat  ar  fi  adevărat  şi  mâne 
şi  în  alt  loc?  Dacă  totul  e  efectul  întâmplării ,  ce  dovadă  avem 
de  stabilitatea  legilor  naturii?  De  ce  nu  s’ar  transformă  şi  ele 
treptat-treptat,  după  legea  universală  a  desvoltării  continue? 

Dacă  ştiinţa  e  imposibilă,  morala  e  şi  ea  imposibilă:  dacă 
nu  venim  din  nimic  şi  dacă  vieaţa  noastră  n’are  niciun  scop, 
dacă  suntem  pe  pământ  jucăriile  unei  mistificări  grozave,  de  ce 
să  ne  stăpânim  instinctele  şi  pasiunile?  Să  le  dăm  deci  frâu 
liber.  Să  profităm  de  cei  câţiva  ani  de  existenţă  pe  care  ni  i-a 
dat  întâmplarea.  Să  nu  ne  impunem  bariere  jignitoare,  ascultând 
de  preceptele  morale  care  în  definitiv  nu  sunt  decât  prejudiţii 
învechite.  Să  mâncăm  şi  să  bem,  căci  mâne  vom  muri!  Aşa  fac 
azi,  aşa  au  făcut  în  toate  timpurile  o  mulţime  de  oameni,  care 
privind  obiectele  credinţei  ca  absurdităţi,  au  distrus  tot  ce  eră 
de  natură  să  le  înfrâneze  pasiunile.  Nimic  mai  simplu  spre  a-şi 
împăca  conştiinţa,  decât  de  a  declară  ca  absurde  poruncile  pe 
care  le  dă. 

In  ceeace  priveşte  punctul  de  vedere  religios  propriu  zis, 
un  spirit  logic  va  ajunge  să  părăsească  tot  ce  e  ceremonie  reli¬ 
gioasă,  cult,  rugăciune  etc.  La  ce  să  pătrăm  nişte  obiceiuri  care 
nu  sunt  decât  minciuni?  Atunci  însă  va  riscă  foarte  mult  să  facă 
experienţa  pe  care  a  făcut-o  un  ţăran  mai  mult  sau  mai  puţin 
materialist,  pe  care  l-a  întâlnit  într’o  zi  vestitul  predicator  Spurgeon. 
Vorbind  cu  el,  Spurgeon  îl  întrebă  dacă  se  roagă:  Eu?  Nici¬ 
odată!  răspunse  ţăranul.  La  ce  să  mă  rog?  Nu  Dumnezeu  m’a 
făcut  să  izbutesc  ci  lucrul  meu.  —  Intr’adevăr!  zise  pastorul.  In 
cazul  acesta  vreai  să  facem  o  prinsoare?  Ţine  o  piesă  de  5  lei. 

Dacă  te  obligi  că  n’ai  să  te  rogi  niciodată,  ia-o  şi  ţine-o  la  d-ta. 
—  Bine,  zise  celalalt.  Nimic  nu  e  mai  uşor.  N’am  decât  să  con¬ 
tinuu  a  trăi  ca  şi  pân’acum.  Iată  însă  că  ţăranul  rămânând  singur, 
începe  să  se  gândească  la  ce  a  făcut,  începe  să  se  turbure  şi  îşi 
zise:  Să  nu  mă  rog  niciodată?.,.  N’am  făgăduit  oare  prea  mult? 
Şi  dacă  voiu  da  de  greutăţi,  o  mică  rugăciune  n’ar  face  rău.  Şi 
dacă  oiu  cădea  greu  bolnav  mi-ar  veni  greu  să  nu  mă  rog  deloc. 
Şi  apoi  e  moartea:  A!  moartea!  De  departe  adesea  am  rîs 
de  ea.  De  muiteori  mi-am  zis  că  după  moarte  totul  s’a  sfârşit. 
O!  sigur  cred  că  e  adevărat...  şi  totuş  în  momentul  acela  solemn, 
unic  în  vieaţă,  când  trebuie  să  zici  adio  tuturor  acelora  pe  care 
ia-i  iubit,  ca  să  mergi  nu  ştiu  unde,  fie  chiar  în  pământ,  o  mică 
rugăciune  n’ar  face  rău,  chiar  dacă  ţi-ar  aduce  numai  puţină  linişte. 
Judecând  astfel,  ţăranul  căută  totuş  să  reacţioneze  împotriva 
impresiunilor  lui:  Haide,  îşi  zise  el,  doar  nu  eşti  femeie.  N’o  să 
devii  superstiţios  acum,  dupăce  ai  fost  atât  de  viteaz  până  aci. 
Apoi,  vârînd  mâna  în  buzunar  zise:  tot  e  ceva.  Poţi  da  pe  un 
ban  o  rugăciune.  Totuş  nu  eră  atât  de  sigur  şi  cu  tot  aerul  lui 
de  sceptic,  seara,  intrând  în  casă,  fu  foarte  mişcat.  Soţia  îi 
observă  încurcătura  şi  îl  întrebă,  însă  nu  putu  află  nimic.  In  loc 
de  răspuns  primi  câteva  vorbe  care-i  astupară  gura. 

Zilele  trecură  şi  spiritul  ţăranului  nu  se  linişti.  învoiala  i-se 
părea  o  greşală  grea,  iar  cei  5  lei  îi  apăsau  greu.  Nu  îndrăzniâ 
însă  să  se  folosească  de  ei.  A!  cât  ar  fi  vrut  de  mult  să  se 
scape  de  ei. 

Spurgeon,  de  altă  parte,  îşi  cunoştea  omul.  El  contă  pe 
conştiinţa  lui  spre  a  săvârşi  ceeace  doar  începuse.  Apoi  peste 
câteva  săptămâni,  venind  să  ţină  o  întrunire  religioasă  într’o 
casă  lângă  care  locuia  ţăranul,  nădăjduia  să-l  vadă  venind.  Aştep¬ 
tarea  nu-i  fu  în  zadar.  Auditorii  se  strânseră  şi  imediat  văzu  că 
intră  şi  omul  cel  cu  5  lei.  Eră  timid  şi  abătut.  Se  aşeză  în  fundul 
sălii,  şi  Spurgeon  începu.  Luase  ca  text:  «Ce  va  folosi  omului 
de  ar  dobândi  lumea  întreagă  şi  sufletul  îşi  va  pierde?  sau  ce 
va  da  omul  în  schimb  pentru  sufletul  său  ?»  Şi  în  cuvântarea  Iui 
zise  între  altele:  «Sunt  oameni  care  ţin  atât  de  mult  la  bani 
încât  sunt  gata  să-şi  vândă  sufletul  pe  o  piesă  de  5  lei».  Cuvin¬ 
tele  acestea  biruiră  pe  ţăran:  Ia  sfârşitul  întrunirii  veni  în  grabă 
lângă  vestitul  predicator  ca  să-i  dea  cei  5  lei  şi  să-şi  retragă 
cuvântul  dat.  Ideea  că  trebuia  să  trăiască  şi  să  moară  fără  a  se 
rugă  îi  devenise  cu  totul  chinuitoare. 

Dacă  scepticii  şi  batjocoritorii  noştri  s’ar  pune  în  faţa  rea¬ 
lităţii,  şi  dacă,  dupăce  au  aruncat  câte  o  înţepătură  Evangheliei, 
ar  şti  să  tragă  urmările  logice  din  discursurile  lor  şi  să  le  pună 
apoi  în  practică  sunt  convins  că  n’ar  mai  îndrăzni  să  vorbească 

cum  vorbesc.  Iute  zici:  Nu  e  Dumnezeu!  Isus  Hristos  n’a  existat! 
După  moarte,  totul  e  mort!  —  Insă  dacă  cel  care  vorbeşte  astfel 
ar  vorbi  serios  şi  şi-ar  da  seama  de  ce  spune,  s’ar  retrage  spe¬ 
riat  în  faţa  prăpastieipe  care  ar  întrezări-o  şi  de  care  parcă  nici 
habar  n’are. 

In  această  privinţă  faimosul  romancier  Pierre  Loti,  e  un  om 
interesant  de  studiat.  El  dupăce  a  răspins  foarte  uşor  pe  Hristos 
şi  Evanghelia  lui,  observă  acum  în  ce  prăpastie  l-a  aruncat  ne¬ 
garea  aceasta.  Ca  să  ne  convingem  trebuie  să  cetim  unul  din 
ultimele  lui  volume  întitulat  Ierusalimul,  spre  a  vedea  pe  un  om 
care  ar  vrea  să  creadă  şi  nu  mai  poate.  El  vizitează  oraşul  sfânt 
cu  scopul  de  aşi  regăsi  credinţa,  şi  cum,  pentru  el  credinţa  constă 
numai  în  presiuni  şi  emoţii,  cum  de  altă  parte  niciodată  nu  s’a 
pus,  prin  conştiinţă  şi  voinţă,  în  faţa  Mântuitorului,  pe  măsură 
ce  înaintează,  observă  că  pământul  pe  care  merge  e  ameninţat  pe 
de  desupt,  simte  că  dintr’o  clipă  în  alta,  va  fi  târît  în  mormânt. 
In  fiecare  clipă  vorbeşte  de  moarte,  care-1  înspăimântă,  căci  dacă 
Hristos  lipseşte,  totul  lipseşte  cu  el,  cu  tot  talentul  şi  cu  toate 
succesele  lui  literare:  <Fără  cruce  scrie  el,  şi  fără  făgăduiaia 
aceasta  care  luminează  lumea,  toate  sunt  doar  frământare  deşartă 
în  noapte,  mişcare  de  larve  în  drum  spre  moarte  ...  O!  cineva 
pătrunde  neliniştea  mea  fără  margini,  în  orele  de  reculegere, 
seara  şi  în  orele  de  limpezime  neîntinată,  dimineaţa !...  Ceva  din 
nădejdile  strămoşeşti  subsistă  încă  în  adâncul  meu  însumi,  fiindcă 
în  faţa  zădărniciei  ultimilor  mele  rugăciuni  simt  aici,  sub  o  formă 
nouă  şi  mai  decisivă,  sentimentul  morţii...  Şi  nu  se  poate  înlo¬ 
cui  prin  nimic  Hristos,  când  ai  trăit  odată  prin  el,  —  fiindcă 
niciodată,  chiar  în  epocile  cele  mai  întunecate  din  tinereţa  mea, 
niciodată  în  oboselile  supreme,  niciodată  în  groapa  despărţirilor 
sau  înmormântărilor,  n’am  cunoscut  ca  azi  spaima  aceasta  în  faţa 
golului  nediscutat,  absolut  şi  veşnic...  Unii  dintre  noi  ne  aflăm 
într’o  nelinişte  chiar  de  acum,  unii  suntem  pe  marginea  găurii  negre 
în  care  totul  trebuie  să  putrezească,  şi  vedem  încă,  într’o  depărtare 
foarte  mare,  planând  deasupra  tuturor  părţilor  inadmisibile  ale 
religiunilor  omeneşti,  iertarea  aceea  pe  care  a  adus-o  Isus,  mân¬ 
gâierea  aceea  în  revederea  cerească. ..O!  n’a  fost  decât  atât.  Tot 
restul,  gol  şi  neant...  Atunci,  din  prăpastia  noastră,  continuă  să 
se  urce  spre  celce  odinioară  se  numiâ  răscumpărător,  un  val 
de  adorare  tristă...  O!  Betleeme!  In  jurul  acestui  nume  e  şi 
acum  atâta  magie  încât  ochii  ni-se  acoper.. .  îmi  opresc  calul  ca  să 
rămân  înapoi,  fiindcă  plâng,  privind  spre  apariţia  aceasta  neaştep¬ 
tată.  Privită  din  adâncul  văgăunii  noastre  umbrite,  pe  munţii  aceia 
în  formă  de  nori,  ea:  ne  atrage  ca  o  patrie  supremă...  Lacrimi 
neaşteptate  curg  suverane  şi  fără  vreo  rezistenţă  posibilă.  Ne- 

spus  de  triste  dar  foarte  dulci :  ele  sunt  ultima  rugăciune,  ce  nu 
se  mai  poate  exprima,  ultima  adorare  de  amintire,  la  picioarele 
Mângâietorului  perdut...» 

Autorul  afirmă  că  a  scris  cartea  aceasta  cu  multă  sinceritate. 
Eu  vreau  să-l  cred.  Oricum  ar  fi,  tu  iubite  cetitor,  vezi  că  aveam 
dreptate  adineaori;  ciudat  când  îţi  spuneam  că  fără  credinţă  vieaţa 
aceasta  stă  pe  marginea  unei  prăpăstii  în  fundul  căreia  omul  e  aruncat 
vrând  nevrând.  E  seara  unei  zile  călduroase,  care  precede  o  noapte 
neagră  fără  sfârşit.  Pe  când  prin  credinţă,  prăpastia  se  transformă 
într’un  vârf  luminos,  şi  seara  într’o  auroră,  aurora  unei  zile  veşnic 
luminoase. 

Nu  pot  pune  condeiul  jos  fără  a  mai  face  o  ultimă  şi  su¬ 
premă  sforţare  spre  a  decide  pe  ceice  s’ar  mai  îndoi.  Ştiu,  că 
sunt  vieţi  foarte  triste  şi  misteiioase,  în  care  se  înţelege  că  cre¬ 
dinţa  e  grea,  aş  zice  imposibilă,  cel  puţin  dacă  vrem  să-i  căutăm 
un  sprijin  exterior.  Omul  care  se  află  într’o  asemenea  situaţiune 
a  avut  de  suferit  atâtea,  încât  inteligenţa  lui  cu  greu  poate  crede 
într’un  Dumnezeu  al  dreptăţii  şi  iubirii.  Totul  îi  dovedeşte  că 
Dumnezeu  nu  există.  Cum  putem  admite  ceeace  ar  fi  în  contra¬ 
zicere  directă  cu  ceeace  experimentează  el  în  fiecare  zi?  Oricât 
de  încercat  ar  fi  omul  acesta,  eu  cred  că  conştiinţa  lui  a  trebuit 
să  vorbească  destul  de  tare,  în  multe  ocazii,  spre  a-1  face  să 
creadă  în  Dumnezeu.  Cum  se  pjate  explică,  fără  Dumnezeu,  gla¬ 
sul  acesta  care  se  ridică  din  adâncimile  fiinţei  sale  cu  aceiaş  au¬ 
toritate  suverană  fără  a-i  permite  să  discute  cu  ea?  căci  a  dis¬ 
cuta  cu  conştiinţa  înseamnă  a  începe  să  n’o  ascultăm.  Glasul 
acesta  care,  după  zile,  seamănă  cu  zefirul  uşor  sau  cu  bubuitul 
tunetului,  e  totdeauna  un  stăpân  absolut  care  vorbeşte.  Vai  celui 
care  n’asculă!  Conştiinţa  aceasta  îl  va  face  îndată  să  simtă  o  du¬ 
rere  adâncă  mult  mai  mare  ca  durerile  fizice. 

Afirm  că  fenomenul  acesta  a!  conştiinţei  nu  se  poate  explică 
decât  pentru  cel  care  crede.  Glasul  acesta  care  porunceşte  ca 
un  suveran,  împlică  numai  decât  un  Dumnezeu  care  are  drept  să 
poruncească,  un  Dumnezeu  înţelept,  drept,  sfânt  şi  bun,  care  se 
interesează  de  noi,  cum  se  interesează  un  părinte  de  fii  săi.  Dacă 
se  interesează  de  noi,  trebuie  să  poată  interveni  în  unele  cazuri 
ca  să  ne  aducă  la  calea  cea  bună,  dacă  ne-am  rătăcit,  Mai  mult, 
dacă  conştiinţa  ne  dă  porunci  din  partea  lui  Dumnezeu,  ea  ne 
face  să  presimţim  că  Dumnezeul  acesta  trebuie  să  ne  pună  în 
stare  să  le  împlinim,  ne  face  să  întrezărim  un  ideal  de  perfecţiune 
după  care  suspinăm.  Şi  când  idealul  acesta  apare  înaintea  noastră 
în  persoana  lui  Isus  Hristos,  răspunde  atât  de  bine  la  ceeace 
ne  aşteptam  încât  îndoiala  devine  imposibilă  şi  suntem  siliţi  să 
ne  plecăm  înaintea  lui,  ca  înaintea  Trimisului  lui  Dumnezeu. 

Odată  prezentat  conştiinţei  noastre,  ea  nu  se  mai  poate  depărta 
de  El,  dupăcum  busola  se  întoarce  mereu  în  aceeaş  direcţiune, 
cu  toate  clătinările  contrare.  Lucrul  acesta  merge  chiar  atât  de 
departe  încât,  poruncile  conştiinţei  coraspund  aşa  de  bine  po¬ 
runcilor  lui  Isus  încât  omul  nu  mai  face  distincţiune  între  autori¬ 
tatea  conştiinţei  şi  a  lui  Hristos.  Înţelege  că  se  află  în  faţa  unei 
singure  autorităţi,  care  nu  e  alta  decât  a  lui  Dumnezeu.  Dease- 
menea,  se  supune  lui  Hristos  cu  aceeaş  încredere  ca  lui  Dum¬ 
nezeu.  II  ia  ca  învăţător  şi  mântuitor  în  acelaş  timp. 

Conştiinţa  aceasta  însă,  dupăce  a  făcut  pe  credincios  să  gă¬ 
sească  pe  Dumnezeul  întrupat  în  Hristos,  îl  aduce  la  următoarea 
concluzie  îndoită:  1.  ea  îl  face  să  creadă  că  lumea  provine  dintr’o 
cauză  primă,  care  nu  e  alta  decât  voia  unui  Dumnezeu  înţelept 
şi  bun ; 

2.  Că  el  va  ajunge  un  scop  conceput  mai  dinainte  de 
Dumnezeu.  Lumea  nu  mai  iese  dintr’o  prăpastie  spre  a  merge 
în  altă  prăpastie,  ea  vine  dela  Dumnezeu,  din  iubirea  lui,  spre  a 
se  întoarce  la  acelaş  Dumnezeu  al  iubirii,  căci  conştiinţa  nu  se 
mulţămeşte  cu  ideea  de  Dumnezeu  decât  atunci  când  a  ajuns  la 
noţiunea  unui  Dumnezeu  care  iubeşte.  Atunci  universul  îşi  are 
raţiunea  de  a  fi,  când  apare,  după  conştiinţă,  ca  o  scenă  vastă 
pe  care  trebuie  să  se  arate  şi  să  apară  în  toată  strălucirea  lor, 
atributele  lui  Dumnezeu,  rezumate  în  iubire  şi  sfinţenie. 

La  începutul  acestui  capitul  am  văzut  că  credinciosul,  fără 
a  cădea  câtuş  de  puţin  în  absurd,  ajungea  la  cel  mai  vesel  op¬ 
timism,  în  urmă  scepticul  par’că  a  ajuns  prin  concepţii  absurde, 
la  cel  mai  negru  pesimism.  Dacă  întrebăm  conştiinţa  nu-i  curios 
că  o  vedem  ajungând  la  o  sinteză  superioară.  Intre  pesimism  şi 
optimism?  Ea  ne  arată  pe  om  căzut  din  poziţia  lui  înaltă,  căzut 
în  prăpastia  păcatului,  însă,  graţie  lui  Isus  Hristos,  putându  se 
urcă  cu  atât  mai  sus  cu  cât  căzuse  mai  jos:  coroana  pe  care  a 
perdut-o,  o  poate  câştigă  din  nou,  şi,  ca  fiu  adevărat  al  lui  Dum¬ 
nezeu,  îşi  poate  luă  locul  în  casa  tatălui  ceresc.  Conştiinţa  lumi¬ 
nată  de  Evanghelie  deci  e  împăcarea  supremă  a  pesimismului 
celui  mai  negru  cu  optimismul  cel  mai  măreţ. 

Iubite  cetitor,  nu  ştiu  dacă  am  izbutit  să  te  conving.  Poate 
că  nu.  In  cazul  acesta  nu  pot  să-ţi  mai  spun  decât  un  lucru. 
Pasagiul  lui  Pascal  privitor  la  prinsoarea  de  care  vorbeam  la  în¬ 
ceput,  se  termină  cu  următoarea  cugetare  adâncă:  dacă  scepticul 
vrea  să-şi  lase  pasiunile,  uşor  va  crede.  Se  pare  că  ăsta  e  argu¬ 
mentul  suprem  pe  care-1  semnalam  Ia  început  şi  cu  care  vreau 
să  termin.  Vrei  să  ajungi  credincios?  Lasă-ţi  raţionamentele,  ia 
hotărîrea  sinceră  de-a  face  binele  ascultând  de  conştiinţă.  Isus  a 
zis:  «Dacă  cineva  vrea  să  facă  voia  Tatălui  meu,  va  cunoaşte 


165 


dacă  învăţătura  mea  e  dela  Dumnezeu  sau  dacă  eu  vorbesc  dela 
mine».  Necredinţa  e  păcatul  suprem,  deoarece  el  conţine  pe  toate 
celelalte:  declară  deci  răsboiu  păcatului  sub  toate  formele  lui,  şi 
mai  ales  egoismului  şi  orgoliului,  rădăcina  tuturor  relelor.  Sme- 
reşte-te,  smereşte-ţi  raţiunea,  pe  ea  mândra,  în  faţa  lui  Dumnezeu, 
începe  a  iubi  ieşind  din  eul  acesta  în  adâncul  căruia  te  înăbuşi, 
şi  nu  vei  întârzia  să  crezi  în  adevărul  Chestiunilor  vitale. 

Diftt.  I.  Cornilescu. 


LUCRURI  ŞTIUTE. 

Onorat  Public! 

Aproape  toţi  conferenţiarii,  cari  ş’au  dat  concursul  binevoitor, 
ca  în  despărţământul  nostru  al  «Astrei»  să  se  desfăşoare  o  muncă 
mai  inteţită,  ş’au  luat  subiectul  din  domeniul  preocupaţiunilor  lor 
zilnice.  Să-mi  permiteţi  dar,  ca  şi  eu,  la  rândul  meu,  să  urmez 
acestui  obiceiu. 

La  aceasta  mă  îndeamnă  două  motive  hotărîtoare. 

Intâiu:  Sunt  slujitor  la  altarul  Domnului  şi  socot,  că  e 
datoria  mea,  ca  în  faţa  unui  public  ascultător  alcătuit  din  creştini, 
să  folosesc  prilejul,  a  vorbi,  după  puteri,  din  domeniul  religiunii. 

A  doua  oară:  Ziua  de  azi  în  vieaţa  bunilor  creştini,  cari  ţin 
cu  sfinţenie  la  orânduelile  bisericeşti,  este  hotarul  despărţitor  între 
zilele  de  bucurie  trecătoare,  ce  s’au  scurs  dela  naşterea  Domnului 
până  aci,  şi  între  zilele  de  contemplaţiuni  asupra  dumnezeirii  şi 
asupra  adevărurilor  divine,  cari  au  ajuns  biruitoare  prin  învierea 
lui  Isus. 

Ori  cât  de  cunoscute  sunt  principiile  religioase  de  credinţă 
în  sânul  Dvoastră  şi  ori  cât  de  nepotrivită'  ar  părea  pentru  unii 
o  conferinţă  de  caracter  bisericesc,  totuş  nu  mă  pot  reţine  să 
nu  tratez  aci,  chestii  vechi  şi  chestii  noui  cunoscute  de  lumea 
creştină.  Deaceea  Vă  şi  rog  să  fiţi  îngăduitori  faţă  de  modestele 
mele  expuneri. 

Cu  toate  că  ne  numim  creştini,  mărturisind  aceleaşi  credinţe 
nestrămutate  faţă  de  Creatorul  lumeî,  totuş  o  aprofundare  mai 
temeinică  în  criteriile  religiunii,  nu  se  face  decât  de  ceice  se  ocupă 
mai  intensiv  cu  ştiinţa  teologică.  Din  această  împrejurare  nu  odată 
creştini  de  situaţii  înalte,  în  goana  nebună  după  ambiţii  deşarte, 


1  Ba  sunt  potrivite  şi  de  dorit  cât  mai  multe  conferinţe  religioase.  N.  B. 

—  voind  a  se  lepădă  de  orice  răspundere  morală  pentru  faptele 
lor,  —  bazaţi  pe  o  educaţie  superficială,  cad  în  păcatul  neiertător 
a  negă  existenţa  Iui  Dumnezeu  şi  divinitatea  Mântuitorului. 

Se  accentuiază  mereu,  că  necredinţa  îşi  află  germenele  în 
ştiinţele  profane,  cari  lucră  contra  religiunii,  şi  multora  Ie  place 
a  crede,  că  bărbaţii  luminaţi  ai  omenimei  au  fost  ateişti.  Dar 
aceasta  e  o  părere  aşa  de  greşită,  încât  după  o  mică  ochire  în 
istoria  oamenilor  celebri,  cade  de!a  sine.  Căci,  dupăcum  zice  ma¬ 
rele  învăţat  Petrow:  «mintea  cu  adevărat  luminată,  nu  e  contrară 
credinţei,  e  chiar  sprijinul,  făclia  credinţei.  Dacă  luăm  dela  cre¬ 
dinţă  înţelegerea  limpede,  o  despoiem  de  cea  mai  înaltă  valoare 
şi  o  reducem  la  o  credinţă  oarbă».  —  Mai  departe:  «Credinţa  în 
Dumnezeu  o  poate  negă  numai  semidoctul,  care  abia  a  atins  cu  bu¬ 
zele  marginea  păharului  ştiinţei  şi  presupune  că  le  ştie  toate,  că 
lui  toate  îi  sunt  accesibile  şi  de  sine  înţelese».  (Calea  spre  Dzeu  p.  3). 

Sunt  dară  bărbaţii  de  ştiinţă  ateişti?  lată  o  întrebare  dela 
răspunsul  căreia  putem  să  ne  formulăm  păreri  sau  edificatoare 
sau  păgubitoare  pentru  biserică. 

In  anul  1901  apare  la  Berlin  o  carte  de  mare  valoare  pentru 
oricine,  care  vrea  să  se  convingă  asupra  raportului  dintre  bărbaţii 
de  ştiinţă  şi  religiune.  E  cartea  renumitului  naturalist  Dr.  Dennert. 
Acest  bărbat  de  ştiinţă,  care  e  totodată  un  convins  creştin,  a 
făcut  studii  serioase  asupra  tuturor  bărbaţilor  celebri,  cari  s’au 
ocupat  cu  ştiinţele  naturale.  Şi  cercetările  lui  au  ajuns  la  un  re¬ 
zultat  edificător  pentru  religia  creştină.  S’a  adeverit,  că  dintre 
300  de  savanţi,  242  au  fost  creştini  hotărîţi,  la  38  n’a  putut  con¬ 
stată  ce  vederi  nutresc  faţă  de  religie,  15  au  fost  indiferenţi  şi 
numai  5  inşi  materialişti  declaraţi.  (Revista  Teologică  a.  V,  Nr.  6). 

Pentru  dovedirea  armoniei  desăvârşite  dintre  religiune  şi  şti¬ 
inţă,  daţi-mi  voie  să-mi  bazez  aserţiunile  pe  părerile  câtorva  bărbaţi 
celebri. 

Bacon,  între  multele  şi  marile  opere  de  valoare,  a  scris  Ia 
a.  1605  două  lucrări  voluminoase  despre  evoluţia  ştiinţelor  divine 
şi  profane.  El  mărturiseşte  că  «chemarea  adevăratei  ştiinţe  şi  fi¬ 
lozofii,  este  să  ducă  omenimea  la  desăvârşita  cunoaştere  a  crea¬ 
torului  ei,  iar  mijlocul  cel  mai  bun  spre  acest  sfârşit  este,  pe 
lângă  sfânta  biblie,  studiarea  lumei  pe  baza  experienţei». 

Intr’alt  loc  zice:  «O  spoială  de  filozofie  face  pe  mulţi  oameni 
ateişti,  o  filozofie  adâncă  însă,  îi  aduce  treptat  iarăş  la  religiune». 

Mai  târziu,  în  jumătatea  a  doua  a  secolului  XVII,  Newton, 
un  alt  bărbat  celebru,  inventatorul  legilor  privitoare  la  meca¬ 
nismul  corpurilor  din  univers,  avea  atâta  smerenie,  atâta  sfială 
în  sufletul  său  faţă  de  maiestatea  lui  Dumnezeu,  încât  ori  unde 
se  găsea,  dacă-i  pomeniâ  numele  lui  Dumnezeu,  îşi  descoperiâ  capul. 

In  operile  lui  mereu  vorbeşte  de  Dumnezeu.  Intr’un  loc  cetim 
aceste  cuvinte:  «întocmirea  admirabilă  a  soarelui  şi  a  planetelor 
şi  cometelor  a  putut  să-şi  aibă  originea  numai  în  planul  şi  stă¬ 
pânirea  unei  fiinţe  atot-înţelepte  şi  atot-puternice,  pe  aceasta  o 
admirăm  pentru  atot-perfecţiunea  ei,  o  adorăm  şi  ne  închinăm 
ei  ca  şi  guvernatorului  lumei  —  noi  slujitorii  marelui  stăpân  al 
universului». 

Dar  ca  să  dea  o  formă  şi  mai  evidentă  convingerilor  lui 
creştineşti,  într’o  scrisoare  asupra  Bibliei  zice :  «Noi  avem  pe 
Moisi,  pe  proroci,  pe  apostoli,  ba  chiar  cuvintele  lui  Hristos. 
Dacă  nu  am  voi  să  credem  în  ele,  am  fi  tot  atât  de  vinovaţi  ca 
şi  Iudeii». 

Iar  despre  sine  zice  următoarele:  «Nu  ştiu  cum  mă  vede 
lumea,  eu  însă  mă  cred  a  fi  un  copil  mic,  care  se  joacă  la  malul 
mării  şi  adună  scoici  şi  petricele,  pe  când  marele  ocean  ascunde 
în  afunzime  adevărul  de  înaintea  ochilor  Iui». 

Adecă  cu  toate  descoperirile  făcute  de  el,  cu  tot  geniul  său  se 
simte  un  copil  nepricepător  în  faţa  adevărurilor  celor  veşnice. 

Ampere,  un  alt  renumit  matematic  şi  naturalist,  întemeietorul 
ştiinţei  electrodinamice,  care  a  trăit  la  sfârşitul  secolului  al  XVIlI-lea 
şi  la  începutul  secolului  al  XlX-lea,  în  toată  activitatea  lui  a  fost 
călăuzit  de  gândul  la  lumina  cea  veşnică. 

Intr’o  epistolă  adresată  unui  învăţat  mai  tinăr,  se  desluşeşte 
limpede  credinţa  lui  în  puterea  lui  Dumnezeu: 

«Fereşte-te  —  zice  —  a  te  ocupa  excluzi v  cu  ştiinţa,  cum  ai 
făcut  până  acum.  Studiază,  scrutează,  ce  e  pământul,  dorinţa 
aceasta  o  are  fiecare  bărbat  de  ştiinţă.  Dar  priveşte  numai  cu 
un  ochiu  la  lumea  celor  văzute,  iar  cu  celalalt  priveşte  neîntre¬ 
rupt  la  lumina  cea  veşnică.  Cu  o  mână  examinează  natura,  cu 
cealaltă  însă  te  ţine  de  colţul  hainei  lui  Dumnezeu,  cum  se  ţine  co¬ 
pilul  de  haina  tatălui  său».  (Petrow,  «Cale  spre  Dumnezeu», 
pagina  4). 

Să  reproducem  acum  şi  părerile  unui  bărbat  de  ştiinţă,  din 
vremurile  noastre,  care  a  fost  acuzat,  că-i  ateist. 

William  Thomson,  în  reflexiunile  sale  asupra  unei  conferinţe 
a  altui  savant,  ţinută  în  1903  în  Londra,  arată  raporturile  dintre 
ştiinţă  şi  religiune:  «Ştiinţele  naturale  susţin  în  mod  pozitiv  exi¬ 
stenţa  unei  puteri  creatoare.  Nu  aveţi  nici  o  teamă  a  fi  cugetători 
independenţi !  Dacă  veţi  cugetă  cu  destulă  tărie,  veţi  fi  constrânşi 
prin  ştiinţă  să  ajungeţi  la  credinţa  în  Dumnezeu,  care  este  fun¬ 
damentul  tuturor  religiunilor.  Atunci  veţi  afiâ,  că  ştiinţa  nu  este 
duşmana,  ci  este  sprijinitoarea  religiunei.  (Rev.  Teol.  V.  6  p.) 

Onorat  Public! 

In  loc  deci,  ca  religia  creştină  să  fie  primejduită  în  mod  ho- 
tărîtor  de  puţinii  reprezentanţi  materialişti  ai  ştiinţei,  de  pe  partea 
aceasta  ea  a  putut  să-şi  facă  cursul  de  veacuri  pentru  îmblânzirea 
moravurilor,  pentru  civilizaţiunea  şi  mântuirea  popoarelor.  Căci 
fără  îndoială,  civilizaţiunea  iarăş  este  un  product  al  religiunei 
creştine.  Despre  aceasta  ne  convingem  îndatăce  facem  o  repri- 
vire  asupra  popoarelor.  Civilizaţiunea  a  pătruns  numai  acolo  unde 
a  pătruns  şi  creştinismul.  Deaceea  statele  din  Europa  cuceresc 
ţări  şi  stăpânesc  popoare. 

Dar  creştinismul  în  mersul  său  a  avut  să  întâmpine  lupte 
şi  greutăţi  prin  diferenţiarea  de  păreri  esenţiale  ale  conducătorilor 
săi.  Ştim,  că  după  cele  10  persecuţiuni  crâncene,  sub  împăratul 
Constantin  cel  Mare  ajunge  religie  de  stat.  Cultul  dumnezeesc 
şi  vieaţa  religioasă  morală,  numai  de  aici  începând  are  un  ca¬ 
racter,  o  formă  mai  pronunţată.  Se  începe  organizaţia  biserici, 
vin  cele  7  sinoade  ecumenice  în  cari  se  definesc  dogme  şi  se 
alcătuesc  canoane. 

Începând  cu  anul  787  însă,  biserica  creştină  rămânând  în 
fond  aceeaş,  dar  îmbrăcând  deosebite  forme  de  guvernare,  se 
divizează.  Abia  la  anul  1054  se  întâmplă  cea  mai  mare  desbinare, 
care  preocupă  şi  azi  foarte  mult  pe  bărbaţii  de  ştiinţă  ai  bise¬ 
ricii.  Cu  câţiva  secoli  mai  în  urmă,  se  iveşte  revoluţiunea  bise¬ 
ricească  prin  cele  trei  reformaţiuni,  a  lui  Luther,  Calvin  şi 
Zwingli.  Cam  tot  în  aceasta  vreme  se  întemeiază  şi  biserica  an¬ 
glicană. 

In  cadrele  acestor  desbinări  s’au  ivit  apoi  multe  erezii,  mai 
ales  Ia  bisericile  reformate. 

Am  trecut  în  revistă  desbinările  cele  mai  însemnate  spre 
a  arătă  că  ele  cu  toate  urmările  dezastruoase  pentru  unitatea  bi- 
sericei  creştine,  totuş  nu  puteau  să  nu  aibă  şi  consecinţe  edi¬ 
ficatoare.  Biserica  din  Răsărit  după  1054  desvoltă  o  activitate 
misionară  intensivă.  După  reformaţie  biserica  romano-catolică  îşi 
întăreşte  şi  apără  autoritatea  prin  întemeiarea  ordului  Iezuiţilor 
şi  a  altor  orduri  şi  congregaţiuni  călugăreşti.  Duce  o  luptă  în¬ 
dârjită  contra  spiritului  de  necredinţă  religioasă  ivit  în  Franţa, 
urmarea  cărui  spirit  a  fost  izbucnirea  crâncenei  revoluţiuni  franceze. 

Dar  şi  pentru  state  orice  curent  de  reînviere  religioasă  a 
fost  împreunat  cu  anumite  reforme.  Mult  adevăr  spune  Gibbon, 
istoric  renumit,  în  »lstoria  decăderii  şi  căderii  imperiului  roman», 
când  zice:  «toate  religiunile  pentru  cei  credincioşi  sunt  deopo¬ 
trivă  de  adevărate,1  pentru  filozofi  deopotrivă  de  false  şi  pentru 
guverne  deopotrivă  de  utile». 

Ca  să  nu  ating  susceptibilităţi,  aduc  de  pildă  un  stat  inde- 
părtat  de  aici,  Englitera,  unde  s’au  ivit  cele  mai  multe  curente 
şi  desbinări  religioase  (şi  care  stat  cu  toate  acestea  are  cele  mai 
bune  moravuri  religioase-morale). 

Aici  în  veacul  al  XlII-lea,  Cistercienii  aduc  Charta  Magna, 
baza  libertăţii  politice  a  poporului  englez.  Tot  în  acest  secol 
călugării  aduc  guvern  parlamentar. 

In  veacul  al  XVI-lea,  Tyndale  —  Reforma. 

Veacul  al  XVll-lea,  Puritanismul  —  căderea  despotismului  şi 
fondarea  Nouei-Anglii.  Tot  atunci  Quaquerismul,  fondarea  Pen- 
sylvaniei. 

In  veacul  al  XVIII-lea.  Metodismul  —  era  reformei. 

Veacul  al  XlX-lea.  Americanismul  —  era  democraţiei. 

Iar  veacul  al  XX-lea,  prin  reînvierea  religionară  întemeiată 
de  Enan  Roberts,  bazată  pe  înţelegerea  dragostei  dumneze- 
eşti,  care  se  lăţeşte  ca  o  boală  contagioasă  în  întreaga  Galie, 
aduce  redeşteptarea  galică.  (W.  T.  Stead,  Reînviere  religioasă  p.  32). 

II. 

Onorat  Public! 

Când  mi-am  propus  să  tratez  despre  probleme  religioase, 
natural,  m’am  gândit  Ia  felul  cum  să  manifestează  ele  la  noi  Ro¬ 
mânii. 

1  Acesta  e  un  indiferentism  primejdios  şi  neadmisibil!  N.  B. 

Ori  încotro  ne  întoarcem  privirile,  la  fraţii  din  Regatul  liber, 
din  Bucovina  sau  la  noi  acasă,  chestiunile  religioase,  date  fiind 
alte  chestii  la  ordinea  zilei,  au  rămas  în  cursul  lor  de  desvoltare 
normală. 

Biserica  la  noi  Românii  îşi  are  importanţa  şi  puterea  de  în-  • 
râurire  binefăcătoare  în  o  formă  aşa  de  stabilită,  încât  e  în  strânsă 
legătură  cu  însăşi  existenţa  noastră.  La  aceasta  importanţă  a  ri¬ 
dicat-o  nu  numai  originea  ei  divină,  ci  şi  împrejurările  noastre 
de  trai,  precum  înaltul  cler  luminat,  de  care  a  fost  condusă.  Bi¬ 
serica  română  din  toate  ţinuturile  a  avut  figuri  luminoase,  con¬ 
ducători  de  o  înţelepciune  providenţială,  încât  naia  lui  Hristos 
sub  scutul  lor  sigur,  era  guvernată  potrivit  chemării  sale  sublime. 

In  timpul  din  urmă  însă,  chestiile  religioase  sunt  la  ordinea 
zilei,  îndeosebi  la  fraţii  din  Regat. 

Bărbaţii  de  stat  şi  în  general  clasa  cultă  din  ţară  primind 
educaţia  în  Franţa,  nu  se  putea  să  nu  împartă  principii  antire- 
iigioase,  ce  în  Paris,  această  Sodomă  şi  Gomoră  modernă,  se 
propovăduesc  de  o  anumită  specie  de  oameni. 

La  început  particulari  inofensivi  îşi  arătau  pe  faţă  dispreţul 
lor  faţă  de  religia  creştină.  Mai  târziu  politicianismul  având  un 
amestec  prea  pronunţat  în  biserică,  puterea  ei  scade,  duşmanii 
se  înmulţesc  şi  conflictul  izbucneşte,  chiar  la  Iaşi,  care  ne-a  dat 
cei  mai  luminaţi  bărbaţi  ai  bisericii. 

Conflictul  are  următoarele  antecedenţe: 

La  deschiderea  cursurilor  universitare,  un  profesor  e  designat 
să  ţină  conferenţă  şi  după  obiceiul  creştinesc  tradiţional,  preotul 
încă  e  învitat  să  facă  sfinţirea  apei,  indicându-ne  în  felul  acesta 
armonia,  ce  trebuie  să  domnească  între  ştiinţă  şi  religie.  Confe¬ 
renţiarul  din  1905,  Petre  Bujor  însă,  înainte  de  deschiderea  so¬ 
lemnă  a  cursurilor,  declară  rectorului,  că  «dacă  preotul  va  oficia, 
el  nu-şi  va  ţinea  conferenţă». 

Aceasta  păşire  bruscă  a  unui  profesor  susţinut  cu  banii  unui 
stat  creştin,  a  fost  o  provocare  jignitoare  la  adresa  creştinismului. 
Neapărat,  cineva  trebuia  să  vină  şi  să  protesteze  contra  intro¬ 
ducerii  unor  moravuri  bolnăvicioase  în  sânul  poporului  românesc. 
Şi  s’a  aflat.  Acesta  a  fost  distinsul  profesor  universitar  A.  C.  Cuza. 

EI  ţine  memorabila  conferenţă  «despre  credinţa  creştină  ca 
factor  al  economiei  sociale». 

Din  ea  se  desface  două  idei  lămuritoare  şi  anume:  1.  Ca 
putere  de  cultură,  credinţa  creştină  trebuie  desvoltată  prin  edu¬ 
caţie.  In  vederea  acestei  educaţii,  cultul  mai  cu  deosebire  trebuie 
respectat.  2.  Aceste  adevăruri  se  aplică  şi  poporului  român,  în 
trecut,  în  prezent  şi  în  viitor.  (Neam.  Rom.,  an.  1.,  p.  830). 

Ne  arată  că  faţă  în  faţă  stau  două  curente,  întâiul  al  unor 
popoare  îmbătrânite,  molipsite  de  trei  slăbiciuni:  «scepticismul, 
materialismul  şi  cosmopolitismul  şi  altul  al  popoarelor  de  vieaţă 
călăuzit  de  trei  lumini:  creştinismul,  idealismul  şi  naţionalismul». 

Pe  acestea  din  urmă  să  le  cultivăm  noi  Românii,  cari  suntem 
abia  la  începutul  desvoltării  noastre  ca  naţiune. 

Dar  curentul  antireligios  se  înteţeşte.  Alţi  profesori  univer¬ 
sitari  din  laşi :  Dr.  Leon,  Dr.  Simeonescu,  se  declară  liberi  cuge¬ 
tători,  ba  chiar  unul,  Dr.  Thiron,  în  o  broşură  de  14  pagini, 
caută  a  dovedi  neexistenţa  lui  Dumnezeu. 

In  urma  acestor  curente  bolnăvicioase  deoparte,  iar  de  alta 
în  urma  conruperii  moravurilor  creştineşti,  mai  mulţi  bărbaţi 
mireni  ai  bisericii,  de  o  autoritate  indiscutabilă,  iau  asupraşi  rolul 
de  apostoli  şi  de  propovăduitori  dârzi  ai  reînvierii  principiilor 
creştine. 

Curentului  pornit,  dupăcum  am  văzut  de  A.  C.  Cuza,  i-se 
aliază  prietenul  de  muncă  şi  aceleaşi  credinţe  N.  Iorga,  prof. 
univ.  la  Bucureşti,  cel  mai  mare  cunoscător  al  trecutului  nea¬ 
mului  românesc.  Sub  conducerea  acestor  doi  bărbaţi  luminaţi,  se 
înşirue  o  întreagă  pleiadă  de  tineri  însufleţiţi,  cari  sar  întru  apă¬ 
rarea  religiunii  creştine  şi  stârpirea  credinţelor  păgubitoare,  pre¬ 
sărate  de  profesorii  liberi-cugetători  din  Iaşi. 

A.  C.  Cuza,  scrie  cele  mai  documentate  articole  de  credinţă 
prin  «Neamul  Românesc»,  reducând  la  zero  teoriile  greşite  ale 
neînsemnaţilor  noştri  ateişti. 

Tot  aşa  face  şi  N.  Iorga. 

Aci  se  poate  aplică  cuvintele  Sfântului  Ioan  Gură  de  aur, 
când  scrie:  «Un  singur  om  poate  însufleţi  un  întreg  popor». 

După  propaganda  pornită  de  ei,  se  ivesc  alţii.  Acolo  îl  vedem 
pe  A.  C.  Popovici,  făcând  acelaş  lucru  prin  «Sămănătorul».  Nu 
lipsesc  dela  aceasta  înaltă  datorie  nici  profesorii  din  Iaşi,  isto¬ 
ricul  A.  Xenopol  şi  sociologul  Virgil  Arion,  precum  şi  Mehedinţi, 
profesor  univ.  în  Bucureşti. 

Şi  aşa  s’a  pornit  un  curent  de  adevărată  reînviere  religioasă, 
căreia  i-se  poate  atribui  şi  închegarea  femeilor  române  într’o  so¬ 
cietate  de  apărare  a  creştinismului. 

Socot,  că  e  potrivit  locul  a  arăta  că  N.  Iorga  are  tot  aceeaş 
înţelegere  largă  şi  pătrunzătoare  şi  în  chestiile  bisericeşti,  ca  şi 
în  toate  chestiile  de  ştiinţă. 

Dragostea  lui  pentru  biserică  şi  religia  sa,  ş’a  eternizat-o  prin 
nenumărate  lucrări  de  valoare. 

Intr’un  discurs  ţinut  în  camera  română,  ia  biserica  în  apărare 
în  o  formă  convingătoare  aşa  de  puternică,  încât  a  stârnit  ui¬ 
mirea  chiar  a  potrivnicilor  săi.  In  acel  discurs,  pe  lângă  atâtea 
adevăruri  neresturnabile,  cetim  şi  următoarele: 

-Biserica  este  o  instituţie  de  ordin  divin,  ea  are  principiile 
sale  inmutabile,  are  o  jurisdicţie,  care  pleacă  dela  aceleaşi  prin¬ 
cipii  ...» 

Biserica  reprezintă  un  cristal  desăvârşit  de  dogmă,  jurisdicţie, 
administraţie.  (Tulburările  bisericeşti,  pag.  42  şi  următoarea). 

Mai  departe: 

«Puterea  lui  Hristos,  întemeietorul  bisericii  şi  stăpânul  su¬ 
fletesc  al  bisericii,  s’a  coborît  asupra  Apostolilor  şi  dela  Apostoli 
a  trecut  puterea  la  episcopi,  iar  episcopii  îşi  transmit  puterea 
aceasta,  plecând  dela  Hristos  şi  trecută  prin  Apostoli,  o  transmit 
pe  rând  dela  un  episcop  la  alt  episcop».  (Idem  52). 

După  «Istoria  literaturii  religioase»,  «Sate  şi  preoţi  în  Ardeal», 
scoate  «Istoria  bisericii  şi  a  vieţii  religioase  a  Românilor»,  în 
două  volume  mari.  Ca  să  facă  educaţie  religioasă,  ne  trage  aten¬ 
ţiunea  asupra  creşterii  din  trecut  a  femeilor  române,  în  o  serie 
de  articole  publicate  în  Floarea  Darurilor»,  scoase  mai  târziu  în 
volum  sub  titlul:  Vieaţa  femeilor  în  trecutul  românesc.  Tipăreşte 
«Predici»  rostite  la  oameni  luminaţi  ai  neamului  românesc.  Tot 
aşa  «Din  faptele  străbunilor».  Mai  în  urmă  scoate  sub  titlul 
Tulburările  bisericeşti,  discursurile  privitoare  la  vieaţa  bisericească 
de  acum. 

De  le  vom  ceti  toate  acestea  lucrări,  ne  vom  alege  cu  o 
însemnată  dragoste  pentru  biserică  şi  religia  propagată  de  ea. 

La  ce  pildă  frumoasă,  Ia  ce  vieaţă  curată  şi  trainică,  ne 
îndeamnă  aceşti  distinşi  mireni  ai  vieţii  noastre  publice!  Dacă 
sfatul  lor  ar  pătrunde  în  cercuri  cât  mai  largi,  ne-am  trezi  cu 

o  vieaţă  creştinească  înfloritoare  şi  cu  o  vieaţă  publică  în  con- 
diţiuni  cu  mult  mai  normale  şi  ordonate. 

Mirenii  dela  noi  pot  să  se  ocupe  mai  intensiv  cu  problemele 
religioase.  In  cadrele  constituţiei  bisericilor  noastre,  ii-se  dă  pu¬ 
tinţa  a  luă  parte  hotărîtoare  aproape  la  toate  manifestaţiunile 
noastre  de  ordin  creştinesc.  De-aceea  ni-se  impune  şi  nouă  să 
luăm  o  atitudine  mai  îngrijită  a  orice  încercări  de  reînviere  a 
sentimentelor  creştineşti  de  cari  au  fost  călăuziţi  strămoşii  noştri. 

Ele  pot  să  ne  pătrundă  aşa  de  uşor  şi  aşa  de  pe  neaşteptate. 

Să  răsfoim  numai  literatura  religioasă  şi  ea  ne  va  indică 
calea,  pe  care  mergând,  vom  câştigă  o  înţelegere  mai  largă  a 
vieţii  cu  adevărat  creştineşti.  Să  nu-şi  facă  nime  glorie  şi  cinste 
prin  cuvinte  necuviincioase  aruncate  cu  un  dispreţ  suveran  re¬ 
ligiei  creştine  şi  bisericii.  Datoria  noastră  este  la  din  contră  a  o 
apără  şi  chiar  în  conversaţiunile  noastre  mai  uşoare  a  păstră  un 
fond  religios. 

Pentru  cine  vrea  să  scoată  un  folos  cât  de  neînsemnat  din 
acestea  idei,  aruncate  aci  în  fuga  condeiului,  voiu  îndrăzni  sâ-i 
atrag  atenţiunea  asupra  literaturii  religioase,  care  este  tot  aşa  de 
frumoasă,  plăcută  şi  senină  ca  literatura  profană.  Romanele  Quo 
vadis?  şi  «Săi  urmăm»  de  Senchievicz,  sunt  traduse  în  întreaga 
lume  creştină.  Romanul  în  două  volume  a  lui  Petrow  «Pe  ur¬ 
mele  lui  Hristos»  este  o  lectură  foarte  edificatoare.  Tot  aşa  e 
romanul  apărut  la  Blaj :  Ben  Hur  sau  Zilele  lui  Mesia.  Alte  ro¬ 
mane  frumoase  sunt  Eustaţiu  Placid  şi  Socialistul.  O  lectură  fru¬ 
moasă  e  «Mama  Sfântului  Augustin»,  publ.  de  Dăianu. 

Din  scriitorul  rus  Petrow  au  mai  fost  traduse  în  româneşte : 
«Calea  spre  Dumnezeu»,  «Un  mare  păstor»  şi  Nu  din  partea 
aceea». 

Am  amintit  aci  numai  lectura  uşoară  din  literatura  religioasă. 
Cetindu-o  vor  reînvia  în  noi  nenumărate  idei  religioase,  pe  cari 
sufletul  le  va  putea  primi,  ca  pe  o  hrană  bine  nutritoare. 

O  idee  pornită  dintr’un  sentiment  religios  poate  să  refacă  o 
societate  întreagă. 

«Pe  urma  lui  Hristos»  e  o  lucrare  foarte  edificatoare.  Acolo 
vedem  cum  prin  stăruinţa  de  fier  a  preotului  a  scăpat  de  totala 
ruină  morală  şi  materială  o  sumedenie  de  oameni. 

Câţiva  dintre  creştini,  după  sfânta  slujbă,  la  chemarea  pre¬ 
otului  s’au  întrunit  în  o  sală  din  apropierea  bisericii  şi  s’au  con¬ 
stituit  într’o  societate  cu  deviza,  ca  în  decurs  de  un  an  măcar, 
înainte  de  a  săvârşi  orice  faptă,  să-şi  pună  întrebarea:  Ce  ar 
face  Hristos  când  ar  fi  în  locul  nostru  ? 

Sub  presiunea  acestei  devize,  oameni  de  situaţii  înalte,  bogaţi 
de  tot  felul,  au  ajuns  la  convingerea,  că  nici  pe  departe  nu  îm¬ 
plinesc  măcar  datoriile  cele  mai  elementare  de  creştin. 

Şi  peste  un  an  vieaţa  lor  a  avut  o  altă  înfăţişare.  Un  di¬ 
rector  de  ziar  nu  îngădui  să  se  publice  în  ziarul  său  lucruri  ce 
produc  sensaţii  şi  excitează  nervii.  O  cântăreaţă  de  teatru  admi¬ 
rată  de  o  lume,  părăseşte  scena,  se  pogoară  în  mahalalele  cele 
rnai  corupte,  acolo  prin  cântări  bisericeşti  chiamă  lumea  la  altă 
vîeaţă.  Un  comerciant  bogat  căută  să  câştige  mai  puţin,  dar  în 
schimb  dădea  un  traiu  mai  tihnit  muncitorilor  din  atelierul  său. 
Şi  pilde  de  acestea  se  înmulţiau  zi  de  zi. 

Onorat  Public! 

Zilele  cari  urmează,  cu  aierul  lor  căldicel  de  primăvară  ne 
ispitesc  afara  la  câmp.  Acolo  vedem  cum  reînvie  natura.  Să  că¬ 
utăm  ca  această  reînviere  a  naturei  s’o  aducem  în  conglăsu/re  cu 
reînvierea  noastră  sufletească. 

Trăim  în  mijlocul  unei  masse  compacte  de  ţărani  români, 
cari  în  urma  împrejurărilor  fatale  de  traiu,  nu  cunosc  însemnătatea 
slovei,  prin  care  ei  de  sine  să  se  adape  din  învăţăturile  sfinte  ale 
religiunii  străbune.  Dacă  cu  toată  dorinţa  noastră  de  carte  nu  le 
putem  da,  o  datorie  ni-se  impune  totuş,  ca  ori  coborându-ne  în 
mijlocul  lor,  ori  la  alte  prilejuri  să  profităm  a  le  îndrepta  vieaţa 
umilă  şi  mizeră,  prin  îmbunătăţirea  moravurilor  lor  religioase. 

Preocupaţi  de  aceasta  problemă  religioasă,  vom  aduce  o  îmbu¬ 
nătăţire  capitală  organismului  nostru  de  existenţă. 

Dumnezeu  a  creat  inima  noastră  largă  şi  primitoare:  să-i 
facem  deci  loc  şi  pentru  învăţăturile  mântuitoare  ale  Fiului  Său, 
Isus  Hristos! 


Senin. 

BOGOMILISMUL  LA  ROMÂNI. 

—  Defectele  esenţiale  ale  ipotezei  bogomiliste.  — 

In  acord  cu  premisele  noastre,  mai  avem  de  remarcat,  ceeace 
de  astfel  ştie  toată  lumea,  că  existenţa  bogomililor  a  fost  preg- 
nată,  în  evul  mediu,  prin  persecuţiile  cele  mai  sângeroase,  în  im¬ 
periul  bizantin,  în  peninsula  balcanică  cu  deosebire  în  România, 
şi  apoi  şi  în  apusul  Europei. 

Ne  întrebăm:  puteau  oare  bogomilii  să  se  adăpostească  şi 
mai  ales  să  înfiorească,  —  şi  încă  neremarcaţi  în  istorie !  —  pe  te¬ 
ritoriul,  supus  direct  sau  chiar  şi  indirect  (o  parte  din  vechea 
Muntenie)  regalităţii  ungare,  atunci,  când  regalitatea  aceasta  (un 
instrument  numai,  în  mâna  Papalităţii) 1  îi  persecută  chiar  în  patria 
lor,  în  Balcani?  Regalitatea  ungară  de  pe  atunci  eră,  de  sigur, 
cel  mai  mare  duşman  al  paterenilor  (bogomililor) 2  nu  numai  pen- 
trucă  eră  executorul  papilor  în  contra  ereticilor,  ci  mai  ales  pen- 
trucă,  încă  de  sub  Arpâdieni,  regalitatea  ungară  nizuiâ,  prin  mij¬ 
locirea  credinţei  apusene  3  şi  la  o  supremaţie  politică  asupra  Bal- 
canului. 4 

Politica  aceasta  a  regatului  ungar  faţă  de  Balcani  s’a  afirmat 
mai  ales,  prin  persecuţiile  sângeroase,  înfăptuite,  de  o  parte  de 
cătră  regalitate,  de  altă  parte  de  cătră  mitropolitul  latin  din  Ka- 
locsa  —  pentru  supunerea  politică  şi  religioasă  a  Bosniei. 

Intre  atari  împrejurări,  se  pare  mai  multexchisă  posibilitatea, 
ca  în  regatul  ungar  şi  pe  teritoriile  suzerane  aceluia,  să  se  fi  putut 
adăposti  bogomilismul  într’o  măsură,  de  a-şi  putea  valoră  vr’o 
influenţă  decizivă,  dupăcum  o  pretind  bogomiliştii  noştri.  Mai 
sus  am  indicat  lipsa  centrelor  lor  de  organizaţie  şi  de  propagandă 
fără  de  cari  bogomilismul,  dacă  ar  fi  rătăcit  pe  aici,  eră  expus 
la  sigura  asimilare;  iar  acum  remarcăm  lipsa  persecuţiilor  siste¬ 
matice  si  repeţite  la  adresa  lor  din  partea  bisericii  latine  ungureşti 
şi  a  regalităţii  ungare,  ambele  atât  de  susceptibile,  în  trecut  ca  şi 

1  Sărmanul  dar  fruntaşul  rege  ungar  Andrei  II,  ajunse  până  acolo,  că  Papa  nu-1 

mai  întrebă  când  să  trimită  în  regat  legat  papal;  ba  regele  stătea  sub  tutoratul  papa¬ 
lităţii  şi  în  afaceri  civile,  d.  e.  de  dare,  ale  statului.  Magyar  Nemz.  Tort.  11.  431  şi  435. 

3  1.  Ieşan:  1.  c. 

s  Magyar  Nemz.  Tort.  II  342. 

1  N  lorga:  Istoria  statelor  balcanice,  pag.  72  76. 


176 


azi,  faţă  de  «eretici  >.  Din  aceste  două  împrejurări  rezultă  destul 
de  evident,  că  dincoace  de  Dunăre  am  putut  avea  de  a  face  numai 
cu  nişte  rătăcitori  fugari  bogomili,  cari,  izgoniţi  de  acasă,  mai 
încurând  se  vor  fi  gândit  să-şi  mântuie  vieaţa,  decât  să  aibă  gând 
de  propagandă  printre  noi,  pe  un  teren  atât  de  primejdios  cum 
eră  cel  al  stăpâniei  regilor  ungari  de  pe  atunci. 

Dar’  acest  punct  de  mânecare,  al  bogomililor  rătăcitori  pela 
noi  se  confirmă  şi  prin  alte  împrejurări. 

Una  şi  cea  mai  de  frunte  dintre  acestea  este,  că  tot  ce  ştim 
până  astăzi  despre  persecuţii  la  adresa  bogomililor  de  pe  pă¬ 
mântul  din  stânga  Dunării,  se  reduce  la  proporţii  infime  şi  la 
acţiuni,  cari  stau  în  legătură  cu  biserica  latino- maghiară  şi  cu 
jurisdicţia  politică  a  regalităţii  ungare.  Astfel  ni-se  spune,1  că  în 
jumătatea  primă  a  veacului  al  XHI-lea,  prin  banatul  Severinului, 
dealungul  Dunării,  se  pusese  la  cale  o  goană  după  bogomili, 
prin  călugării  Dominicani, 2  încredinţaţi  cu  incviziţia  în  contra 
ereticilor.  Prin  aceasta  se  indică  prea  limpede,  că  bogomilismul 
ajunsese  să  atragă  atenţia  publică  d’abiâ  la  periferiile  sudice  ale 
regalităţii  ungare.  Şi,  desigur,  dacă  ar  fi  avut  ei,  Dominicanii,  ele¬ 
ment  pentru  incviziţie  pe  un  teritoriu  mai  apropiat  de  inima  rega¬ 
tului  şi  nu  numai  pela  extremităţile  jurisdicţiei  politice,  —  s’ar  fi 
pus  în  acţiune  şi  ni-ar  fi  rămas  despre  aceea  urme  istorice. 
Atari  dovezi  însă  ne  lipsesc,  şi  nu  avem  nici  un  interes,  de  a 
falsifică  istoria  şi  de  a  silui  conştiinţa  publică  într’o  direcţie  şo- 
venistă,  naţională  ori  ecleziastică. 

Chestiunea  bogomilismului  printre  Români  poate  fi  pusă, 
după  cele  premerse,  într'o  legătură,  dar  numai  foarte  laxă,  cu  acele 
mărunte  treceri  din  sudul  la  nordul  Dunării,  pe  cari  de  altmmtrea 
le  cunoaşte  istoria. 

De  fapt,  începând  din  vremea  când  bogomilismul  ajunge  la 
sud  de  Dunăre  să  se  afirme  mai  deosebit,  adecă  de  pela  jumă¬ 
tatea  veacului  al  X-lea  încoace,  —  se  amintesc  mai  multe  treceri 
de  acolo  încoace,  peste  Dunăre.  Dar  nici  una  dintre  ele  nu  este 

1  I.  leşan:  O.  c.  829  (după  N.  lorga:  Gesch.  des  rum.  Volkes  I.  136.  Regret,  că 
n’am  putut  consultă  acest  op). 

4  Dominicanii  s’aii  adăpostit  în  regatul  ungar  încă  în  veacul  XIII,  având  aceeaşi 
misiune  de  incvizitori  şi  aici,  (Magyar  Nemzet  T&rtenete:  11.  617). 

mai  de  samă,  ca  contingent  de  popor  ori  ca  influinţă,  care  să  se 
fi  evidenţiat  la  noi. 

Răsboaiele  purtate  de  unguri  de  atunci  încoaci  prin  Balcani, 
fie  cu  imperiul  bizantin,  fie  cu  domnitorii  bulgaro-români  iar  mai 
apoi  cu  cei  româno-bulgari,  erau  date  între  popoare  jaluze,  până 
la  înfrigurare,  de  intregitatea  teritorială  care  pe  atunci  eră  atât 
de  schimbăcioasă  la  sudul  Dunării.  Şi  astfel  par’că  nici  nu-ţi  vine 
să  admiţi,  că  poporaţia  balcanică,  —  «strecorată»  1  pe  teritoriul 
proaspetei  domnii  a  ungurilor  «duri  şi  necunoscuţi» 2  şi  pe  atunci 
—  ar  fi  putut  avea  şi  gând  propagandist  bogomilic,  pe  lângă 
preocuparea  singură  firească  între  împrejurările  vitrege  ce-i  iz- 
goniau  de  acasă,  de  a-şi  mântui  vieaţa. 

Imigrări  de  aceste  din  Balcani,  sub  domnia  Arpâdienilor, 
puteau  să  reprezinte  numai  contingente  mai  mici  de  oameni,  deci 
fără  vr’o  influinţă  mai  largă  şi  efectivă:  erau,  şi  puteau  fi,  con¬ 
sideraţi  numai  ca  nişte  străini,  cari  se  bucurau  că  pot  trăi  în 
cadrul  dreptului  de  ospitalitate,  mai  de  multeori  trecătoare  numai 
mai  mult  pe  la  periferiile  ţării. 

Pribegii  de  felul  acesta  s’au  sporit  în  regatul  ungar  mai  ales 
după  scurgerea  invaziunei  tătăreşti,  şi  au  ajuns  Ia  culme  ca  cifră 
cătră  sfârşitul  veacului  al  XllI-lea  sub  Ladislau  Cumanul,  care  el 
însuşi  eră  învinuit  de  erezie  şi  de  trai  cu  ereticii.3  Restaurarea 
ţării  după  potopul  tătăresc  şi  reacţiunea  organizatorică  mai  întâiu 
şi  incvizitioristă  mai  apoi,  a  bisericii  Romei  şi  a  bisericii  latine 
ungureşti,  *  erau  motive  suficiente  pentru  a-i  spulberă  pe  acei  fugari, 


1  Magyar  Nemzet  Tort.  II.  342. 

a  Magyar  Nemzet  Tort.  II.  102. 

«Abaterile  religioase,  imputate  lui  Ladislau  Cumanul  (1272—1290),  erau  în  parte 
tocmai  semne  deosebitoare  ale  creştinismului  orientat.  D-l  Dr.  I.  G.  Sbiera  ne  spune 
despre  dânsul,  câ  a  fost  « ţinut  la  botez  după  ritul  Roman  de  cătră  un  creştin  ortodox 
răsăritean;  devenit  arhiepiscop  în  Serbia  sub  numele  de  Sava,  instruit  mai  pe  urmă  de 
el  în  învăţăturile  bisericii  greceşti,  precum  ne  spune  o  cronică  rusească  (Sioser:  Atlgem. 
Weltgesch.  V.  93;  Engel:  Gesch.  des  ungar.  Reiches  I.  402 — 3;  Hornek:  Reimchronik), 
crescut  printre  rudele  maicii  sale  cumane  şi  petrecând  printre  cumani  şl  printre  Serbii  şi 
Românii  drept  credincioşi ■»,  —  purtă  barbă,  păr  lung,  vestminte  largi,  iar  nu  tuns  şi  ras 
şi  cu  vestminte  strâmte,  cum  se  purtau  maghiarii  şi  cumanii  maghiarizaţi.  Dr.  1.  G. 
Sbiera:  Contribuţiuni...  605  —  0. 

1  La  1  Aprilie  1272  papa  convoacă  un  sinod  «lateran»,  la  Roma,  ordonând  în 
special  episcopilor  din  Ungaria,  ca  stările  de  aici,  în  deosebi  scăderile  bisericeşti,  poli¬ 
tice,  ale  bărbaţilor  şi  ale  femeilor,  dimpreună  cu  virtuţile,  să  le  consemne,  fiind  cu  deo¬ 
sebită  considerare  la  eretici  (Balics  L.  o.  c.  II.  1.  pag.  405)  Regele  Ladislau  Cumanul, 
după  multe  sbuciumări  ale  papalităţii,  promite  câ  va  stârpi  ereticii,  din  Bosnia  chiar, 
dar  mai  cu  samă  din  ţară.  (Balics  L.  o.  c.  Ii  1.  pag.  436). 

ba  chiar  şi  pe  o  samă  din  paşnicii  Români  alungaţi,  din  Mara- 
murăş  şi  din  sud-ostul  Ardealului,  peste  Carpaţi. 

Persecuţiile,  începute  la  sfârşitul  epocei  arpadiane,  au  durat 
mai  cu  înverşunare  sub  regii  din  Casele  mixte.  Cine  nu  ştie  de 
vexaţiunile  Românilor  sub  Carol  Robert  şi  de  sub  îndelungata 
domnie  a  lui  Ludovic  cel  Mare,  care  din  urmă  a  siluit  conştiinţa 
religioasă  nu  numai  a  Românilor  ortodocşi  din  regatul  său,  ci  a 
purtat  răsboaie  crâncene  chiar  şi  pentru  supunerea  politică  şi 
religioasă  a  Bosniei  paterene. 

...Nu  putem  intră,  cel  puţin  la  acest  loc,  în  amănunte;  ne-ar 
duce  prea  departe..  Destul,  că  în  epoca  arpadiană  şi  în  cea  ur¬ 
mătoare,  sub  a  căreia  durată  eră  mai  puternic  şi  mai  expansiv 
bogomilismul  balcanic,  nu  numai  că  ne  lipsesc  dovezile  despre 
strecurarea  sa  încoace  în  altă  formă  decât  cea  a  singuraticilor 
fugari,  ci,  din  contră,  trecerea  lui  încoace  devine  şi  mai  improba¬ 
bilă  şi  imposibil  de  admis. 

Istoriografia  maghiară,  al  căreia  viţel  de  aur  a  fost  şi  este 
să  ne  scoată  pe  românii  din  regatul  ungar  de  venetici  politici  şi 
de  eretici  sub  raportul  religios,  n’a  putut  să  găsească  nici  până 
azi  temeiuri  serioase  pentru  a  ne  înfăţişă  sub  raportul  dreptului 
istoric  ca  venetici,  cu  atât  mai  puţin  de  a  fi  fost  bogomili  ori 
de  ar  fi  primit  printre  noi  .bogomili. 

Dar  şi  de  altmintrea,  chestiunea  primeşte  lumină  şi  din  alt 
punct  de  vedere. 

Cu  intervenirea  puternică  a  Mohamedanismului  în  Balcani, 
prin  ceeace  de  fapt  s’ar  putea  admite  la  prima  vedere  asupra 
bogomilismului  o  presiune  care  să-l  fi  împins  încoace,  de  fapt 
se  remarcă,  de  prin  veacul  al  XlV-lea  încoace,  imigrări  mai  mari 
îr.  proporţii  din  Balcani  spre  noi.  Dar,  spre  durerea  bogomiliştiior 
noştri,  şi  în  aceste  cazuri  avem  de  a  face  cu  unele  momente 
istorice  decizive,  tocmai  în  sens  contrar  ipotezei  bogomilistice. 

In  vreme  ce,  adecă,  din  Balcani  se  strecoară,  de  prin  veacul 
al  XlV-lea  încoace,  elemente  de  ierarhie  ortodoxă  şi  fugari,  mai 
ales  bulgari  şi  sârbi,  cari  profesau  aceeaş  credinţă 1  tot  atunci, 

1  In  chipul  acesta  s’a  augmentat  în  Principatele  Dunărene,  organizaţia  bisericească, 
ortodoxă  în  credinţă  şi  slavonă  în  formă.  In  Ungaria  se  adăposteau  deasemenea  fugari 
sârbi  ortodocşi,  cari  erau  aici  investiţi  uneori  cu  moşii,  mai  târziu  chiar  şi  cu  privilegii, 
numai  ca  acei  venetici  să  rămână  pe  teritoriul  ungar,  ca  o  forţă  ajutătoare  în  catea  îna¬ 
intării  Mohamedanismului. 

din  punctul  de  vedere  al  bogomilismului  balcanic  se  remarchează 
o  rămânere  acasă,  sau  cel  mult  o  gravitare  spre  Bosnia,  unde 
elementul  bogomilic  se  înstăpânise  aproape  excîuziv,  încă  de  prin 
veacul  al  XlV-lea  şi  chiar  de  mai  nainte. 

Adevărat,  că  între  fugarii  refugiaţi  prin  veacul  al  XlV-lea  în 
sudul  Ungariei  se  remarcă  şi  oarecare  element  bogomilic, 1 2  căruia 
i-se  va  fi  părut  până  aici  drumul  mai  scurt  decât  până  în  Bosnia, 
dar  nu  se  ştie  nimic  despre  vr’o  influinţă  a  dânşilor,  ci  numai 
despre  adăpostirea  lor  ca  nişte  simpli  fugari,  izgoniţi  deacasă  şi 
fără  rădăcini  aici. 

In  sprijinul  vederilor  noastre  găsim  razim  chiar  şi  în  unele 
afirmaţiuni  de  ale  bogomiliştilor  noştri.  Vom  cită  din  scrierea 
vastă  a  D-lui  I.  leşanu,  care  este  cel  mai  recent,  dar  şi  cel 
mai  fervent  bogomilist  român. 

Ura,  ce  se  potenţase  în  patereni  (bogomili),  indignarea  contra 
creştinismului,  —  notă  comună  la  bogomili  şi  turci  —  luase  pro- 
porţiuni  atât  de  mari,  încât  nici  la  sosirea  turcilor  nu  s'a  putut 
introduce  liniştea  între  ei. 3  Deşi  în  Bosnia  bogomilii  erau  cei 
mai  acasă,  «în  nici  o  provincie  balcanică  nu  au  provenit  atâtea 
convertiri  la  islamism,  ca  în  Bosnia»,  ...pentrucă...  aristocraţimea... 
spre  a  scăpă  de  starea  sa  de  desperare  şi  de  persecuţiile  reli¬ 
gioase  ale  turcilor,  preferiră  cu  toţii...  să  primească  mai  bine  isla¬ 
mismul,  prin  ce  devenirâ  turci,  dar  şi  stăpâni  pe  averile  şi  pozi- 
ţiunile  lor  din  trecut. 3 

Simpatia  bogomililor  balcanici  pentru  turci  e  cunoscută:  în 
curând  dupăce  turcii  constituiau  o  primejdie  politică,  bogomilii 
cochetează  cu  dânşii  şi  ar  vedea  mai  bucuros  stăpânia  turcească, 
decât  pe  cea  a  regelui  ungar  ori  a  Papei  din  Roma.  încă  de 
mai  nainte  de  regele  Sigismund,  dar  mai  vârtos  sub  acesta,  bo¬ 
gomilii  ameninţă  pe  faţă  că  se  vor  alia  cu  turcii. 4 

Va  să  zică,  pe  atunci,  pe  când  se  afirmă  despre  oarecari 
oaspeţi  balcanici  la  sudul  ţării  noastre,  pe  bogomili  ura  lor  faţă 
de  regatul  ungar  şi  faţă  de  papalitate  îi  împingea  în  direcţie  con- 


1  Magyar  Nemz.  TOrt.  III.  596.  Dr.  Zsilinszky  M  :  A  magyarhoni  protestâns  egyhâz 
tortenete.  33. 

2  I.  leşan:  O.  c.  796 

3  O.  c.  797 

4  Asboth  I.:  Bosznia  es  Herczegovina.  pag.  70  squ. 

trară:  spre  sud,  cătră  turci  şi  nu  spre  nord,  câtră  noi.  In  acest 
chip  bogomilii  s’au  turcit, 1  schimbându-şi  şi  mai  încurând  legea 
decât  vatra.  In  acest  chip  e  a  se  remarcă  în  deosebi  faptul,  că 
pe  când  o  samă  din  poporaţia  balcanică  şi  mai  ales  bogomilică 
trece  în  tabăra  mohamedanismului,  mai  ales  de  atunci  încep  şi 
imigrările  încoace  a  unor  elemente  refractare  ortodoxe. 

La  noi,  aşadar,  nu  aveau  ce  să  caute  bogomilii,  cari  acum 
nu  mai  reprezentau,  ca  la  început,  mai  mult  o  confesiune  decât 
o  naţionalitate.  Bogomilismul  reprezenta,  în  faza  din  urmă  a  sa, 
în  care  l-a  surprins  islamismul,  nu  numai  o  idee  religioasă,  ci, 
într’o  formă  mai  puţin  lămurită  şi  inconştientă,  şi  o  idee  de 
slavism.  Sub  acest  îndoit  raport,  bogomilic  religios  şi  naţional 
slavic,  bogomilii  nu  aveau  de  ce  se  dori  încoace  cătră  antago¬ 
nistul  stat  ungar,  unde  nu  aveau  cu  cine  încheia  legături,  nici  con¬ 
fesionale  nici  naţionale,  şi  ab  ovo  le  eră  exchisă  mai  ales  nădejdea 
unei  propagande  efective  dincoace  de  Dunăre. 

E  la  locul  său  să  ne  referim  şi  la  sectarii  eretici  orientali, 
adăpostiţi  sporadic  de  prin  veacul  al  XlI-lea  încoaci,  pe  Ia  peri¬ 
feriile  regatului  ungar,  mai  cu  samă  pe  malurile  râurilor  Drava 
şi  Sava,  sub  numirea  de  pauliciani,  euchiţi  sau  bogomili.  Aceştia 
erau  -  cum  înţelegeam  mai  sus  rostul  puţinilor  bogomili  fugari 
de  pe  marginea  teritoriilor  locuite  de  Români  în  stânga  Dunării  — 
numai  nişte  negaţii  subiective  individuale 2  ale  sistemulu  biserican 
de  atunci.  Cu  alte  cuvinte:  aceştia  erau  numai  nişte  rătăcitori 
răsvrătiţi  religioşi,  cari  îşi  vedeau  de  treburile  lor  religioase  şi 
pentru  sine  numai.  Deaceea,  dacă  unii  pauliciani  au  şi  ajuns  pe 
teritorii  de  ale  coroanei  ungare,  în  loc  de-a  cuceri  dânşii,  ei  înşişi 
au  fost  atraşi  în  mrejile  propagandei  catolice,  care  i-a  unit. 

Cu  totului  altmintrea,  ca  propagandişti  activi,  se  prezintă 
însă  sectarii  apuseni:  paterenii,  catharii  ş.  a.,  ajunşi  pe  teritoriul 
Coroanei  ungare  —  nu  însă  şi  până  pe  la  românii  şi  slavii  aderenţi 
ai  orientalismului  bisericesc.  Dar  aceştia,  până  pe  la  sfârşitul  vea¬ 
cului  al  XV-lea  sunt  înghiţiţi  de  husiţi 3  fără  să  fi  lăsat  vr’o  urmă  de 


1  Asboth  L:  O.  c.  94. 

2  Dr.  Zsilinszky  M. :  A  magyarhavi  protestans  egyhâz  tortenete.  31—32. 

*  Dr.  Zsilinszky  M.  O.  c.  33. 

influinţă  printre  maghiari,  cu  cari  să  fi  fost  în  careva  contact 
trecător. 

II. 

In  lipsă  de  dovezi  istorice  solide,  bogomiliştilor  noştri  le-a 
rămas  să  se  razinre  mai  ales  pe  aşa  numitele  dovezi  interne , 
culese  de  prin  anele  din  vechile  noastre  monumente  de  limbă. 

Remarcăm  mai  întâiu  rezultatul,  la  care  a  ajuns,  în  studiile  sale, 
D-l  Dr.  1.  G.  Sbiera.  Dânsul  susţine,  între  altele,  ca  dovadă  de- 
cizivă,  împrejurarea,  că  cele  mai  vechi  monumente  de  limbă  ro¬ 
mânească  —  Codicele  Sturdzan,  Codicele  Voroneţean,  Psaltirea 
scheiană  şi  cea  Voroneţeană  —  au  particularităţi  «sonetice,  fle- 
xionale  şi  dicţionale»  apropiate  de  graiul  Românilor  din  Mace¬ 
donia  şi  Istria, 1  dintre  care  cea  dintâi,  ştim  după  Cedrenos,  că  eră 
vatra  bogomifismului.  Domnul  Sbiera  însă  nu  a  şi  studiat  criteriile 
liturgico-dogmatice  ale  acelor  monumente,  cari  l-ai  fi  dus  Ia  re¬ 
zultat  —  antibogomilic.  La  vremea  sa  vom  reveni  separat  şi  la 
această  chestiune. 

Trecem  la  părerile  D-lui  lorga.  Nici  D-Sa,  pe  lângă  toată 
erudiţia  rară,  n'a  dus-o  în  aceasta  privinţă  cu  mult  mai  de¬ 
parte  decât  antecesorii  săi  de  condeiu.  D-Sa,  d.  e.  în  istoria  Bi¬ 
sericii  Româneşti 2 3 4  concentrează  totul,  ce  are  de  zis  despre  bo- 
gomilism  printre  Români,  în  câteva  propoziţii  secundare.  Ne  vor¬ 
beşte  adecă  despre  «unele  legende:  a  sf.  Dumineci,  a  sf.  Vineri ;s 
în  care  se  oglindesc  superstiţiile  pe  care  mult  timp  le  răspândiseră 
între  Români  preoţii  bulgari,  cari  se  convertiseră  la  legea  de  su¬ 
ferinţă  şi  de  entuziasm,  de  înlăturare  a  formelor...,  a  bogomilis- 
mului». 

In  ceealaltă  prea  valoroasă  lucrare  a  sa,1  D-l  N.  lorga  nu 
ne  spune  ceva  nou  cu  privire  la  cuprinsul  predicei  bogomilice 
printre  Români.  Şi  acolo,  vechile  povestiri  religioase  ale  Româ¬ 
nilor  sunt  puse,  fără  o  indicaţie  mai  de  aproape  a  motivelor, 
simplu  în  legătură  cu  propaganda  bogomilică. 


1  Dr.  I.  Q.  Sbiera:  Contribiiţiuni...  pag.  405  —7. 

2  Voi.  1.  pag.  75  6. 

3  Citate  amândouă  şi  de  B  P  Hasdeu,  tatăl  ipotezei  bogomiliste,  ea  monumente 
religioase,  dintre  cari  însă  Legenda  Duminecii  «nu  e  altceva,  decât  un  apocrit  favorit, 
un  fel  de  stindard  al  sectei  flagelanţilor  din  secolul  XlU-lea».  Cuv.  din  bătrâni.  II.  248. 

4  Ist.  bis  relig.  a  Rom.  pg.  19. 

Nu  mai  cităm  părerile  altor  sprijinitori  ai  ipotezei  bogomilice, 
deoarece  dela  B.  P.  Hasdeu  încoace,  d’abiâ  D-nii  Sbiera  şi  lorga 
au  rostit  păreri,  pe  cari  să  le  iai  în  serios,  când  e  vorba  de  a 
căută  oarecari  motive  «bogomilice»  în  cuprinsul  vechilor  noastre 
monumente  literare. 

Dar,  dacă  motivele  pretinse  ca  găsite  de  D-l  Sbiera  se  re- 
stoarnă  din  temelie  prin  împărţirea  lecţionară  liturgică,  curat  or¬ 
todoxă,  a  monumentelor  studiate  de  D-Sa,  D-l  lorga  încă  nu  e 
mai  norocos  în  sprijinirea  ipotezei  bogomilice. 

Superstiţiile ,  ce  le  vom  fi  având  comune  cu  slavii,  —  D-l 
lorga  va  îi  ştiind-o  mai  bine !  —  nu  pot  dată  numai  dela  bogo- 
milism  încoace.  Prin  bogomilism  numai,  şi  prin  cei  câţiva  mă¬ 
nunchi  literari,  în  cari  se  cuprind  unele  vechi  povestiri  religioase 
la  Români,  nu  se  puteau  transplanta  acele  superstiţii  până  în 
adâncul  sufletului  întreg  neamului  românesc. 

Iar  mai  departe,  în  contrast  cu  înlăturarea  formelor,  care  eră 
o  deviză  a  bogomilismuiui,  —  găsim,  în  vechile  noastre  monumente 
de  limbă,  dupăcum  şi  în  întreagă  concepţia  religioasă  a  popo¬ 
rului  nostru,  tocmai  cultul  pentru  atari  forme  de  vieaţă  religioasă, 
cari  nu  numai  că  sunt  diametral  opuse  principiilor  bogomilice  şi 
astfel  exchid  posibilitatea  bogomilismuiui,  ci,  din  contră,  trădează 
chiar  influinţe  de  ale  vechei  literaturi  aprocrife  creştine,  de  mai 
nainte  de  bogomiiismul  balcanic  şi  influinţe  culturale  din  altă 
parte  decât  dela  bogomili. 

Pe  lângă  defectele,  arătate  până  acî,  ale  ipotezei  bogomilice, 
trebuie  să  remarcăm  la  bogomiliştii  noştri  şi  o  scădere  în  metod. 

E  cel  puţin  caracteristic,  că,  în  vremece  bogomiiismul  se 
consideră  ca  ceva  distinct  în  sine,  ca  doctrină  şi  şi  ca  consecvenţe 
practice,  —  tot  atunci  vrând  să-l  examinezi  mai  deaproape,  pretind 
«bogomiliştii»,  că  acela  e  contopit  până  la  uerecunoaştere  în  su¬ 
fletul  şi  în  practicele  poporului  român. 

Spre  a  putea  să-şi  susţină  ipoteza  cu  ajutorul  acestui  ex¬ 
pedient,  bogomiliştii  caută  împrejurări  mijlocitoare  în  o  anumită 
tactică  de  conciliantă  sau  acomodare  a  bogomililor. 

«Iireeek  —  zice  B.  P.  H.  —  observă  foarte  bine,  că  bogomilii 
se  siliau  în  genere  a  se  apropiă  în  aparenţă  de  ortodocşi ,  pen- 

truca  astfel  să-i  poată  atrage  mai  cu  înlesnire.  Unii  dintre  ei 
primiau  chiar  Vechiul  Testament  întreg,  sau  făceau  alte  conce¬ 
siuni,  mai  mult  sau  mai  puţin  importante».1 

Stratagema  e  foarte  potrivită  pentru  a  l  seduce  pe  adversar 
să  te  creadă,  mai  ales  când  în  cumpănă  se  aruncă  autoritatea  lui 
B.  P.  Hasdeu  că:  «...nici  o  sectă,  nici  un  eres  din  evul  mediu,  nu 
împinsese  atât  de  departe,  ca  bogomilii,  fuziunea  în  fond  şi  în 
formă  a  teoriilor  teologice  cu  credinţele  vulgului.  De  aci  litera¬ 
tura  bogomilică  se  apropie  în  toate  de  literatura  poporală  şi  în 
unele  puncte  ambele  se  confundă  chiar,  se  identifică  într'uti  mod 
indisolubil,  astfei,  că  ai  fi  peste  putinţă  a  decide ,  dacă  lucrul  cu¬ 
tare  sau  cutare  va  fi  trecut  dela  popor  la  bogomili  ori  viceversa ». 2 

Dar  însăşi  înclinarea,  ce  se  atribue  bogomililor,  spre  or¬ 
todocşi,  fie  şi  numai  cu  gând  de  strategie  prozelitistică,  încă 
înseamnă  altceva,  decât  ce  vor  bogomiliştii.  In  cazul  acesta  avem 
de-a  face  cu  o  dezertare  nu  a  ortodocşilor  în  favorul  bogomiliior, 
ci  invers.  Consecvenţa  acestei  viclene  înclinări  de  steag,  a  putut 
să  însemne  succesiva  lor  asimilare:  ei,  de  fapt,  au  dispărut  în 
curând  după  înstăpânirea  Turcilor  în  Balcani,  şi  şi  dincoace  de 
Dunăre  puteau  să  aibă  numai  acelaş  prospect  de  —  contopire, 
nu  de  cucerire.  Şi,  astfel,  e  mai  natural  şi  mai  logic  să  vorbim 
despre  o  asimilare  succesivă,  prin  noi,  a  câtorva  fugari  ori  rătă¬ 
citori  bogomili  aşezaţi  pe  la  periferiile  Daciei  Traiane  de  frica 
persecuţiilor  antibogomiiice  de  dincolo  de  Dunăre,  —  decât  să 
se  poată  vorbi  despre  o  influinţă  covârşitoare  şi  aproape  mira¬ 
culoasă,  cum  se  atribue  bogomililor  pe  pământul  Daciei-Traiane. 

Dupăce  reflectarăm  la  metodul  bogomiliştilor  noştri,  să  trecem 
acum  la  consecvenţele  exagerate,  rezultate  prin  aplicarea  acelui 
metod. 

Pe  urma  concepţiei  lui  B.  P.  Hasdeu  despre  amalgamizarea, 
până  la  inseparabilitate,  a  elementelor  bogomilic  şi  românesc,  alţi 
«bogomilişti»  români  au  trecut  în  extrem.  Părerile  în  acest  sens 
ale  D-lor  N.  Sulică s  şi  1.  Ieşan  1  ie  cunoaştem  deja. 

1  B.  P.  Hasdeu:  O.  c.  11.  254  (după  IireCek:  Gesch.  der  Bulgaren.  214). 

*  B.  P.  Hasdeu:  O.  c.  II.  258. 

5  Rev.-Teol.  din  1913,  pag.  292-4. 

1  Tot  acolo,  pag.  481—9. 

După  acest  nou  stadiu  al  ipotezei,  caracterul  specific  — 
simplicismul  şi  rigorismul  —  concepţiei  religioase  la  Români, 
dimpreună  cu  o  samă  din  folclorul  românesc,  ni  l-ar  fi  imprimat 
bogomilismul. 

Noi  adecă,  până  la  vremea,  când  bogomilismul,  în  veacurile 
XIII — XIV,  ajunge  la  expansiune,  să  nu  ne  fi  statornicit  un  fond 
sufletesc  al  nostru:  vechile  civilizaţii ,  premergătoare  ivirii  bogo- 
milismului  cu  multe  sute  de  ani,  cari  s’au  resfrânt  şi  pe  pământul 
locuit  de  Români,  şi  suferinţele  în  cari  s’a  zămislit  neamul  ro¬ 
mânesc  să  nu  fi  fost  destul  chiag  pentru  întruchiparea  menta¬ 
lităţii  şi  sufletului  neamului  românesc;  —  ci  fondul  nostru  su¬ 
fletesc,  ce  îl  vom  fi  avut  deja  la  urzirea  bogomilismului,  să  fi 
fost  atât  de  incolor  şi  mălăeţ,  încât  coloritul  şi  conzistenţa  să 
i-le  poată  da  numai  bogomilismul.  Aşa  ceva  nu  se  poate  admite, 
cu  atât  mai  puţin  a  se  susţinea,  prin  rezoanele  cercetărilor  aca¬ 
demice  şi  serioase.  In  acest  înţeles,  ipoteza  bogomilistă  devine 
deadreptul  jenantă:  şi  pentru  ştiinţa  şi  pentru  conştiinţa  româ¬ 
nească. 

Temeiurile  invocate  pentru  aceasta  ipoteză,  se  reduc  la  o 
simplă  întâlnire  a  vechiului  rigorism  oriental,  care  eră  deja  la 
bizantini  şi  nu  trebuia  adus  în  peninsula  balcanică  de  cătră  pau- 
licienii  aimeni,  urzitorii  bogomilismului  slavic  —  cu  concepţia 
religioasă  simplistă  şi  rigoristă  a  poporului  românesc,  încreşiinat 
desigur  mai  înainte  şi  de  paulicianismul  veacului  al  VlI-lea. 

In  chipul  acesta,  cu  o  mai  mare  măsură  de  îndreptăţire,  se 
poate  afirmă,  că  aspra  concepţie  religioasă  e  la  Români  un  pa¬ 
trimoniu  sufletesc  mult  mai  vechiu  decât  bogomilismul ;  că  acea 
concepţie  s’a  putut  infiltra  poporului  românesc  mai  dinainte  de 
bogomilism,  deodată  cu  primirea  creştinismului  în  vechile  vremi, 
pline  de  sfinţenie  şi  de  asprime  a  moravurilor. 

Ar  mai  rămânea  să  servească  îndemn  spre  îndoială  ele¬ 
mentele  comune  ale  folclorului  românesc  şi  slavic.  Dar  şi  în 
aceasta  privinţă  vor  sta  mai  aproape  de  adevăr  şi  de  natura  lu¬ 
crului  ceice  vor  afirmă,  cu  noi,  că  această  comunitate  se  reduce, 
ca  origine,  la  vremea  acelui  vechiu  traiu  comun,  al  Slavilor  cu 
Românii,  cu  mai  multe  sute  de  ani  premergător  bogomilismului. 
Numai  pe  peatra  de  temelie  a  lungilor  şi  vechilor  tradiţii  de  trai 

comun  dintre  Slavi  şi  Români,  cari  ca  popoară  pe  atunci  se 
aflau  în  pubertate,  şi  pe  împrejurarea,  că  acestor  două  popoară, 
cu  porniri  de  statornicire  pe  vetrile  lor  şi  puse  de  atâteaori  în 
faţa  aceloraş  duşmani  comuni  şi  adeseori  trecători  peste  hotarele 
lor  —  s’a  putut  închegă,  şi  s’a  şi  închegat,  o  comunitate  sufle¬ 
tească,  din  care  au  răsărit  mai  apoi  relaţiunile  religioase  şi  cul¬ 
turale,  chiar  şi  politice,  cunoscute  de  istorie. 

Sub  acest  raport  bogomilismui  se  prezintă  ca  un  element 
mult  prea  posterior  şi  întârziat,  decât  să  fi  putut  contribui,  câtuş 
de  puţin  măcar,  la  crearea  moştenirii  sufleteşti  comune,  a  Ro¬ 
mânilor  şi  a  Slavilor. 

Pentru  înţelegerea  dreaptă  a  lucrului,  trebuie  să  nu  pierdem 
din  vedere  faptul,  că  dacă  nu  chiar  întreg,  dar  necondiţionat  o 
parte  covârşitoare  din  teritoriul  locuit  azi  de  Români  a  fost  înainte 
de  colonizare  prin  Romani,  ocupat  de  slavi.  Slavii  aceia  sau  cel 
puţin  o  parte  însemnată  din  ei,  s’au  contopit  în  neamul  românesc, 
binişor  înainte  de  epoca  bogomililor  balcanici,  infiltrând  în  sângele 
slavic  şi  în  folclorul  nostru  din  folclorul  neamului  lor. 

E  la  locul  său,  credem,  să  mai  atingem,  de  încheiere,  încă 
o  împrejurare  esenţială. 

Folclorul  românesc,  privit  din  punctul  de  vedere  doctrinar 
religios  —  neluând  în  samă  elementul  mitic,  care  nu  are  de  a 
face  cu  elementul  pur  religios  —  este  străbătut  cruciş  şi  cur¬ 
meziş  de  ideile  şi  personagiile  creştine.  Aceste  sunt  axele,  în  jurul 
cărora  este  concentrat  şi  se  învârte  acel  folclor;  ba  şi  mai  mult: 
în  domeniul  acestui  folclor  se  găsesc  atâtea  şi  atâtea  elemente, 
cari  pot  fi  utilizate  foarte  uşor  —  în  contra  bogomilismului. 

# 

Drept  concluziune  a  celor  premerse  putem  fixă  următoarele : 

Bogomilismui,  printre  Români,  n’a  ajuns  nici  decât,  —  nici 
ca  element  numeric,  nici  ca  infiuinţă  religioasa,  socială  ori  cul¬ 
turală,  —  la  importanţa  ce  i-o  atribuesc  cercetătorii  de  până  acum 
ai  trecutului  nostru. 

Bogomilismui,  —  izvorît  din  o  revoltă  sectară-religioasă  dar 
devenit  mai  apoi  —  încă  înainte  de  ocuparea  Balcanilor  prin 
turci  —  un  factor,  nu  numai  religios,  ci  şi  naţional  în  vieaţa  sla- 

vilor  sudici,  —  nu  avea  de  ce  se  dori  dincoace  de  Dunăre,  poate 
numai  peste  Bulgaria  în  spre  Rusia,  unde  de  fapt  sunt  remarcaţi 
bogomilii 1  şi  cu  atât  mai  puţin  pe  teritorii  ungare  supune  papa¬ 
lităţii,  şi  tot  aşa  de  puţin  printre  Românii  de  dincoaci  de  Dunăre, 
cari  primeau  tot  mai  mult  organizaţia,  ritul  şi  cultura  slavonă,  a 
căreia  oficialitate  reprezenta  un  contrast  şi  o  repulziune  a  bogo- 
milismului. 

Îndeosebi  Românii  de  sub  ascultarea  regalităţii  ungare,  care 
eră  totodată  şi  un  simbol  şi  exponent  efectiv  al  papalităţii  persecu- 
tătoare  aprigă  a  tuturor  ereticilor,  mai  cu  samă  a  bogomilismului, 
nu  aveau  motiv,  pentru  care  ortodoxia,  persecutată  de  regii  un¬ 
gari  şi  acasă,  s’o  schimbe  cu  credinţele  unei  secte,  persecutată 
şi  mai  aprig  de  aceeaş  regalitate  chiar  şi  peste  Dunăre. 

Dincoace  de  Dunăre  sau  ivit  bogomili  numai  sporadic  şi  fără 
de  influinţă,  numai  ca  nişte  fugari  fără  căpătâi  în  ţara  lor;  dar 
şi  aceştia  erau  persecutaţi,  de-alungu!  Dunării,  pe  unde  începuseră 
a  se  ivi.  Aceşti  fugari,  puţini  şi  persecutaţi,  nu  puteau  avea  ma¬ 
gica  putere  de  a  schimbă  şi  preface  sudul ,  ci  mai  încurănd  se  asi¬ 
milau  dânşii  cu  elementul  de  rit  oriental,  care  erau  în  regatul 
ungar  mai  ales  Românii. 

Rostul  exagerat ,  ce  li-se  atribuie  bogomililor  printre  Români 
cu  privire  la :  vieaţa  noastră  culturală  veche,  începuturile  noastre 
de  limbă  şi  chiar  privitor  la  vieaţa  sufletului  Ia  poporul  nostru, 
este  o  ficţiune,  care- şi  aşteaptă  corectivul  prin  cercetări  şi  în  altă 
direcţie,  decât  cea  bogomilistă,  —  şi  trebuie  înlocuită  cu  alţi  fac¬ 
tori,  cari  să  fi  putut  sta  mai  aproape  de  vieaţa  poporului  nostru, 
de  gândirea  lui  şi  de  vechile  noastre  începuturi  culturale. 

Dr.  Gh.  C. 


1  Ep.  Melchisedec. 

CINSTIREA  DUMINECII  LA  AMERICANI. 

Dumineca  ar  trebui  să  fie  la  toate  popoarâle  creştine,  ziua 
cea  mai  cinstită,  ziua  odihnei  trupeşti  şi  a  primenirii  sufleteşti. 
Durere,  vremea  a  schimbat  în  multe  locuri  şi  la  multe  popoară 
şi  adevăratul  rost  al  acestei  zile.  Chiar  la  poporul  nostru,  — 
popor  crescut  în  şi  prin  biserică,  Dumineca,  nu  mai  are  însem¬ 
nătatea  sa  şi  cinstea  cuvenită.  Se  înţelege,  această  schimbare  s’a 
făcut  pe  neobservate  şi  poporul  e  in  credinţa  că  e  bine  aşa  cum 
este  şi  altcum  nu  se  poate. 

Să  luăm  de  pildă  o  Duminecă  din  dricul  verii,  când  munca 
câmpului  e  mai  înteţită.  Mi-aduc  aminte  de  când  eram  acasă . . . 
Nu  odată  am  văzut  Duminecă  dimineaţa  bărbaţi  cu  coasa  pe 
umeri.  Când  se  fâceâ  de  ploaie  după  amiazi,  vedeam  adeseori 
junişani  mergând  la  strâns  de  snopi.  Am  văzut  şi  cete  de  feciori 
trăgând  pologi  groşi  în  livada  sau  grădina  cutărui  om  cu  bună¬ 
stare,  căruia  îi  venise  chef  să  facă  clacă  în  zi  de  Duminecă. 
Despre  scos  de  cânepă,  despre  ridicarea  coperişelor  noilor  clădiri 
economice  nici  nu  mai  amintesc,  acestea  anume  sunt  lăsate  pe 
Duminecă,  aproape  peste  tot  locul. 

La  biserică  merg  mai  puţini  credincioşi  şi  merg  târziu,  tno- 
tivându-şi  absenţa  sau  întârzierea  cu:  am  fost  prea  ostenit  că 
am  lucrat  toată  săptămâna.  Dar  după  amiazăzi  sunt  toţi  în  tălpi 
la  horă,  iar  cârcimele  sunt  atât  de  îndesuite  de  nu  poţi  aruncă 
un  ac.  Găseşti  acolo  şi  oameni  îmbrăcaţi  murdar,  semn  că  încă 
de  dimineaţă  şi-au  făcut  loc  şi  şi-au  uitat  să  meargă  şi  la  biserică 
ori  să  se  mai  abată  şi  acasă. 

Cele  mai  multe  vrajbe  se  întâmplă  tot  în  ziua  Duminecii. 
Atuncea  se  bea  mai  mult  rachiu:  izvorul  vrajbelor.  Chiar  şi  cele 
mai  multe  neînţelegeri  familiare  se  încep  în  ziua  Duminecii. 

In  multe  comune  —  nu  ştiu  dacă  chiar  în  toate,  —  în  zi 
de  Duminecă  se  sorocesc  şi  oameni  Ia  cancelaria  comunală,  iar 
juraţii  măsoară  toată  ziua  pe  hotar,  constatând  prevaricaţiile  şi 
pagubele.  Şi  câte  şi  mai  câte  lucruri  nu  se  isprăvesc  Dumineca, 
nu  la  întâmplare,  ci  anume  lăsate  pe  aceasta  zi  —  cu  altă  menire. 

Şi  nu  e  bine  aşa ! 

Americanii  altcum  serbează  Dumineca. 

Sâmbătă  seara  munca  înceată,  dacă  e  posibil  —  căci  sunt 
şi  fabrici,  —  ca  turnătoriile  de  fier,  unde  munca  nu  se  poate 
întrerupe  nici  în  ziua  de  Paşti.  Cele  mai  multe  se  isprăvesc  Sâm¬ 
bătă  la  amiazi  sau  cel  mult  la  4  ore  după  amiazi.  Cârcimele  — 
dacă  sunt  într’o  localitate  cârcime  —  se  închid  Sâmbăta  la  9 
ore  şi  nu  se  mai  deschid  până  Luni  dimineaţa.  Bisericile  se  deschid 
Dumineca  des  de  dimineaţă  şi  se  închid  numai  seara  târziu.  In 
fiecare  se  ţin  3—4  servicii,  rostindu-se  la  fiecare  serviciu  o  pre¬ 
dică,  în  caz  că  servesc  mai  mulţi  preoţi,  şi  două.  Dar  biserica  e 
totdeauna  plină  de  lume. 

Bisericile  bogate  aranjează  după  amiazi,  anumite  şezători 
religioase  unde  iarăş  se  rostesc  predici  practice  admirabile.  La 
astfel  de  şezători  se  împarte  celor  prezenţi  îngheţată,  zaharicale 
şi  prăjituri  —  gratuit.  In  bisericile  mai  sărace  se  vând  acestea 
cu  bani  scumpi,  sporindu-se  fondurile  din  care  se  întreţin. 

In  unele  state,  —  cum  e  Pensylvania  —  în  zi  de  Duminecă 
nu  e  permis  jocul  nici  muzica.  Nici  circ,  nici  teatru,  nici  cine¬ 
matograf  Dumineca  nu  e  deschis.  In  unele  localităţi  nu  se  vând 
nici  măcar  ţigări  sau  beuturi  nespirtuoase.  Sunt  oprite  chiar  jo¬ 
curile  de  distracţie,  cum  e  de  pildă  biliardul.  Contract  încheiat, 
sau  tocmeală  făcută  în  zi  de  Duminecă,  sunt  fără  de  valoare. 
Vrajbele  întâmplate  Dumineca  sunt  cu  mult  mai  aspru  pedepsite, 
ca  cele  din  zi  de  lucru.  Chiar  numai  parcurile,  muzeele  şi  libră¬ 
riile  sunt  deschise  pentru  recreaţia  celorce  muncesc  greu,  în  de¬ 
cursul  unei  săptămâni  în  fumul  şi  praful  fabricelor. 

Dar  nu  numai  la  oraşe  e  aşa.  Şi  la  sate  e  tot  asemenea. 
Un  farmâr  (plugar)  nu  ar  lucră  ceva  pentru  o  lume  întreagă. 
De  Sâmbătă  seara  până  Luni  dimineaţa  el  se  roagă,  ceteşte, 
merge  Ia  biserică  şi  se  distrage  în  cercul  familiei  sale.  Chiar 
aranjându-se  vreun  maia!,  beutură  spirtuoasă  nu  se  foloseşte. 
In  sate  peste  tot,  rar  afli  cârcimă.  La  votări  comitatense  de  obiceiu, 
satele  dau  cele  mai  multe  voturi  pentru  închiderea  cârcimelor. 
Astfel  se  explică  şi  închiderea  cârcimelor  dela  oraşe. 

Fiecare  American  are  în  casa  sa  Biblia.  Ei  cetesc  toţi  şi 
cetesc  cu  drag.  Şi  deaceea  credinţa  ior  e  mare  şi  tare.  Nu  odată 
tm  auzit  chiar  în  familii,  —  cum  s’ar  zice,  aristocrate,  —  cetin- 

du-se  din  Biblie  de  cătră  capul  familiei,  pe  când  ceilalţi  membri, 
până  şi  servitoarea,  ascultau. 

Când  locuiam  în  Joungstown  Ohio,  aveam  un  vecin  care 
se  ocupă  cu  vinderea  de  realităţi.  Din  percente  îşi  făcea  un  traiu 
destul  de  cinstit.  In  casa  lui  avea  un  pian,  prietinul  nedespărţit 
a  oricărei  familii  americane.  El  mergea  regulat  la  biserică  în  fie¬ 
care  Duminecă.  Soţia  lui,  cam  bolnăvicioasă,  rămânea  adeseori 
acasă.  In  schimb,  tot  timpul  cât  eră  la  biserică,  ea  cântă  la  pian 
numai  psalmi  religioşi,  dar  cu  atâta  dragoste  şi  cu  atâta  sen¬ 
timent,  încât  îţi  reamintea  tipul  femeii  creştine  zugrăvit  cândva 
de  penelul  sau  peana  vestiţilor  măeştri  cari  nu  mai  sunt. 

Aveau  şi  un  băiat  ca  de  vreo  opt  ani.  Şi  mare  mi-a  fost 
mirarea,  când  într’o  Duminecă  după  amiazi,  am  văzut  pe  mama 
sa  apucându-1  de  urechi  şi  îngenunchindu-1,  pentrucă  eră  prea 
sburdalnic  şi  nealegător  în  vorbe.  Azi  e  Duminecă  Charly  —  îi 
zise  mamă-sa  —  trebuie  să  fi  mai  cuminte  şi  mai  bun  ca  în 
alte  zile.  Înainte  de  a  luă  prânzul,  cântau  un  imn  religios  —  cu 
acompaniament  de  pian. 

Nu  pot  susţinea,  că  toţi  americanii  sunt  la  fel,  dar  sunt 
foarte  mulţi,  cei  mai  mulţi,  pe  când  la  noi  nu  ştiu  câţi  s’ar  află. 
La  noi  pianele  sunt  pentru  putpurii...  Un  imn  bisericesc  se  cântă 
la  noi  la  pian  numai  când  o  d-şoară  de  elită  se  vede  în  faţa 
publicului  mare  —  la  concerte,  şi  cântă  numai  ca  să  stoarcă 
aplauze,  dar  nu  ca  să  măriască  pe  Dumnezeu. 

Dar  Biblia  în  câte  case  o  aflăm? 

Dar  biserica  de  câţi  boieri  e  cercetată? 

Noi  ne-am  depărtat  de  Dumnezeu  tare  . . .  tare . . . 

Nu  vă  vine  să  vă  miraţi? 

Eu  nu  mă  mir  că,  Americanii  nu  numai  în  industrie  şi  în  co- 
merciu  sunt  cei  dintâi,  ci  sunt  şi  ceice  se  apropie  mai  mult  de 
Dumnezeu.  Prin  ei  îşi  arată  Dumnezeu  mărirea  şi  bunătatea  sa.. 
Noi  ne  depărtăm  de  El...  suntem  răi. 

Farrell  Pa,  la  15  Iunie  1914. 

I.  Podea , 

adm.  prot. 

MITROPOLIA  ARDEALULUI  SAU  A  BĂLGRADULUI 
ANTERIOARĂ  LUI  MIHAIU  VITEAZUL. 

I.  Mănăstirea  mitropolitană  veche. 

In  anul  1913,  s’a  dat  în  vileag  un  nou  document,  privitor 
la  vechimea  mitropoliei  române  din  Bălgrad. 

Mulţi  cred,  că  abia  acest  document  nou  e  în  stare  acum 
pentru  prima  dată ,  să  probeze,  cumcă  înainte  de  scurtele  zile 
de  slavă  românească,  alui  Mihaiu  Viteazul,  în  Bălgrad,  ori  preste 
tot  în  Transilvania,  a  existat  deja  aşezământul  nostru  ierarhic, 
numit  mitropolitan. 

In  realitate  însă,  cum  se  va  vedea  îndată,  de  totului  tot 
altcum  ni-se  prezintă  forma  faptului  şi  adevărului. 

Noul  document  la  dreptul  vorbind,  absolut  nimica  alta  nu 
face,  decât  simplamente  confirmă  din  nou  şi  din  altă  parte  ade¬ 
vărul  îndestul  dovedit  deja  cu  câţiva  ani  mai  nainte. 

Fireşte  apoi,  de  datoria  viitorului  —  apropiat  ori  îndepărtat 
nu  impoartă  —  rămâne,  să  constateze,  că  avut-a  sionul  românesc 
din  Transilvania,  mitropolia  sa  particulară  şi  pe  timpurile  de 
înainte  de  a  fi  aşezată  această  instituţiune  în  Bălgrad,  ca  în  ca¬ 
pitala  şi  rezidenţiala  ţării,  şi  dacă  în  adevăr  a  existat  mitropolie 
şi  mitropoliţî,  unde  a  fost  aşezată,  eră  ea  fixată  ori  portativă  şi 
cari  îi  sunt  titularii  de  pe  vremile  acelea. 

In  anul  1904,  d-1  profesor  de  Istorie  bisericească  a  Românilor 
la  universitatea  din  Bucureşti  N.  Dobrescu,  a  publicat  din  arhivele 
statului  unguresc  la  Budapesta  un  rezumat,  al  unui  document 1 
din  16  Februarie  1581, 2  liberat  de  domnitorul  Ardealului  Hristofor 
Bâthory,  în  cauza  unui  pământ  alodial,  a  cărui  hotărnicie  o  statori. 

Actul  acesta  dovedeşte,  că  în  mahalaua  urbei  Bălgradului, 
(extra  moros  civitatis  nimirum  Albensis)  ierarhul  românilor  din 
comitatul  Albei  din  Transilvania,  are  casă  ce  zace  spre  partea 
de  miazăzi  a  intravilanului  alodial,  alui  Mihaiu  Balâsfi  de  Lipova: 


1  V.  Mangra  «Ier.  şi  mitropolia  bisericii  române  din  Transilvania  şi  Ungaria» 
Sibiiu  1908  p.  106. 

2  Actul  din  16  Ian.  1581  e  un  transcris  al  altui  document  din  1580.  Z.  Pâclişanu 
«Cultura  Creştină»  Blaj  1914  p.  175.  Oeci  actul  lui  Dobrescu  e  a  treia  prefacere  după 
scriptură. 

«Meridionali  parte  domus  Valachorum  episcopi  in  comitatu  Al- 
bensi  Transylvaniae». 1 2 

Cumcă  casa  din  vorbă  nu  e  o  casă  privată  a  cutărui  episcop 
român,  ci  e  rezidenţă  oficială  episcopală,  istoricii  sunt  de  per¬ 
fect  acord. 

Ce  se  ţine  însă  mai  departe  de  amănunte  şi  de  alte  conjec¬ 
turi,  ce  se  pot  trage  şi  trebuie  să  se  tragă,  din  faptul  existenţii 
menţionatei  rezidenţe,  toţi  scriitorii  noştri,  cari  s’au  ocupat  până 
azi  cu  întrebarea  aceasta,  au  păreri  diferite,  mai  mult  ori  mai 
puţin  plausibile. 

însuşi  descoperitorul  Dobrescu  socotiâ  la  început,  că  casa  e 
rezidenţa  episcopului  calvin  Mihai  Tordassy. 8 9 

O  vreme  îi  secundam  şi  eu. 3 

Mai  târziu  d-l  profesor  îşi  schimbă  opiniunea, 4  şi  acum  un 
an  apoi  o  spune  limpede  că  în  1579  arhiepiscopul  ortodox  român 
Ghenadie  I  locueşte  în  aceasta  casă,  mutându-se  acî  dela  mănă¬ 
stirea  Prizlopului. 5 

Mai  mult  încă!  Domnii  Pâclişanu  6  şi  Dragomir,  în  vremea 
din  urmă  cred, 7  că  primul  episcop  român  ortodox,  Eftimie 
(1572 — 1574)  pus  preste  toţi  românii  din  Ardeal  şi  părţile  anexe, s 
se  oploşise  deja  între  aceste  ziduri  încăpătoare,  desigur  însă  cu 
mult  mai  puţin  înalte  şi  arătătoare  ca  bunăoară  modestele  cortele 
protopopeşti  rurali  din  zilele  noastre. 

Regretatul  Bunea  revindică  casă  din  pricina  lui  Ghenadie 
şi  crede,  că  el  însuşi  şi-ar  fi  zidit-o,  (1579 — 1581)  dar  cu  o  cale 
grăbeşte  a  preciza,  că  gazda  se  adăpostiâ  aici  totuş  numai  oca¬ 
zional  şi  trecător,  rezidând  adecă  statornic  încă  tot  la  Prizlop. M 

D-l  lorga  e  de  părerea,  că  casa  serviâ  de  cortel  superin- 
tendenţilor  români  calvini  şi  că  dela  aceştia  a  trecut  drept  moşte- 


1  N.  Dobrescu  «Frag.  privitoare  ia  istoria  bisericii  române».  Budapesta  1905  pag. 
9  şi  următoarea. 

2  Idem  ibid  pag.  14. 

3  «Orizontul»  Cluj  1906  Nr.  9,  pag.  58. 

4  Pâclişanu  1  c.  175. 

5  N.  Dobrescu  «Istoria  bisericii  române»  Vălenii  de  munte  1913,  pag.  58. 

6  Pâclişanu  ibid  219. 

’  Silviu  Dragomir  în  «Transilvania»  1914,  pag.  102. 

8  «Ubilibet  in  hoc  regno*.  N.  lorga  «Ştefan  cel  mare,  Mihaiu  Viteazul  şi  mitro¬ 
polia  Ardealului»  Bucureşti  1904,  pag.  31. 

9  A  Banca  «Ierarhia  românilor  din  Ardeal  şi  Ungaria»  Blaj  1904,  pag  184—187. 

nire  la  Ioan  de  Prizlop,  (1585)  ori  că  o  căpătase  deja  amintitul 
Ghenadie. 1 

Azi  ştim  pozitiv,  că  lângă  această  casă  vlădicească  subur¬ 
bană  se  află  şi  îndatinata  mănăstire,  sau  biserică:  « Biserica  din 
Belgrad»,2  dovadă  mare  şi  aceasta,  cumcă  nu  poate  fi  de  fel 
vorba  aici  de  un  local  şi  proprietate  privată  personală,  ci  de  o 
zidire  publică. 

In  această  biserică  fu  îngropat  la  1595,  boierul  Danciu,  unul 
din  solii  lui  Mihaiu  Viteazul,  care  ostenise  la  curtea  lui  Sigismund 
Bâthory  spre  a  încheia  cunoscutul  tractat  ruşinos  din  20  Maiu 
1595;  act  dealtmintrelea  sfârmat  încă  în  cursul  aceluiaş  an,  spre 
marea  bucurie  a  voivodului  român. 

Mitropolia  lui  Mihaiu  Viteazul,  considerând  toate  cele  de 
considerat,  a  putut  fi  zidită  numai  începând  cu  primăvara  anului 
1597;  scurt,  acestei  aşezări,  la  toată  întâmplarea  i-a  premers  vizita 
fastuoasă  a  lăudatului  domn  muntean,  făcută  în  Ardeal  în  iarna 
1596—1597. 

Biserica  veche  din  1595,  numită  «cea  mică»  există  încă  pe 
timpul  unirii  lui  Atanasie  din  1701  şi  cei  rămaşi  în  ortodoxie 
just  şi  cu  bărbăţie  şi-o  reclamau  sieşi,  dară  fără  nici  un  rezultat.3 

Această  bisericuţă  cu  aparţinătoarea  ei  casă  episcopească, 
va  să  zică  vechea  noastră  mitropolie ,  la  tot  cazul  a  trebuit  să  fie 
barem  de  vechimea  unui  genunche  de  oameni  şi  apoi  să  fie  bine 
cunoscută  în  cercuri  mai  largi,  căci  altmintrelea  nu  avea  rost 
provocarea  unui  act  public  din  1580—1581,  la  casa  aceasta,  ca 
la  un  semn  tradiţional  şi  notorie!  O  casă  zidită,  ori  căpătată  de 
vlădica  românilor  între  anii  1577 — 1580,  încă  nu  putea  fi  preste 
trei  ani  mai  târziu  o  numire  tipică  şi  cunoscută,  mai  ales  nu  atunci, 
când  tocmai  prin  ea  se  precizează  demarcări  topografice  litigioase. 

Ci  « Casa  episcopului  Valachilor «  şi  cu  a  ei  « Biserica  din 
Belgrad »,  cari  existau  înainte  de  ctitoria  Mihăileană  cel  puţin  cu 


'  N.  lor  ga  o.  c.  pag.  8  şi  10;  tot  el  «Istoria  bisericii  româneşti»  Vălenii  de  munte 
1908,  v.  I,  pag.  220. 

*  lorga  1.  c.  10  zice,  că  nu  eră  «biserică  sau  mănăstire»,  tot  el  însă  cu  doi  ani 
mai  nainte  în  «Sate  şi  preoţi  din  Ardeal»  pag  135  (38-40)  pomeneşte  aceasta  biserică. 
La  fel  zice  şi  în  Istoria  bisericească  1.  c.  pag.  220. 

“  Despre  ea,  pe  baza  unui  material  needitat  încă,  va  da  în  curând  o  carte  d-l 
Dragomir.  Cnf.  «Transilvania»  1.  c.  p.  101  —  102  cu  nota  2. 

30  de  ani  şi  cari  zidiri  rămaseră  în  picioare,  să  vază  şi  schimbarea 
ortodoxiei  în  catolicism,  erau  încă  apte  de  a  se  aciuî  în  ele 
mitropolitul  român  şi  preste  o  jumătate  de  veac,  după  clădirile 
solide  şi  comfortabile  ale  lui  Mihaiu  Viteazul! 

Din  ce  cauză,  acum  în  goana  condeiului  nu-mi  dă  mâna  să 
aflu  —  poate  zidirile  lui  Mihaiu  să  fi  fost  ruinate  de  întempe- 
riele  vremii,  ori  devastate  de  Turco-Tătari  — ’  destul  atâta  că 
arhiepiscopul-mxtxopoWi  Simion  Ştefan  Simionovici,  la  anul  Dom¬ 
nului  1649,  locuia  în  mitropolia  veche  suburbană:  Habent  epis- 
copuin  suum  qui  Albae-luliae  in  suburbanis  residet»,  notează 
despre  noi  contimporanul  călugăr  iezuit  din  Alba-lulia,  loan  Milley, 
în  memorialul  său  de  100  pagini,  redactat  asupra  răstimpului  de 
5  ani,  dintre  1648— 1053. 1 

Altcum  despre  mănăstirea  mitropolitană,  ridicată  de  Mihaiu 
Viteazul,  ştim  că  pe  la  anii  1610  eră  invadată  de  episcopul  ca¬ 
tolic  polon :  Valerian  Lubieniecki,  om  iubitor  de  răsboaie  şi  de¬ 
pravat.  Acesta  mult  timp  se  răsfăţase  aci  săvârşind  tot  felul  de 
îerurgii,  fără  ca  patriarhul  Romei  se  ştie  ceva  despre  această  is¬ 
pravă  arbitrară.  «In  Transilvania  penes  Albam  luliam  monasterio 
schismatico  in  suam  sine  omni  licenţia  sedis  apostolicae  aucto- 
ritate  accepto,  permultum  ibidinem  sacra  peragens  omnia  per- 
mansit  temporis». 2 * * 5 

Nu  cumva  şi  pe  vremea  lui  Simion  Ştefan  va  fi  fost  tot 
aşa  cu  ctitoria  lui  Mihaiu,  dat  fiind,  că  asupra  tuturor  aşezămin¬ 
telor  mihăilene,  ardelenii,  se  năpustiau  cu  o  adevărată  furoare 
vandală,  şi  de  aici  ar  fi  să  ne  explicăm  împrejurarea  că  mitro¬ 
politul  Simion  Ştefan  la  1649  nu  putea  să  rezideze  în  curţile  lui 
Mihaiu  Viteazul? 

(Va  urma).  Gruia. 


1  «Monumenta  comitialia  Regni  Transilvaniae,  Erdelyi  orszâggytrlesi  emlekek  de 
Szildgyi  Sândor  Budapesta  voi  XV.  pag.  492  Milley  zice  limpede  că  în  1649  locuia 

episcopul  în  măhala  Bălgradului,  deci  în  clădirea  veche,  descoperită  de  d-1  Dobrescu, 

clădire,  care  va  susta  încă  şi  pe  vremea  unirii. 

Nu  pot  constată,  loan  Milley  e  identic  ori  nu,  cu  iezuitul  Ştefan  (Sebastian) 
Milley,  din  Munkăcs,  misionar,  care  a  figurat  mult  la  unirea  Rutenilor  şi  care  pare,  că 
a  fost  în  Bălgrad  cu  vlădica  rutean  Partenie,  când  acesta  fu  sfinţit  arhiereu,  de  mitro¬ 
politul  nostru  Simion  Ştefan.  Cnf.  şi  Dr.  Hotiinka  Antal  «A  munkăcsi  gor.-kath.  pus- 
pdseg  tdrlenete»  Budapesta  1910. 

5  Tocilescu  în  rev.  «Columna  lui  Traîan*  Bucureşti  1874  pag.  309. 

CATOLICI  ŞI  SCHISMATICI. 

I. 

Cuvintele  catolic  şi  schismatic  sunt  pe  buzele  tuturora;  dar 
întrebuinţarea,  ce  se  face  cu  ele  este  contrară  înţelesului  lor 
adevărat. 

Este  deci  de  folos  să  se  determine  semnificaţiunea  acestor 
două  cuvinte.  Pentru  acest  scop  e  de  lipsă  să  aruncăm  o  privire 
asupra  organizaţiunii  primitive  a  bisericii.  Biserica  veche  eră  o 
agregaţie  ierarhică  a  tuturor  bisericilor  locale.  Se  distingeau  în 
acestea  două  grupe  principale:  mitropoliile ,  cari  aveau  în  circum¬ 
scripţia  lor  mai  multe  biserici  locale;  mitropoliile  însăşi  se  con¬ 
centrau  în  jurul  patriarhatelor .  înainte  de  desbinarea  bisericilor 
răsăriteană  şi  apuseană,  numărul  patriarhilor  fusese  fixat  la  cinci, 
cari  erau  episcopii  din  Roma,  Constantinopole,  Alexandria,  An- 
tiohia  şi  din  Ierusalim.  Acesta  din  urmă  n’aveâ  nici  o  mitropolie 
sub  supraveghierea  sa.  Titlul  de  patriarh  i-se  păstrase,  nu  din 
cauza  importanţei  politice,  ce  ar  fi  avut-o  cetatea  lui  episcopală, 
ci  din  cauza  misterelor  Fiului  lui  Dumnezeu,  cari  se  săvârşi¬ 
seră  acolo. 

Patriarhii  aveau  drepturi  egale  şi  în  ce  priveşte  conducerea 
bisericilor  supuse  jurisdicţiunii  lor  particulare;  ei  aveau,  fiecare 
în  patriarhatul  lui,  o  autoritate  egală,  şi  ei  o  folosiau  aceasta 
în  înţelegere  cu  episcopii  din  mitropoliile  şi  bisericile  particulare, 
cari  încă  îşi  aveau  autoritatea  lor  fixată  prin  legi. 

Aceste  legi  sau  canoane  fuseseră  compuse  şi  promulgate  cu 
consimţământul  tuturor  reprezentanţilor  bisericilor,  întruniţi,  fie 
în  sinoade  ecumenice,  fie  în  sinoade  provinciale. 

Aceasta  stare  de  lucruri  dăinui  opt  veacuri,  nu  fără  oarecari 
conflicte  între  episcopii  din  Roma  şi  cei  din  Constantinopole, 
cari  pretindeau  titlul  de  universal  în  biserică,  în  virtutea  impor¬ 
tanţei  cetăţilor,  în  cari  erau  episcopi.  Un  lucru  vrednic  de  în¬ 
semnat  este,  că  episcopii  din  Roma  se  împotriviră  ambiţiunii  celor 
din  Constantinopole  şi  se  luptară  energic  pentru  dreptul  antic. 
Scrisorile  sf.  Grigorie  cel  Mare  conţin,  referitor  la  această  che¬ 
stiune,  cele  mai  preţioase  indicii.  Când  însă,  în  veacul  al  nouălea, 
patriarhii  Romei  deveniră  principi  lumeşti,  ambiţia  lor  întrecu  pe 

cea  a  patriarhilor  din  Constantinopole;  ei  voiau  să  domnească 
asupra  bisericilor  din  lumea  întreagă ;  dar  ei  găsiră,  în  ceilalţi  pa¬ 
triarhi,  o  rezistenţă  absolută  faţă  de  pretenţiile  lor  ilegitime. 
Atunci  episcopii  Romei  se  separară  de  legătura  patriarhilor,  se 
proclamară  centrul  bisericii ,  declarară  schismatici  pe  toţi  aceia, 
cari  nu  recunoscură  drepturile,  ce  şi-le  atribuiau,  şi  rezervară 
excluziv  pe  sama  partizanilor  lor  numirea  de  catolici.  Patriarhii 
Romei  avut-au  ei  oare  dreptul  să  Iucre  în  chipul  acesta?  Aceasta 
este  chestiunea,  pe  care  voim  să  o  examinăm. 

Noi  putem  stabili,  după  sf.  Pavel,  că  biserica  lui  lsus  Hristos 
este  un  edificiu  dumnezeesc,  întemeiat  pe  nişte  principii,  cari 
n’au  în  ele  nimic  omenesc.  Temelia  esenţială,  pe  care  se  razimă 
acest  edificiu  este  lsus  Hristos  cu  învăţătura  sa.  Consecinţa  ime¬ 
diată  şi  necesară  din  acest  principiu  este,  că  toţi  aceia,  cari  sunt 
încorporaţi  Omului-Dumnezeu  şi  cari  cred  în  învăţătura  lui,  sunt 
membrii  ai  bisericii  sale. 

Aşadară,  în  afară  de  orice  condiţie  de  loc,  de  timp  şi  de 
îngrădiri  omeneşti,  biserica  lui  lsus  Hristos  este  totdeauna  una, 
compusă  din  adevăraţii  credincioşi  ai  lui  lsus  Hristos;  una,  nu 
în  urma  aglomerării  sale  în  preajma  cutărui  sau  cutărui  episcop, 
ci  una  în  ce  priveşte  credinţa.  Aceasta  credinţă  trebuie  să  fie 
completă ;  pentru  aceea  cuvântul  grecesc  catolic ,  (a  cărui  rădă¬ 
cină  adevărată  este  -/.utoIov,)  s’a  dat  membrilor  bisericii,  pentrucă 
ei  admiteau  în  întregime  sau  într’un  mod  complet  învăţătura  des- 
-  coperită. 

Biserica  poate  fi  prin  urmare  catolică  fără  să  fie  răspândită 
pretutindeni.  Chiar  şi  cei  mai  mulţi  din  sf.  Părinţi  au  învăţat, 
cu  toată  dreptatea,  că  biserica  nu  rezidă  în  mulţime ,  ci  în  creştinii 
credincioşi  credinţii,  păstrate  în  integritatea  ei. 

Material  vorbind,  biserica  creştină  este  compusă  din  toate 
bisericile  locale,  cari  se  trag  dela  apostoli,  cari  sunt  legate  de 
apostoli  şi  prin  ei  de  lsus  Hristos.  Aceste  biserici,  cari  trăiesc 
vieaţa  lor  particulară,  cât  priveşte  disciplina  şi  ’n  ce  priveşte  toate 
celece  se  ţin  de  instituţiile  bisericeşti,  formează  o  aglomerare 
mare,  unită  prin  legăturile  unei  credinţe  identice  şi  prin  comu¬ 
nitatea  originii ;  această  biserică  catolică  şi  apostolică  îşi  manifestă 
vieaţa  prin  mărturisirea  credinţii  sale  şi  prin  succesiunea  neîntre- 

ruptă  a  păstorilor  săi.  Rivalităţile  locale,  disputele  particulare 
asupra  unor  întrebări,  cari  nu  aparţin  credinţii,  însaş  ura  care 
rezultă  din  antagonismul  dintre  naţionalităţi,  nu  pot  atinge  prin¬ 
cipiul  adevărat  al  unităţii,  aşa  cum  l-am  formulat  noi.  Şi  când 
păstorii  unei  biserici  apostolice  ar  vătăma  acest  principiu,  violând 
depozitul  de  credinţă,  credincioşii  cari  rămân  tari  în  credinţa  cea 
antică  şi  permanentă ,  rămân  totodată  în  sânul  bisericii  lui  Isus 
Hristos;  titlul  de  catolic  le  aparţine. 

Din  aceasta  noţiune  a  catolicităţii  bisericii  se  deduce  în  mod 
firesc  înţelesul  cuvântului  schismatic. 

Nu  poate  fi  cineva  schismatic,  decât  separându-se  în  mod 
formal  de  o  biserică,  a  cărei  origine  este  apostolică  şi  care  a  păstrat 
neatins  depozitul  descoperirii. 

Pentru  a  avea  dreptul  să  poarte  titlul  de  apostolică  catolică , 
o  biserică  e  datoare  să  păstreze  cu  credinţă  întreagă  învăţătura 
descoperită  şi  să  aibă  păstori,  cari  să  vie  în  linie  dreaptă  deia 
apostoli.  De  îndatăce  o  biserică  locală  întroduce  schimbări  şi 
inovaţii  în  doctrină  şi  în  dregătorie,  ea  încetează  cu  evidenţă  de 
a  mai  face  parte  din  biserica  apostolică-catolică ;  ea  se  separă  de  ea. 

Aceasta  separare  constituie  schisma,  după  semnificaţiunea, 
ce  o  are  acest  cuvânt  în  limba  grecească. 

Sau,  aceasta  separare  este  un  act,  care,  de  natura  lui  e 
public,  şi  care  Iasă  urme  destul  de  adânci  în  istorie  pentru  a  fi 
cunoscut  cu  uşurinţă.  Putem  deci,  din  istorie,  să  cunoaştem  bi¬ 
sericile,  cari  şi-au  schimbat  credinţa  şi  cari  au  rupt  cu  succe¬ 
siunea  apostolică;  şi  să  determinăm  în  felul  acesta  cu  toată  cla¬ 
ritatea,  unde  se  găseşte  adevărata  biserică  a  lui  Isus  Hristos. 
Dară,  deoarece  în  sânul  bisericilor  locale,  cari  şi-au  modificat 
credinţa  în  mod  oficial,  credincioşii  pot  păzi  tăcerea  în  faţa 
acestor  modificări  sacrilege,  sau  protestă,  urmează,  că  fără  a  ieşî 
în  mod  ostentativ  din  biserica,  de  care  se  ţin  prin  naştere,  ei 
sunt  tot  membri  ai  bisericii  lui  Isus  Hristos,  îndatăce  succesiunea 
apostolică  n’a  fost  întreruptă  în  dregătoria  păstorilor  lor. 

O  biserică  locală  nefiind  infalibilă,  un  credincios  are  oricând 
dreptul  şi  datorinţa  să  controleze  învăţământul  local,  ce  l-a  primit, 
cu  ajutorul  regulei  catolice ,  adecă  al  mărturisirii  permanente  a  tu¬ 
turor  bisericilor;  acesta  este  singurul  criteriu,  pe  care,  e  permis, 

să-l  invoace  cineva  în  mod  raţional  pentru  a-şi  fixă  credinţa, 
pentrucă  numai  printr’acest  mijloc  e  cu  putinţă  să  cunoaştem  în 
mod  sigur  învăţământul  apostolic  complet,  şi  înţelesul,  ce  s’a  dat 
în  toate  timpurile  cărţilor  sfinte,  când  interpretarea  lor  e  dificilă 
şi  controversată. 

Bisericile  nu  sunt  aşadară  schismatice,  decât  dacă  rup,  în  acelaş 
timp,  atât  cu  credinţa  apostolică  cât  şi  ca  succesiunea  apostolică. 

Credincioşii,  cari  trăiesc  în  sânul  bisericilor,  separate  numai 
în  ce  priveşte  punctul  întâiu  ai  agregaţiei  catolice ,  înşişi  nu  sunt 
nicidecum  schismatici,  de  vremece  protestează  în  contra  erorilor, 
pe  cari  nişte  păstori  vinovaţi  le-au  impus  bisericii  lor,  şi  câtă 
vreme  ei  urmează  regula  catolică  în  credinţa  lor.  Credincioşii 
numai  atunci  sunt  schismatici,  dacă  aderează  la  o  biserică,  care 
n’ar  avea  succesiunea  apostolică ,  pentrucă  în  cazul  acela  nici  o 
legătură  iiu  i-ar  împreună  cu  biserica  lui  Isus  Hristos. 

Să  luăm  un  exemplu  izbitor,  pentrucă  să  facem  mai  înţe¬ 
leasă  ideea  noastră: 

începând,  de  când  papii  au  ajuns  suverani,  ei  sacrificară  da- 
torinţeîe  lor  de  păstori  ai  sufletelor,  intereselor  politice;  schim¬ 
bară  spiritul  Evangheliei,  îşi  atribuiră  o  autoritate  doctrinală  ile¬ 
gitimă,  şi  atraseră  bisericile  Apusului,  prin  înrâurirea  puterii  lor 
politice,  a  autorităţii  lor  ca  patriarhi  ai  Apusului  şi  a  prestigiului 
demnităţii  lor  de  primi  episcopi  ai  bisericii,  le  atraseră  după  ei 
în  inovaţiile  lor.  Dar,  în  toate  timpurile,  s’au  găsit,  în  aceste  bi¬ 
serici  un  mare  număr  de  creştini,  alipiţi  cu  toată  sinceritatea  de 
credinţa  lăsată  moştenire  de  apostoli,  cari  s’au  luptat  cu  stăruinţă, 
şi  cari  continuă  să  lupte  încă  şi  în  zilele  noastre,  împotriva  acestor 
abuzuri  nenorocite;  cari  lucră  la  nimicirea  lor. 

Dar  în  mijlocul  acestor  abuzuri  şi  inovaţiuni,  cari  au  fost 
urmarea  lor  necesară,  biserica  romană  a  păstrat  neştirbită  succe¬ 
siunea  preoţiei  apostolice.  Dacă  deci  ea  a  violat  cu  privire  la 
mai  multe  puncte  depozitul  credinţei,  ea  se  alătură  Ia  apostoli 
prin  ansamblul  credinţelor  sale  şi  mai  ales  prin  succesiunea  pă¬ 
storilor  săi.  Ea  nu-i  deci  schismatică  în  înţelesul  absolut  al  cu¬ 
vântului;  credincioşii,  cari  trăiesc  în  sânul  ei,  aparţin  bisericii 
apostolice;  dar  ei  au  datorinţa,  dacă  cunosc  erorile  bisericii  lor, 
să  protesteze  împotriva  acestor  erori. 

Printr’o  răsturnare  neînţeleasă  a  adevăratelor  noţiuni  despre 
catolicitatea  bisericii,  partizanii  fanatici  şi  excluzivi  ai  bisericii 
romane  consideră  de  schismatici  pe  aceia,  cari  protestează  în 
contra  acestor  erori;  pentru  a  ajunge  însă,  să  formuleze  o  doc¬ 
trină  într’ atâta  de  eterodoxă,  ei  au  fost  siliţi  să  aşeze  în  episcopul 
Romei  şi  în  biserica  lui,  centrul  unităţii.  Atât  principiul  lor,  cât 
şi  consecinţele,  pe  cari  le  scot  din  el,  sunt  de  o  egală  falsitate. 
Învăţământul  tuturor  veacurilor  creştine  începând  dela  apostoli 
este  în  desăvârşită  contrazicere  cu  strania  lor  doctrină. 

Din  cele  stabilite  mai  sus  urmează: 

1.  Că  unitatea  bisericii  nu  constă  nicidecum  dintr’o  asi- 
milaţie  completă; 

2.  Că  bisericile  locale  nu  sunt  de  loc  despărţite  între  olaltă 
prin  diversitatea  disciplinei  lor  particulare; 

3.  Că  legăturile  esenţiale,  cari  le  împreună  într’adevăr  sunt: 
credinţa  completă  şi  succesiuuea  dregători  ei  apostolice; 

4.  Că  o  biserică  particulară  poate,  prin  păstorii  ei,  să  cadă 
în  eroare,  fără  să  fie  pentru  aceea  cu  desăvârşire  schismatică 
câtă  vreme  a  păstrat  succesiunea  dregătoriei  apostolice; 

5.  Că  biserică  schismatică  este  aceea,  care  nu  se  mai  ţine 
de  apostoli  nici  prin  legătura  credinţii,  nici  prin  succesiunea  preoţiei; 

6.  Că  particularii  nu-s  despărţiţi  de  biserica  lui  Isus  Hristos, 
decât  în  caz,  că  aderează  într’un  mod  absolut  la  o  biserică  locală 
pe  cari  nimic  nu  o  mai  leagă  de  apostoli. 

II. 

în  articolul  nostru  precedent,  am  zis,  că  legăturile  esenţiale, 
cari  împreună  bisericile  particulare  pentru  a  formă  biserica  lui 
Isus  Hristos  sunt  credinţa  apostolică  şi  succesiunea  preoţiei  apostolice. 

Aceste  două  condiţii  au  o  însemnătate  egală;  căci  o  societate 
de  creştini,  care  ar  profesa  învăţăturile  apostolice,  dar  care  n’ar 
avea  păstori,  cari  să  se  coboare  direct  dela  apostoli,  n’ar  con¬ 
stitui  o  biserică,  cu  alte  cuvinte  o  societate  apostolică ;  nu  există 
biserică  fără  de  păstori;  nu  există  biserică  apostolică  fără  de  pă¬ 
stori  apostolici.  In  afară  de  aceasta  condiţiune  pot  să  existe  so¬ 
cietăţi  creştine ,  dar  nu  biserici  propriu  zise.  De  altă  parte,  o  biserică, 
ai  cărei  păstori  şi-ar  trage  demnitatea  lor  preoţească  din  succesiunea 

apostolică,  dar  care  ar  îi  părăsit  învăţăturile  credinţii,  lăsate  mo¬ 
ştenire  de  cătră  apostoli,  n’ar  mai  merită  să  se  considere  ca  o 
biserică  apostolică,  fiindcă  legătura  esenţială  a  credinţii,  care  o 
împreună  cu  apostolii,  ar  fi  ruptă. 

Adevărata  biserică  a  lui  Isus  Hristos  este  prin  urmare  to¬ 
talitatea  comunităţilor  creştine,  cari  sunt  legate  de  apostoli 
prin  credinţă  şi  succesiunea  preoţiei.  Numirea  de  catolică,  ce  i  se 
dă  este  consecinţa  naturală  a  apostolicităţii  sale;  căci,  îndatăce 
ea  se  ţine  de  apostoli  prin  cele  două  legături,  pe  cari  le-am  arătat, 
ea  posede  doctrina  una  şi  completă,  pe  care  au  propoveduit-o 
apostolii  în  numele  lui  Isus  Hristos. 

O  biserică  locală  ar  puteâ  deci  să  nu  poarte  numirea  de 
catolică,  şi  de  fapt  să  fie;  tot  astfel,  cum  o  biserică,  care  ar  fi 
schimbat  doctrina  apostolilor,  sau  care  ar  fi  pierdut  succesiunea 
preoţească  dela  apostoli,  să  nu  fie  catolică,  chiar  când  ea  ar 
uzurpă  titlul  ca  atare. 

Se  zice  în  simbol:  « Cred  în  biserica  apostolică ,  catolică », 
adecă  într’o  biserică,  care  nu-i  mărginită  în  cutare  ori  cutare  Ioc, 
ci  în  aceea,  care  este  legată  de  apostoli  într'un  mod  desăvârşit. 

In  acest  articol  al  simbolului,  ideia  de  căpetenie,  esenţială, 
este  exprimată  prin  cuvântul  apostolic;  cel  de  catolic,  nu-i  decât 
consecinţa  celui  dintâiu,  dupăcum  am  susţinut  în  cele  de  mai  sus. 

In  urma  acestora  să  venim  la  întrebarea,  pe  care  am  su- 
levat-o  în  articolul  nostru  precedent  şi  pe  care  principiile  noastre 
generale  au  rezolvit-o  deja:  Patriarhii  Romei,  după  despărţirea 
lor  de  comuniunea  patriarhilor  orientali,  au  avut  ei  oare  dreptul 
să  declare  pe  aceştia  din  urmă  schismatici  şi  să-şi  rezerve  în 
mod  excluzi v  numirea  de  catolici? 

Noi  am  văzut,  că  o  biserică  schismatică  este  aceea,  care  nu 
se  mai  ţine  de  apostoli  nici  prin  legătura  credinţii,  nici  prin  suc¬ 
cesiunea  preoţiei. 

Dar,  bisericile  orientale  au  păstrat  succesiunea  preoţiei  în 
linie  dreaptă  dela  apostoli;  acesta-i  un  adevăr  pe  care  nime  ii  a 
încercat  vr'odată  să-l  conteste ;  bisericile  orientale  au  păstrat  în 
toată  întregitatea  lor  şi  învăţăturile  de  credinţă,  aşezate  pe  apo¬ 
stoli  şi  profesate  de  întreaga  biserică  catolică  antică  de  dinaintea 
epocii  desbinârii  sale :  acesta-i  încă  un  adevăr  care  n’a  fost  nici- 

când  contestat  de  cineva.  Singurele  reproşuri,  ce  le-au  făcut  par¬ 
tizanii  bisericii  romane  bisericilor  orientale  se  reduc  toate  la  acestea: 
că  orientalii  n’au  voit  nicicând  să  primească  inovaţiile,  pe  cari 
biserica  Romei  le  introdusese  la  ea  în  învăţăturile  de  credinţă, 
şi  mai  ales  pretenţiile  ei  la  absolutism  în  Biserică.  Nicicând  ei 
n’au  îndrăsnit  să  Ie  reproşeze,  c’ar  fi  făcut  cea  mai  uşoară  schim¬ 
bare  în  vechea  doctrină. 

E  prin  urmare  clar,  că  sub  nici  un  raport,  bisericile  orientale 
nu  puteau  fi  acuzate  de  schismă  şi  că  n’ar  putea  cineva  sa  le 
atribuie  numirea  de  schismatice,  făr’  a  săvârşi  faţă  de  ele  nedrep¬ 
tatea  cea  mai  manifestă. 

In  vremea  despărţirii  bisericilor  apusene  şi  răsăritene,  acestea 
din  urmă  rămăseseră  pe  deplin  apostolice  catolice.  Cum  însă,  din 
veacul  al  nouălea  până  astăzi,  aceste  biserici  n’au  schimbat  nimic 
din  credinţa  lor  şi  n’au  pierdut  succesiunea  preoţiei,  ele  au  rămas, 
de  fapt  şi  cu  drept,  ceeace  erau  atunci,  ceeace  fuseseră  dela  înte¬ 
meierea  lor,  adecă  apostolice  catolice. 

Să  examinăm  acum  condiţiunile,  în  cari  s’a  aşezat  biserica 
romană  după  despărţirea  ei  de  cătră  bisericile  orientale.  Ea  a  pă¬ 
strat  succesiunea  preoţiei  apostolice;  ea  a  păzit  chiar  şi  credinţa 
apostolică,  căci  ea  n’a  tăgăduit  nici  una  din  învăţăturile  aparţi¬ 
nătoare  credinţii;  numai  cât  ea  a  voit  să  ridice  în  stare  de  dogme 
anumite  opiniuni  teologice,  cari  în  ultimele  lor  consecinţe,  con¬ 
trazic  dogmele  revelate. 

Urmează  de  acî,  că  biserica  romană  nu  poate  fi  calificată  de 
schismatică,  înţelegând  acest  cuvânt  într’un  mod  riguros,  dar  ea 
a  avut  cu  toate  acestea  mai  puţin  drept  decât  bisericile  orientale 
să-şi  atribuie,  excluziv  numirea  de  catolică,  fiindcă  ea  a  căzut  în 
eroare  cu  privire  la  mai  multe  puncte,  cu  toate  că  ea  s’a  silit  să 
împreune  erorile  ei  cu  dogmele  cele  descoperite. 

Bisericile  orientale,  cari  rămaseră  mai  credincioase  decât  bi¬ 
serica  romană,  n’au  avut  aceste  pretenţii  exagerate.  Cu  toateca 
acuzau  pe  sora  lor  din  Apus  cu  inovaţii  şi  erori,  ele  nu  i-au 
dat  numirea  de  schismatică;  de  altă  parte,  înţelegând  ele,  că  din 
cauza  unor  împrejurări  nenorocite,  bisericile  apusene  nu  luau  nici 
o  parte  la  sinoadele  lor,  ele  nu  deteră  acestor  adunări  numele  de 
ecumenice.  Biserica  romană  a  fost,  sub  acest  raport,  mult  mai 

ambiţioasă,  şi  dete  acest  nume,  de  dragul  papei,  unor  întruniri  la 
cari  mai  multe  din  însăşi  bisericile  apusene  n’au  luat  nici  o  parte. 

Bisericile  orientale  au  dat  şi  altă  dovadă  de  modestie  şi  de 
dragostea  lor  pentru  unitate ;  până  în  zilele  noastre,  ele  au  păstrat 
obiceiul  să  spună,  că  biserica  are  cinci  patriarhi  superiori,  cărora 
ele  le  dau  titlul  de  universali  (vselenskie),  şi  între  aceştia  e  înţeles 
şi  cel  din  Roma,  căruia  ele  îi  dau  chiar  locul  întâiu,  cu  toată  pă¬ 
rerea  de  rău,  ce  o  simte,  că  el  s’a  despărţit  de  ceilalţi,  şi  că  el 
nu  păstrează  cu  dânşii  bunele  legături,  pe  cari  ar  fi  de  datoria 
lui  să  le  înoiască. 

Ajung  aceste  consideraţiuni  generale  pentru  a  fi  în  drept  să 
scoatem  aceste  conclusiuni: 

Biserica  orientală  a  păstrat  până  în  zilele  noastre  depozitul 
credinţii  apostolice  într’un  mod  absolut,  fără  a  schimbă  ceva  din 
el,  fără  a-i  adauge  ceva. 

Biserica  romană  a  introdus  în  învăţăturile  revelate  inovaţiuni, 
ceeace  înseamnă  tot  atâtea  erori. 

Prin  urmare,  biserica  orientală  nu  poate  fi  numită  nici  eretică, 
nici  schismatică ;  ea  a  rămas,  dimpotrivă  apostolică  catolică. 

Prin  urmare,  biserica  romană,  fără  a  fi  pierdut  cu  desăvârşire 
această  numire,  n’are  nici  un  drept  să  o  denege  celorlalte  biserici, 
cari  au  perseverat  mai  bine  decât  dânsa  în  păzirea  neştirbită  a 
depozitului  învăţămintelor  apostolice. 

Dea  Domnul  să  înţeleagă  odată  acestea;  să  renunţe  le  erorile 
sale,  Ia  pretenţiile  sale  ambiţioase;  să  recunoască,  că  inovaţiile 
sale  îi  vor  aduce  pieirea;  că  din  această  rădăcină  rea  nu  pot  ieşi 
decât  un  arbore  rău  şi  roade  rele! 

Ceeace  susţinem  se  aplică  bisericii  latine  în  genere;  dacă 
însă,  sub  acest  nume,  lumea  ar  înţelege  pe  papa  şi  curtea  lui, 
cum  vreau  uitramontanii,  atunci  am  afirmă,  fără  a  ne  îndoi,  că  ea 
a  alterat  însuş  spiritul  bisericii  catolice:  ea  a  înlocuit  umilinţa  cu 
mândria  şi  ambiţia;  abnegaţia  cu  lăcomia;  înţelepciunea  evan¬ 
ghelică  cu  şiretenia;  că  personalitatea  papei  ajungând  a  fi  totul  \ n 
aceasta  biserică,  caracterul  omenesc  eclipsează  întrâ’nsa  elementul 
divin.  După  Sergîe  Suschkoff  Wladimir. 

INSTIGATORII  SE  DEMASCĂ.1 

(Din  memoriile  unui  duhovnic). 

Are  Românul  o  zicală:  Vinul,  când  fierbe,  uşor  sparge  butea. 
Aplicată  oamenilor  din  Nevoieşi,  zicala  are  înţelesul,  că  nu  numai 
cu  mine  aveau  de  lucru;  vieaţa  lor  spirituală  prestetot  clocotea, 
căută  a  face  izbucniri  ca  mustul  închis  în  bute.  Că  eu  am  căzut 
jertfă  exploziei  lor,  pot  zice,  a  fost  curată  întâmplare,  mai  bine 
zis:  a  fost  erupţiunea  nemulţămirilor,  alimentată  şi  de  ceice  îşi 
văd  periclitate  anumite  interese. 

In  Nevoieşi,  ca  aproape  pretutindenea  unde  poporul  a  fost 
lăsat  a  trăi  în  seul  propriu  (decenul  său),  fără  nici  o  regenerare, 
s’a  ridicat  o  generaţie  care  definele  străbune  şi  perceptele  religioase 
nu  Ie  mai  simte;  ţine  ia  ele  mai  mult  de  ochii  lumii,  decât  din 
convingere.  învăţăturile  bisericii  sunt  pentru  generaţia  aceasta  mai 
mult  o  haină,  decât  principii  de  vieaţă.  Se  nimereau  foarte  genera¬ 
ţiei  cuvintele  scripturei:  Se  apropie  de  mine  poporul,  acesta  cu 
gura  sa  şi  cu  buzele  mă  cinsteşte ,  iară  inima  lor  departe  este  dela 
mine.  (Mat.  15,  8).  Deaceea,  deşi  oamenii  de  aici  se  ţineau  de 
oameni  umblaţi  prin  lume,  ştiutori  de  legi,  ba  atotştiutori,  de 
fapt  erau  nişte  imbecili  de  cari  s’au  lipit  numai  apucăturile  per¬ 
verse  ale  societăţi,  nu  şi  miezul  bun.  Tragerile  pe  sfoară,  vânarea 
după  interese  meschine,  lipsa  de  scrupuli  când  eră  vorba  de  fa¬ 
voruri  personale  ş.  a.  erau  deci  la  ordinea  zilei  şi  se  practicau 
aici  pe  scara  întinsă,  fără  nici  o  mustrare  de  conştiinţă,  că  doar 
cineva  sufere  pe  urma  nelegiuirilor.  Parola  dată  eră:  Să  păstrezi 
aparinţa  omului  cinstit,  să  nu  ai  de  furcă  cu  legea  penală,  —  de 
aci  încolo  toate  le  poţi  încercă. 

Moral  decăzut,  lume  stricată  —  nu  e  vorbă! 

Deosebită  menţiune  merită  grupul  persoanelor  dela  cârma 
comunei.  I-am  putea  zice  clică.  Clică  şi  eră.  In  afară  da  pe  tu- 
torul  poporului,  în  realitate  eră  un  fel  de  societate  de  pungăşie. 
Intre  mijloacele  de  operaţiune  ale  elicei,  de  sine  înţeles,  trebuie 
să  numărăm  şi  spirtul  ca  foarte  modern.  Când  altfel  nu  mergea, 
se  află  uşor  titlul  la  vr’un  aldămaş  obştesc  —  alifia  Românului  — 
care  punea  capăt  oricărei  discuţii. 

1  Continuate  din  Nr.  17  19  Revista  Teologică  pe  anul  1913. 

Activitatea  cJicei  pentru  comună,  o  ilustrează  foarte  bine 
faptul  următor:  Nevoieşii,  ca  toţi  oamenii  satelor  noastre,  erau 
descendenţii  unor  părinţi  coloni  sau  iobagi.  Odinioară  boierii 
(nobilii)  au  stăpânit  întreg  hotarul  lor.  S’au  slobozit  de  sub  jugul 
feudalismului  şi  erau  oameni  liberi.  Nevoeşii  timpului  meu,  însă 
aveau  un  diferend  foarte  mare  cu  foştii  stăpâni  de  pământ:  nu 
eră  finalizată  segregarea.  Satul  ţinea  morţiş,  că  este  al  lui  pă¬ 
mântul  întreg,  dupăce  străbunii  l-au  plătit  cu  sângele,  iar  boierii 
ca  vechi  proprietari  pretindeau  parte  din  pământul  şi  pădurea 
comună,  din  pescărit  şi  crâşmărit  (regale).  Cauza  se  trăgănâ  de 
zeci  de  ani  şi  mistuia  multe  parale.  Acum,  (vorba  antistiei)  se 
recer  sume  şi  mai  multe  şi  mai  mari.  Trebuiesc  bani  Ia  advocat, 
trebuesc  diurne  la  o  deputăţie  monstră  ce  are  să  ducă  memorand 
la  judecătorii  înalţi  şi  ministru.  De  unde  să  se  iee  banii?  Din 
aruncul  extraordinar  de  câteva  mii  —  pe  popor?  Partea  covâr¬ 
şitoare  a  oamenilor  strigă:  Să-şi  iee  boierii  ce  e  a  lor,  că  nu  mai 
răzbim  cu  spesele!  Dacă  şi  nu  acum,  ne  vor  câştigă  mai  târziu... 
şi  tot  plătim.  Dar  interesaţii  răspundeau:  Voi  să  tăceţi,  că  numai 
noi  ştim  cum  merg  lucrurile  acestea...  Ţinem  proces,  să  obosim 
boierii,  ca  la  timpul  potrivit  să  scărim  preţul  şi  să  facem  târgul 
cum  vrem  noi  nu  pe  voia  lor!  Şi  vorba,  însoţindu-o  şi  rachia, 
a  prins.  S’au  dumerit  oamenii  şi  au  votat  şi  noul  arunc  de  care 
le  plângeau  oasele. 

Notez  că  la  sfat  eu  nu  eram  admis.  Corifeii  nu  vedeau  în 
mine  pe  omul  lor;  şi  nu  mă  admiteau.  Nu  că  nu  mă  admiteau, 
dar  m’ar  fi  scos  din  sat,  să-şi  capete  unealtă  cum  le  place.  Decât 
că  eu  nu  m’am  lăsat.  Ştiind  de  unde  bate  vântul,  îndată  după 
scandalul  făcut  în  biserică,  am  început  a  avea  ochi,  a  studia  unele 
şi  altele  şi  a  află  isprăvile  ce  se  urzesc  prin  sat.  Intre  altele,  m’am 
interesat  de  cauza  urbanală  a  oamenilor.  Mi  se  părea  diochiată. 
De  când  tot  spesează  cu  procesul,  nu  odată,  ci  şi  de  două  şi  trei 
ori  ar  fi  putut  acoperi  cu  bani  pământul  în  litigiu.  Fără  să  bănuie 
cineva,  în  cea  mai  mare  taină,  m’am  repezit  la  oraş,  reşedinţa 
boierilor.  Eră  departe  oraşul,  drumul  mi-a  fost  obositor,  dar  nu 
m’am  căit,  căci  rn’a  însoţit  norocul.  Boierii  (erau  mai  mulţi  inte¬ 
resaţi  în  hotarul  Nevoieşi)  chiar  ţineau  în  cauză.  Mi-au  descoperit 
îndată  că  nu  mai  dau  pardon;  le  trebuie  bani,  nu  făgădueli.  Ad¬ 
vocat  au  angajat.  Le  scoate  acela  ori  loc  ori  banii.  Pricepând  din 

vorbe,  că  ar  fi  buni  bucuroşi  boierii  să  se  încheie  pacea,  am  pus 
întrebarea:  câţi  bani  ar  trebui,  ca  răscumpărare  totală  şi  Ia  ce 
termin  se  pot  plăti?  M’au  dumerit  zicându-mi:  Noi  suntem  bine¬ 
voitori  oamenilor  ce  au  slugit  pe  părinţii  noştri,  numai  de  formă 
facem  târgul  şi  mult  nu  pretindem...  Văzând  că  suma  cerută  nu 
făcea  nici  1/s  din  aruncul  ce  se  proiecta  acum  pe  sat,  imediat 
am  cerut  şi  primit  dela  boieri  în  scris  declaraţia  lor  obligătoare, 
cumcă  în  schimbul  preţului  cutare  şi  cutare  —  abzic  de  orice  drept 
în  hotarul  Nevoieşi.  Terminul  de  plată:  un  an  de  zile.  Am  păstrat 
la  mine  declaraţia.  In  adunarea  de  votare  a  aruncului  din  urmă, 
dupăce  se  isprăvise  aşazicând  trebile,  mă  prezint  şi  eu.  Cer  să 
vorbesc  ceva  oamenilor.  Unii  voiau  să  mă  asculte,  alţii  nu.  In 
cele  din  urmă,  preste  voia  clicaşilor,  poporul  mi-a  acordat  cu¬ 
vântul.  Am  început  cam  aşa:  Ce  ţinută  aţi  apucă  oameni  buni! 
faţă  de  proces,  când  v’aş  asigură,  ca  cu  1/s  din  aruncul  de  acum, 
aţi  putea  avea  toate  drepturile  boierilor,  fără  a  continua  procesul 
şi  fără  a  vă  mai  conturbă  cineva  pe  vecie  în  moşiile  voastre?... 
A  urmat  tăcere  profundă.  Am  observat  în  acest  răstimp  că  feţele 
clicaşilor  încep  a  se  face  ca  racul.  La  urmă  a  izbucnit  cu  tărie 
vocea  poporului :  Celce  ne-ar  împărtăşi  de  astfel  de  bine  după 
Dumnezeu  cel  dintâiu  binefăcător  al  nostru  ar  fi  acela !  Bucuros 
plătim  a  treia  parte,  măcar  în  ziua  de  mâne !  —  Ca  să  nu  mă 
ţină  de  mincinos,  pun  cărţile  ce  aveam  înaintea  oamenilor  şi  le 
zic:  mergeţi  cu  preţul,  încheiaţi  târgul  şi  plătiţi  voi...  Eu  tiu  pri¬ 
mesc  la  mâna  mea  nici  un  ban!...  Preste  o  lună  totul  eră  gata: 
şi  contract,  şi  întabulări...  De  proces  nici  pomană. 

Am  pus,  cum  se  zice,  mâna  pe  măturoiul  cel  mare,  l-am 
învârtit  de  câteva  ori  prin  sat,  şi  multe  murdării  am  aruncat  la 
o  parte,  şi  am  întinerit  toate  ramurile  de  administraţie  comunală. 
Ponorul  mă  adoră...  Tot  sufletul  şi  la  dat  mie  în  acele  zile.  Nu 
m’am  mai  putut  căi,  deci,  că  nu  mă  ascultă,  ori  nu  primeşte  de 
bune  propoveduirile  mele  de  pe  amvon...  Clica?  Clica  întâi  a  stat 
încremenită  pe  loc,  apoi  s’a  înmuiat  şi  a  început  a  se  apropia  de 
mine  (încetul  cu  încetul).  Mă  complimentau  oamenii  aceia  ca  pe 
un  zeu.  Faţă  de  opinia  publică  puternică  nici  nu  puteau  altfel;  dar 
mă  complimentau  şi  pentrucă  poziţia  mea  nici  când  nu  am  fo¬ 
losit-o,  ca  să-i  persecut,  cum  făcuseră  ei.  Din  contră,  ca  următor 
ce  sunt  al  lui  Hristos,  care  trebuie  să  se  roage  şi  pentru  vrăj- 

maşii  personali  şi  să  zică:  Iartă-le  Doamne  că  nu  ştiu  ce  fac 
(Luca  23,  24)  —  tn’am  purtat  cătră  toţi  şi  eătră  fiecare  îndosebi 
cu  cea  mai  mare  prevenire;  dela  mine  nu  i-am  depărtat,  ba  în 
felurite  forme  şi  pe  deosebite  căi  le-am  dat  să  înţeleagă  că  eu 
nu  clasific  oamenii  după  amiciţie  şi  dujmănie,  ci  după  credinţă  şi 
fapte,  şi  că  din  societatea  mea,  avându-le  pe  aceste,  nu  vor  fi 
eschişi.  Am  şi’  avut  mângâierea,  că  cu  toţii  s'au  întors  şi  s’au  în¬ 
rolat  în  şirul  membrilor  de  valoare  ai  bisericii.  Unii,  cum  se  va 
vedea,  au  urmat  pe  Zacheiul  din  Evanghelie  care  zicea:  lată  ju¬ 
mătate  din  avuţia  mea  Doamne!  o  dau  săracilor,  şi  de  am  nă¬ 
păstuit  pe  cineva,  au  ceva,  întorc  împătrit  (Luca  19,  8). 

Sunt  dator  cu  o  lămurire  aci.  Eră  interes  obştesc  al  popo¬ 
rului,  să  distrug  clica,  care  trăia  ca  un  fel  de  parazit  pe  spinarea 
satului  Nevoieşi;  acelui  interes  am  servit,  când  am  spart  clica. 
Era  şi  interes  al  meu  personal  să  apăr:  Dinte  pentru  dinte  (Eşire 
21,  24).  Mi-au  făcut  zile  amare  oamenii  aceştia  — -  de  ce  să  i  las 
eu  să  se  resfeţe  în  sudoarea  altora?!  Doar  Dumnezeu  a  rostit 
sentinţa  asupra  asupritorilor,  zicând:  Şi  mă  voiu  aprinde  cu  mânie, 
şi  vă  voiu  omorî  cu  sabia,  şi  vor  fi  muierile  voastre  văduve, 
şi  fiii  voştri  săraci  de  părinţi  (Eşire  22,  24).  Insă  numai  decât 
mi-atn  adus  aminte  de  ordinul  dat  nouă  creştinilor:  De  te  va 
lovi  cineva  preste  faţa  cea  dreaptă  a  obrazului,  întoarce-i  lui  şi 
ceealaltă  (Mat.  5 ,  39),  deaceea  după  spargerea  elicei  nu  am  mai 
fost  răsbunător,  ci  deplin  îngăduitor. 

Punctul  de  vedere  moral  şi  al  binelui  obştesc  justifică,  va  să 
zică,  procedura  mea.  Nu  tot  aşa  se  poate  justifică  procedura  cu 
punctul  de  vedere  al  pastoralei.  Cât  de  colo  se  vede,  că  motorul 
faptei  mele,  între  alte  multe,  eră  şi  câştigarea  popularităţii  pier¬ 
dute,  ori  care  nici  nu  o  avusesem  nici  când  în  Nevoieşi.  Am  spart 
căci  am  fost  silit  de  propria  mea  existenţă,  să  sparg  clica  şi  să 
caut  a  deveni  popular  înaintea  poporului.  Altfel  trebuia  să-mi  iau 
tălpăşiţa  din  comună.  Diregătoria  preoţească  e  diregătorie,  se  poate 
zice,  de  încredere  şi  preotul  ce  nu  poate  aveă  încrederea  popo¬ 
rului,  nu  trebuie  să  stea  nici  un  minut  în  satul  unde  este  luat  la 
ţintă.  Deaceea  eu  trebuia  ori  să  părăsesc  satul  Nevoieşi,  ori  să-mi 
câştig  pe  ceva  cale  popularitatea  sdruncinată.  Este  însă  mare  în¬ 
trebare,  de  trebuie  ori  nu,  să  facă  şi  alţii  ca  mine?  Răspunzând 
cu  dă,  vânarea  popularităţii  o  schimbăm  în  dogmă  pentru 

preoţi.  Urmarea?  In  scurt  timp  ne  pomenim,  că  clerul  sătesc  nu 
e  altă,  decât  o  ceată  de  vânători  de  popularitate,  mai  pe  scurt: 
o  ceată  de  farisei.  In  râvna  lor,  de  a  nu-şi  face  inimic  poporul, 
cei  mai  mulţi  se  vor  înjghebă  poate  la  urnirea  carului  ideilor  să¬ 
nătoase,  cari  în  consecinţele  lor  pot  fi  funeste  pentru  popor  şi 
biserică,  ori  apoi  nu  vor  mai  face  nimic,  spre  a  nu  se  strică  cu 
poporul.  Tristă  perspectivă.  Şi  e  tristă  cu  atât  mai  vârtos,  că 
contrazice  principiului  pastoral,  preconizat  de  Hristos:  Păstorul 
cel  bun  sufletul  său  îşi  pune  pentru  oi  (loan  10,  11)  şi  contra¬ 
zice  practicei  Iui  Hristos,  care  indignat  preste  măsură  pe  ceice 
vindea  şi  cumpără  în  biserică  şi  purtă  vase,  fără  a  cugetă  la  ne¬ 
plăcerile  ce-i  pot  obvenî,  i-a  scos  din  biserică,  le-a  răsturnat  me¬ 
sele  şi  scaunele,  i-a  oprit  a  purtă  vasele  pe  acolo,  ba  în  ton  pu¬ 
ternic  i-a  mustrat  pe  toţi  publice,  zicând:  Au  nu  este  scris,  că 
casa  mea  casă  de  rugăciune  se  va  chemă  la  toate  neamurile? 
iară  voi  o  aţi  făcut  peşteră  tâlharilor!  (Marcu  11,  15 — 17). 

Care  va  să  zică,  fapta  mea  a  fost  ceva  â  parte,  şi  pe  calea 
aceasta  am  apucat  în  cazul  de  tot  extrem,  când  altă  uşă  de  scă¬ 
pare  pentru  mine  nu  eră.  Am  întreţesut  episodul  în  acest  capitol 
spre  a  păstră  fidelitatea  istorică  în  memoriile  ce  le  scriu,  şi  l-am 
întreţesut  ca  să  dăm  armă  extraordinară  la  cucerirea  poporului 
reslăţit.  De  arma  aceasta  au  trebuinţă  şi  pot  uză  însă  numai  ceice 
la  început  şi-au  riscat  popularitatea  prin  procedare  incorectă,  cum 
făcusem  şi  eu.  Alţii  nu  au  trebuinţă  a  se  face  plăcuţi  pe  căi  lă¬ 
turalnice.  Poporul  de  regulă  primeşte  cu  braţe  deschise  pe  noul 
preot.  (Deaceea  l-a  ales !)  şi  de  regulă  are  multă  încredere  în  el. 
Câtă  vreme  pe  căile  drepte  alei  păstorirei  umblă,  nici  nu  se  poate 
ştirbi  vaza  preotului...  fie  oricine  ar  fi,  şi  vină  în  sat  ori  de  unde 
ar  veni. 


Vasile  Gan 
protopop. 

EXHORTARE  LA  „ÎNĂLŢAREA  DOMNULUI44.1 * 3 

. . .  «sS7  Domnul  dupâce  a  grăit  cu  dânşii, 
s’a  înălţat  la  ceriu  şi  a  şezut  deadreapta  lui 
Dumnezeu» ...  (Mc.  16,  19). 

Iubiţi  studenţi! 

După  înviere  lsus  s’a  arătat  la  diferite  ocazii  învăţăceilor  Săi,  vorbin- 
du-Ie  despre  împărăţia  lui  Dumnezeu,  care  întemeiată  de  El,  aveau  s’o  lă- 
ţiască  ei  peste  toată  faţa  pământului...  «Precum  m’a  trimes  pe  mine  Tatăl 
şi  eu  vă  trimet  pe  voi»  zice  Domnul,  Apostolilor  săi,  cu  privire  la  această 
datorie.  Dar  mai  caracteristic,  mai  expres  a  ştiut  El  să  le  imprime  această 
sfântă  datorie  atunci,  când  s’a  arătat  ultima  oară  tuturor  Apostolilor.  Eră 
în  ziua  a  40-a  dela  înviere,  data,  care  răpindu-1  vederii  lor,  l-a  înălţat  la 
ceriu,  aşczându-1  deadreapta  Tatălui  «întru  mărire».  Pe  lângă  blânda  şi  in¬ 
directa  mustrare  la  adresa  celorce  nu  au  voit  să  creadă,  martorilor  oculari 
ai  învierii  şi  arătării  Lui  repeţite  —  ...«fericiţi  sunt  ceice  nu  au  văzut  şi  au 
crezut»...  —  în  ceasul  despărţirii  Sale  pământeşti  de  ei,  Mântuitorul,  le 
rezumă  pe  muntele  Olivilor  esenţa  datoriei  lor  viitoare  în  cuvintele  «Da- 
tu-mi— s’a  toată  puterea  în  ceriu  şi  pe  pământ.  Drept  aceea  mergând  învăţaţi 
toate  neamurile ,  botezându-le  in  numele  Tatălui  şi  al  Fiului  şi  al  Sfântului 
Duh,  învăţându-le  să  păz iască  toate  câte  am  poruncit  vouă,  că  iată  eu  cu 
voi  sunt  în  toate  zilele  până  la  finitul  veacului». 

Dar  împlinirea  acestei  chemări  —  a  misiunii  apostolice  cerea  inimi  oţelite, 
caractere  de  fier,  curaj  bărbătesc,  care  să  nu  părăsiascâ  pe  purtătorii  ci 
nici  un  moment,  in  toată  vieaţa  lor.  Deaceea  sfâtueşte  lsus  pe  Apostoli 
«ca  să  aştepte  în  Ierusalim  promisiunea  Tatălui,  de  care  le-a  vorbit  oca¬ 
ziona!»  continuând:  «Că  veţi  primi  putere,  când  va  veni  Duhul  sfânt  peste 
voi,  şi- mi  veţi  fi  martori  în  Ierusalim  şi  în  toată  ludeea  şi  Samaria  şi  până 
la  marginile  pământului»... 

Aşa  se  explică  faptul,  că  Domnul,  în  ora  supremă  evită  orice  cu¬ 
vânt  ce  ar  fi  putut  mişcă  inimile  învăţăceilor  Săi,  orice  gest,  ce  le-ar  ti 
stors  lacrimi.  lsus  nu  voia  să  le  potenţeze  amărăciunea  ce-i  cuprinsese, 
deja  de  când  le  prevestise  patimile  şi  moartea  Sa,  încă  puţin  timp  şi  voi 
nu  mă  veţi  vedea...» 8  Din  contră,  din  modul  cum  ni-se  descrie  în 
Sfânta  Scriptură  (Mc.  i6).  «Înălţarea  la  ceriu  a  lui  lsus»  pare  că  auzim  pe 
divinul  învăţător  grăind  astfel  Apostolilor  săi:  8  Mi-am  împlinit  chemarea 
pământească,  şi  am  împlinit-o  fără  considerare  la  mine  însumi,  jertfindu-mă. 
Chemarea  voastră  vă  cere  aceeaş  împlinire.  Urmaţi-mi  în  acelaş  mod.  Fiţi 
tari,  gata  de  jertfă,  lucraţi  bărbăteşte! 

lată,  iubiţi  studenţi,  un  cuvânt  ce  sună  şi  pentru  voi.  El  are  de  altfel 
o  deosebită  actualitate  şi  cu  privire  la  finea  anului  şcolar  ce  vă  reclamă 


1  Ţinută  studenţilor  din  clasele  superioare  ale  gimnaziului  ort.-rom.  din  Braşov. 

a  loan  16,  16. 

3  Cf.  A.  Erdinger:  Festtags-Exorten. 

o  cheltuială  mai  mare  de  energie,  ca  până  acî.  Deaceea  cred  de  potrivit, 
a  vă  vorbi  cu  această  ocazie  despre  necesitatea  unei  cugetări  şi  activări 
bărbăteşti ,  despre  modul  şi  felul  cum  vi-le  puteţi  însuşi.  In  scopul  acesta 
voiu  începe  mai  intâiu  cu  o  caracterizare  sumară  a  spiritului  dominant  în 
vremea  noastră,  relativ  la  tema  aleasă. 

* 

Timpul  nostru  e  bogat  în  multe.  Bogat  în  cercetări  ştienţifice,  bogat 
în  progrese  mari  pe  toate  terenele,  bogat  în  descoperiri  şi  invenţii,  dar 
bogat  şi  în  mizerie  şi  năcazuri.  Azi, 1  când  mii  şi  mii  de  fire  telegrafice 
şi  telefonice,  când  trenuri,  vapoare  şi  aeroplane  mijlocesc  un  contact  mai 
uşor  oamenilor,  când  se  descopere  polul  nordic  şi  sudic,  când  observăm 
cu  razele  X  întreaga-ne  articulaţiune,  când  telescoapele  ne  atrag  atenţiunea 
spre  nemărginirea  corpurilor  cereşti,  iar  microscoapele  ne  mijlocesc  stu- 
diarea  gângăniilor  şi  vietăţilor  liliputane  —  ar  trebui  ca  omenimea  să  se 
simtă  foarte  mulţumită  şi  fericită.  In  realitate  nu  e  aşa. 

Pretutindenea  auzim  lamentaţii  după  vremea  patriarhală  de  mai  nainte. 
Adesea  ne  izbeşte  strigătul  de  regret  după  trecut:  O  tempora,  o  mores!  Aşa 
vedem  în  vremea  noastră  o  bogăţie  în  toate  privinţele,  în  bine  şi  în  rău. 
Numai  într’o  privinţă  e  sărac  timpul  nostru:  în  bărbaţi,  în  oameni  de  ca¬ 
racter.  Bărbaţi  cu  principii  de  fier,  cari  să  tindă  cu  curaj  neîntrerupt  după 
scopul  fixat  lor  de  Dumnezeu,  cari  să  nu  se  opriască  în  mijlocul  dru¬ 
mului,  nici  să  se  mulţămiască  cu  o  împlinire  parţială  a  problemei  lor  — 
iată  ce  ne  lipsesc  şi  nouă  în  bună  parte.  Desigur  —  slavă  Domnului!  — 
are  şi  neamul  nostru  bărbaţi,  cari  se  jertfesc  pentru  binele  obştesc,  dar 
aceştia  sunt  puţini  — -  şi  adesea  întâmpină  multe  neplăceri  chiar  din  partea 
alor  noştri.  «Neamul  tău  mi  te-a  dat»  —  a  zis  Pilat  lui  Isus. 

Dar  pe  cât  de  rari  sunt  adevăraţii  bărbaţi  binemeritaţi  pentru  neam, 
pe  atât  de  mare  e  contingentul  celor  ce  uşor  se  mlădie,  ca  trestia  de  vânt 
—  la  tot  curentul  vremii.  Părerile  şi  judecăţile  lor  şi  deci  şi  faptele  lor 
sunt  aşa  de  schimbăcioase,  ca  şi  vremea  în  luna  Aprilie.  Ceeace  au  susţinut 
şi  apărat  cu  toată  tăria  astăzi,  părăsesc  şi  critică  cu  acelaş  zel,  mâne.  Dăm 
apoi  în  contactul  nostru  zilnic,  de  oameni  aşa  de  slabi  de  înger,  încât 
fantazia  şi  dispoziţia  lor  momentană,  mediul  şi  impresiile  trecătoare  le  sunt 
singura  călăuză.  Sentimentalismul  le  copleşeşte  raţiunea  lor,  întocmai  ca 
neghina  grâul.  Unii  ca  aceştia  nu  se  pot  decide  pentru  nimica,  căci  le 
lipseşte  tăria  deciziunii. 

Nu  mai  amintesc  şi  de  alte  «tipuri»  de  oameni,  ci  vin  la  întrebarea: 
Cc-i  de  făcut?  Cum  să  stârpim  un  astfel  de  rău,  înrădăcinat  mai  ales  în 
mijlocul  inteligenţii  noastre?  De  unde  să  începem  sanarea?  Dela  ceice 
au  apucat  dejâ  o  direcţie  greşită?  Desigur  că  nu.  Un  pom  crescut  înco¬ 
voiat  şi  strâmb,  nu  se  mai  îndreaptă.  Deaceea  trebuiesc  aţintite  privirile 
asupra  tinerei  generaţii.  Aceasta  este  pământul  cel  bun,  care  primind  să- 


1  Ct,  W.  Foerster:  Jugendlehre. 

mânţa  adevărată,  poate  aduce  rod  însutit  şi  înmiit.  Şi  va  aduce  această 
recoltă  abundentă  —  tinerimea  noastră  —  când  va  fi  pătrunsă  de  credinţa 
strămoşească,  când  se  va  lăsa  condusă  de  biserica  noastră,  care  ştie  să-i  fe¬ 
rească  de  ispitele  ademenitoare  ale  lumii,  ştie  să  le  înlocuiască  nestator¬ 
nicia  şi  fluturătatea  cu  exemple  de  bărbăţie  creştinească  şi  activitate  ro¬ 
mânească. 

Şi  deoarece  după  un  învăţat 1  german  «ceeace  are  să  se  practice  în 
vieaţă,  trebuie  întrodusmai  întâiu  în  şcoală»  deaceea  pun  întrebarea:  cum 
aveţi  Voi  să  vă  însuşiţi  —  viitorul  neamului  de  mâne  —  acea  cugetare 
şi  activare  bărbătească,  de  care  mă  ocup  azi?...  Căi  sunt  multe  pentru  de 
a  ajunge  la  o  astfel  de  calitate  a  caracterului.  Amintesc  aici  câteva.  Obici- 
nuiţi-vă  mai  întâi  să  lucraţi  cu  chibzuială.  Gospodăria  ce  o  purtaţi  acum 
e  mică,  cercul  vostru  de  activitate  ca  studenţi  e  restrâns,  însă  deajuns  ca 
să  vă  dedaţi  în  administrarea  şi  împlinirea  datoriilor  acestei  stări,  cu  acea 
ordine,  exactitate  şi  disciplină,  care  va  face  cariera  viitoare  a  Voastră  una 
din  cele  mai  prospere  şi  binecuvântate. 

Invăţaţi-vă  mai  întâi  de  toate  la  stimă  proprie.  Preţuiţi-vă  trupul  nu 
ca  pe  o  massă  de  came,  oase  şi  nervi,  ci  ca  pe  «un  templu  al  Duhului 
sfânt»,  a  cărui  frumuseţe,  nu  constă  în  găteala  externă,  ci  în  nobleţă  su¬ 
fletului  şi  a  inimii.  Prin  aceasta  veţi  delăturâ  în  mare  măsură  moliciunea, 
ce  nu-i  compatibilă  bărbaţilor. 

O  cugetare  bărbătească  r.e  poate  sălăşlui  numai  la  acela,  care  din 
tinereţe  cunoaşte  înfrânarea.  Cine  nu  ştie  să-şi  înfrâneze  ca  tânăr  poftele, 
ochilor  şi  ale  urechilor,  cine  nu  poate  suporta  o  vorbă  mai  nepoliticoasă 
a  camarazilor  săi,  cine  tremură  de  sforţări  mai  mari,  cine  e  alegător  în 
mâncare  şi  băutură,  cine  se  lasă  copleşit  peste  măsură  de  ocaziile  vesele 
sau  triste,  ori  se  simte  vătămat  prin  advertismente,  cine  nu  se  poate  dis¬ 
ciplina  etc..  acela  e  departe  de  a  ajunge  la  energia  bărbătească.  Un  singur 
mijloc  e:  să  înveţe  din  tinereţe  exercitarea  lui  susţine  et  abstine. 

Puneţi  deosebit  pond  pe  cultivarea  acelor  puteri  spirituale,  cari  con- 
stituesc  nobleţă  firii  interne  a  omului.  Nu  bogăţia  vremelnică  a  materiei, 
ci  cea  neperitoare  a  duhului,  nu  poziţii  înalte,  nici  vaza  socială,  ci  onesti¬ 
tate  adevărată,  sinceritate  şi  omenie,  nu  îngrămădirea  cunoştinţelor,  ci  ca¬ 
litatea  lor  şi  mai  presus  virtutea  să  o  aveţi  pururi  înaintea  ochilor.  Şi 
aceasta  o  veţi  ajunge  atunci,  când  religia  şi  morala  va  fi  obiectul  predi¬ 
lect  al  studiului  vostru. 

Consideraţi-vâ  unii  pe  alţii  ca  pe  nişte  fraţi,  legaţi  între  olaltă  prin 
comunitatea  credinţii,  a  limbii  şi  a  sângelui,  prin  identitatea  idealului  na¬ 
ţional . 

Umblaţi  după  prescriptele  evanghelice  «îmbrăcând  pe  Domnul  Isus 
Hristos»  adecă  cultivându-va  după  modelul  Lui.  Vâ  aduceţi  aminte  de  cu¬ 
vintele  copilului  Isus,  în  templul  din  Ierusalim:  «n'aţi  ştiut,  că  mi-se  cade 

>  Humboldt, 

să  fiu  în  casa  Tatălui  meu  ceresc».  (Luca  2,  49).  In  acest  răspuns  —  dat 
părinţilor  săi  pământeşti  ce-L  căutau  —  la  vârsta  de  12  ani  zace  o  desă¬ 
vârşită  cugetare  matură.  Încă  deatunci  şi-a  recunoscut  El  chemarea  în 
toată  plenitudinea  ei.  Voinţa  Tatălui  ceresc  a  format  norma  vieţii  întregi 
a  lui  Isus.  Această  voinţă  i-a  pătruns  toată  activitatea  Iui  corporală  şi  spi¬ 
rituală,  i-a  devenit  o  necesitate  ca  şî  mâncarea  şi  băutura.  «Mâncarea  mea 
este  ca  să  fac  voia  Celuice  m’a  trimes,  să  îndeplinesc  lucrul  Lui»,  (loan  4,  34). 

Pe  muntele  Măslinilor,  pe  locul  unde  s’a  înălţat  Isus  la  cer  o  piatră 
poartă  inscripţia:  Imilaţi-L!  Desigur  în  multele  binefaceri  ce  le-a  făcut. 
Luaţi-vă  de  model  pe  Domnul  Hristos  şi  păşiţi  pe  urmele  Luil  Să  nu 
obiectaţi,  că  vă  înfăţişez  ca  model,  un  ideal  ce  nu  se  poate  ajunge.  E  drept, 
nu  se  poate  ajunge,  dar  daţi-vă  osteneală  să  Vă  apropiaţi  de  El.  însuşi 
Mântuitorul  n’a  zis:  Ajungeţi-mă  întru  deplinătate,  ci  urmaţi-mi  întru  ea. 
Şi  ii  puteţi  urmă  de  veţi  avea  pururi  înainte,  aceeace  L-a  caracterizat  pe 
El  încă  de  copil. 

La  Romani,  copilul  împlinind  15  ani  eră  îmbrăcat  cu  toga  virilis  şi 
dus  in  Forum  romanum.  Cu  aceasta  el  îşi  încheiâ  copilăria  —  deveniâ 
bărbat  şi  trebuia  să  şi  dovedească  o  purtare  de  bărbat.  Consecvenţa 
acestui  fapt  vă  priveşte  —  ca  pe  nişte  Români,  ce  sunteţi. 

Cercaţi  să  deveniţi  bărbaţi,  ceeace  vă  aduce  onoare.  Lumea  cere 
bărbaţi,  neamul  nostru  cu  atât  mai  mult.  Cugetare  şi  lucrare  naţională  — 
iată  bărbăţia! 

Dcaceea,  iubiţi  studenţi,  «Lucraţi  bărbăteşte  şi  Domnul  v'a  întări 
inima  Voastră ».  (Ps.  26,  14). 

Dr.  C.  Papuc-Săceleanu. 

MIŞCAREA  LITERARĂ. 

Evanghelia  ca  temelie  a  vieţii,  de  Petrov,  traducere  de  Dim.  /.  Cor- 
nilescu.  Bucureşti  1914,  pag.  77,  preţul  I  leu. 

Sunt  scrieri,  pe  cari  cetindu-le  îţi  cultivi  intelectul,  îţi  sporeşti  cuno¬ 
ştinţele,  dar  inima  şi  voinţa  nu  ţi-le  încălzesc  şi  pun  in  mişcare.  Le  lipseşte 
puterea  de  formare  a  caracterului.  Cu  mult  mai  preţioase  decât  acestea, 
sunt  scrierile  cari  ne  sporesc  energia  voinţii  bune  şi  ne  infiltrează  un  duh 
curat  în  inimi.  Cetirea  unei  scrieri  de  acest  fel  e  ca  o  ploaie  mănoasă, 
care  ne  trezeşte  la  vieaţă  puterile  din  suflet  şi  le  face  roditoare  în  fapte  bune. 

La  categoria  din  urmă  numărăm  scrierile  preotului  rus,  cu  suflet  de 
apostol,  G.  Petrov.  Acest  scriitor  are  un  deosebit  dar  de-a  găsi  legături 
între  principiile  creştineşti  şi  necesităţile  vieţii  omului  de  astăzi,  şi  astfel 
scrisul  Iui  e  foarte  atrăgător  pentru  orice  om  deprins  să  cugete  asupra 
problemelor  vieţii.  Vechile  adevăruri  ale  evangheliei  Ie  înfăţişează  intr’o 
formă  literară  frumoasă,  adeseori  poetică,  şi  le  interpretează  chemând 
într’ajutor  experienţele  de  vieaţă  ale  zilelor  noastre.  Cetind  cele  cinci  ca¬ 
pitole  ale  scrierii  de  faţă,  rămâi  cu  convingerea  întărită,  că,  ori  câte  în- 

cercări  se  fac  pentru  a  găsi  o  nouă  morală  şi  o  nouă  îndrumare  a  con¬ 
ştiinţelor,  totuş  —  adevărata  temelie  neclâtită  a  vieţii  poate  să  fie  numai 
evanghelia  lui  Hristos.  Noi  creştinii  trebuie  să  ne  bucurăm  de  toate  pro¬ 
gresele  culturii  şi  civilizaţiei  moderne  şi  să  contribuim  la  creşterea  lor 
continuă,  dar  să  nu  uităm  nici  o  clipă,  că  altă  temelie  decât  aceea  care 
este  pusă:  Hristos  —  nimenea  nu  poate  să  pună  vieţii.  A  năzuî  spre 
Hristos  înseamnă  deci  şi  astăzi,  a  năzuî  spre  cel  mai  mare  şi  mai  sfânt 
ideal  al  vieţii  omeneşti.  Celce  vrea  să  se  inspire  de  aceste  idei,  să  ce¬ 
tească  cu  atenţiune  frumoasa  traducere  din  Petrov,  anunţată  în  fruntea 
acestor  şire. 

* 

« Monstruozităţi  sau  o  îndrăzneală  prea  mare »  a  unui  scaun  bisericesc 
în  anul  Domnului  1914,  de  Eusebiu  Popoviciu,  membru  al  consistorului 
aihiepiscopesc.  Cernăuţi  1914. 

Conţine  un  răspuns  de  justificare  la  acuzele  aduse  consistorului  arhi- 
episcopesc  din  Cernăuţi,  în  chestiunea  pensionării  beneficiaţilor  inabili. 

* 

Masa  studenţilor  români  din  Braşov.  Darea  de  seamă  a  XVI  pe  anul 
1913-14,  de  V.  Oniţiu. 

Această  instituţie  de  binefacere  a  fost  înfiinţată  la  anul  1868  şi  de 
atunci  a  cheltuit  suma  de  cor.  73,459’95  pentru  ajutorarea  alor  576  şcolari. 
Averea  ei  întreagă  este  astăzi  de  cor.  77,267'26.  Recomandăm  atenţiunii 
inimilor  nobile  această  instituţie  creştinească. 

* 

Din  « Biblioteca  pentru  ioţh  am  primit. Nr.  901:  Cultul  oamenilor 
mari,  de  G.  Aslan. 

Câteva  articole  tratând  subiecte  diferite,  dar  totuş  având  la  bază 
aceeaş  idee  călăuzitoare,  constituesc  o  instructivă  şi  plăcută  lectură  pentru 
publicul  mare.  Preţul  30  bani. 

* 

Vieaţa  mea ,  scrisă  de  mine  după  cât  mi-am  putut  aduce  aminte. 
Constantin  Erbiceanu.  Tipărită  după  moartea  autorului  de  fostul  Iui  şcolar 
loan  llie  Teodorescu.  Bucureşti  1913. 

Vieata  fostului  profesor  la  facultatea  teologică  din  Bucureşti,  Con¬ 
stantin  Erbiceanu,  a  fost  plină  de  muncă  stăruitoare  şi  călăuzită  de  înalte 
motive  morale.  Cu  aceste  îndemnuri  rămâi  în  suflet  cetind  paginile  pe  cari  el 
însuş  ş:-a  zugrăvit,  fără  alese  podoabe  de  formă,  cursul  vieţii  sale.  Urmărind 
vieaţa  altuia,  ţi-se  trezeşte  răspunderea  faţă  de  ceeace  trebuie  să  fi  tu  şi 
cauţi  îndrumări  pentru  vieaţa  ta. 

* 

« Biblioteca  profesională »  e  titlu!  unei  publicaţii  în  care  a  apărut,  ca 
primul  număr:  Ce  sunt  motoarele?  Cum  funcţionează?  de  /.  Giulea,  me- 
hanic.  Librăria  Alcalay  răspunde  prin  aceste  publicaţii  unei  simţite  nece¬ 
sităţi.  Preţul  iei  P50. 

CRONICĂ  BISERICEASCĂ-CULTURALĂ. 

Un  dar!  Pe  lângă  nepăsarea  ce  am  întâmpinat-o  din  partea  unor 
preoţi,  redactând  această  revistă  am  avut  şi  multe  mulţumiri,  văzând  inte¬ 
resul  celor  buni  faţă  de  ea.  Acest  interes  ni-a  dat  îndemn  să  continuăm 
opera  noastră,  din  care  au  răsărit  incontestabile  foloase  pentru  cultura 
preoţimii.  Aceste  foloase  nu  Ie  văd  aceia,  cari  cred,  că  vieaţa  unei 
biserici  se  reduce  numai  Ia  chestiunile  de  administraţie  şi  la  aranjarea  trebuin¬ 
ţelor  materiale  ale  poporului,  dar  nu  pot  înţelege  rostul  superior  al 
unei  propagande  de  idei  şi  credinţe  creştineşti,  menite  să  întărească  su¬ 
fletele,  să  ie  înalţe  spre  idealul  evangheliei  şi  să  Je  angajeze  la  muncă 
în  slujba  acestui  ideal.  Şi  nu  pot  înţelege  acest  rost,  fiindcă  înşişi 
—  chiar  preoţi  fiind  şi  aceasta  încă  cu  atât  mai  rău  —  nu  au  entu¬ 
ziasmul  curat  al  inimei  creştineşti  faţă  de  idealul  evangheliei,  nu  simt  că 
mântuirea  sufletelor  individuale,  ca  şi  a  sufletului  unui  popor,  numai  prin 
coborîrea  acelui  ideal  în  realitatea  vieţii  poate  să  sosească.  Dacă  mani 
vedea  răsfăţându-se  asemenea  defecte  sufleteşti,  ignoranţa  în  cele  teolo¬ 
gice  şi  nepăsarea  în  cele  religioase  tocmai  acolo  de  unde,  în  loc  să  ne 
sosească  câte-o  rază  de  lumină,  ne  vin  cuvinte  de  descurajare  şi  apreţieri 
la  cari  nu  ne  aşteptam  am  putea  să  facem  şi  altceva  decât  să  scoatem 
această  revistă.  Numai  cât  noi  ne  avem  îndemnurile  la  muncă  intăuntrul 
nostru  şi  deaceea  ne  simţim  cu  atât  mai  datori  să  o  continuăm,  cu  cât 
mai  puţin  interes  vedem  faţă  de  vieaţă  religioasă  şi  multele  probleme 
legate  de  ea  în  sinul  biserfeei  lui  Hristos. 

Ne  cade  bine  când  vedem  că  munca  noastiă,  pe  lângă  toate  greu¬ 
tăţile  ce  le  întâlneşte,  dă  roade  şi  află  răsunet  în  inimete  păstorilor  celor 
buni.  Ca  dovadă  despre  aceasta  avem  nenumărate  scrisori  de  încurajare 
pela  preoţi  de-ai  noştri  din  diferite  părţi  ale  mitropoliei.  Pe  rând  vom 
publică  unele  din  ele,  cari  prezintă  un  interes  mai  general.  De  astădată 
reproducem  părţi  dintr’o  scrisoare  ce  ne- a  trimis-o  părintele  Alexandru 
Sava  din  Bedeclu  şi  in  care  se  angajează  să  plătească  abonamentul  la  re¬ 
vista  noastră  pentru  2  preoţi  săraci,  lată  ce  ne  scrie  păr.  Sava,  între  alte 
comunicări : 

«Dela  apariţia  ei  «Revista  Teologică»  am  abonat-o  totdeauna,  pen- 
trucă  mi-a  plăcut  să  am  şi  să  citesc  o  foaie  de  specialitate,  căci  ştiut 
este,  că  ştiinţa  nu  stă  locului,  ci  înaintează  mereu  şi  zilnic  ni-se  îmbie  idei 
nouă,  scoase  din  munca  unuia  sau  altuia.  Dar,  durere,  nu  toţi  oamenii 
noştri  cugetă  la  fel;  e  prea  multă  nepăsare  faţă  de  chestiunile  vieţii  du¬ 
hovniceşti  la  oamenii  noştri.  Ei  cearcă  să  se  îmbogăţească  prin  toate 
mijloacele.  întrebările  obicinuite  ce  şi-le  pun  unul  altuia  sunt  cam  acestea: 
ce  mai  faci  frate?  câţi  boi  ai?  câţi  cai  ai?  cât  ai  sămânat?  etc.  Dar 
foarte  arareori  ne  întrebăm,  cum  stăm  cu  sămânătura  cea  duhovnicească? 
de  unde  culegem  grâul  pe  care  avem  să-l  sămânăm  pe  acest  ogor? 

câte  foi  de  specialitate  ai,  frate?  câte  opuri  de  specialitate  ţ’ai  co¬ 

mandat  în  acest  an?  —  Acestea  sunt  întrebări  prea  mari.  Sunt  mulţi 
cari  nici  manualele  teologice  nu  Ie  mai  posed,  ci  cel  mult  proto¬ 

coale  de  ale  sinoadelor  eparhiale  şi  congresuale  netăiate,  un  calendar 
şi  Telegraful  —  atâta  tot.  Da,  aşa  stau  unii  dintre  ai  noştri:  ochi  au  şi 
nu  văd  cum  înaintează  oamenii  pe  toate  terenele,  dar  ei  înşişi  nu  se  silesc 
să  dea  înainte  în  cele  teologice  şi  bisericeşti.  Ei  nu  pricep  că  astăzi  un 
popor  fără  carte  şi  mai  ales  fără  conducători  luminaţi  în  toate  privinţele, 
dar  mai  ales  luminaţi  în  cunoaşterea  lucrurilor  dumnezeeşti,  este  judecat 
la  moarte.  Unii  doar  de  mai  cetesc  câte  un  ziar,  unde  se  bălăcăresc 

fruntaşii  şi  instituţiunile  noastre,  dar  foi  serioase  nu.» 

Dupăce  ne  spune  cuvinte  de  încurajare,  păr.  Sava  sfârşeşte  scri¬ 

soarea  aşa: 

«In  sânul  preoţimei  noastre  sunt  şi  atari  preoţi  cari,  îngreunaţi  cu 
familie  mare,  pe  lângă  toată  bunăvoinţa  nu  pot  abonâ  «Revista  Teologică», 
deşî  numărul  acestora  e  mic  de  tot.  Totuş  pentru  a  uşura  greutăţile  unor 
asemenea  preoţi,  Vă  rog,  d-le  profesor,  să  trimiteţi  revista  la  doi  astfel 
de  preoţi  pe  cheltuiala  mea,  angajându-mă  să  achit  abonamentul  nu  peste 
mult  timp». 

Mulţumind  şi  noi  păr.  Sava  pentru  cuvintele  de  încurajare  ce  ni-Ie-a 
trimis  şi  pentru  jertfele  ce  e  gata  să  le  aducă  pentru  revista  noastră, 
rugăm  pe  ceice  doresc  să  beneficieze  de  ofertul  păr.  Sava  să  ne  scrie, 
rămânând  ca  Sfinţia  Sa  să  aleagă  apoi  pentru  cine  voeşte  să  achite 
abonamentul. 

* 

Desăvârşire.  Un  prietin  vizită  pc  Michai!  Angelo  pe  când  acesta 
lucră  la  cele  din  urmă  amănunte  ale  unei  statui.  Câtva  timp  după  aceea 
prietinul  vizită  din  nou  pe  marele  maestru  care  se  găsiă  încă  tot  la  ace¬ 
leaşi  lucrări.  Dupăce  exainină  opera  artistului,  prietenul  ii  zise  acestuia: 
«De  când  am  fost  mai  pe  urmă  la  tine,  n'ai  lucrat  nimic  la  această  operă». 
—  «Greşeşti,  —  îi  zise  măestrul  —  căci,  iată,  partea  aceasta  am  poleit-o, 
expresia  aceasta  a  feţii  am  caracterizat-o  mai  bine,  am  stilizat  buza  din 
jos,  am  pus  mai  multă  energie  în  muşchiul  cutare».  —  «Foarte  bine,  răs¬ 
punse  prietenul  —  dar  toate  acestea  sunt  nişte  lucruri  mici».  —  «Va  fi 
aşa  cum!  tu  zici,  —  îi  replică  artistul  —  dar  nu  uită  că  lucrurile  acestea 
mici  adaog  mult  la  desăvârşirea  operei,  iar  desăvârşirea  nu  e  lucru  mic». 

Spune,  iubite  cetitorule,  dai  şi  tu  importanţă  lucrurilor  mici,  înţe¬ 
legând  cât  de  mult  contribuesc  ele  Ia  frumseţa  caracterului? 

* 


Sportul.  Intr’un  articol  publicat  în  ziarul  « Românul »  (Nr.  143),  d-1 
Virgil  Oniţiu,  directorul  liceului  nostru  din  Braşov,  tratând  despre  impor¬ 
tanţa  sportului  pentru  creşterea  tinerimii,  spune  între  altele  următoarele: 

«Astfel  sporturile  în  general  angajează  la  o  armonică  şi  plăcută  coo¬ 
perare  sufletul  şi  trupul  şi  produc  în  om  o  plăcere  senină,  o  creştere  a 
energiei  de  vieaţă,  un  echilibru  sănătos  între  forţele  sufieteşti  şi  trupeşti, 
o  înviorare  sufletească,  o  potenţare  a  conştiinţei  de  sine  şi  a  simţului  de 
onoare  şi  de  demnitate  şi  mai  cu  seamă  o  fortificare  fizică;  ele  ne  fac 
corpul  uşor,  elastic  şi  supus  la  orice  poruncă  ce-i  vine  dela  suflet.  Pe 
lângă  aceste  preţioase  foloase  cele  mai  multe  sporturi  contribue  la  des- 
voltarea  sentimentului  social  în  noi,  a  simţului  de  disciplină  în  împreună- 
lucrare  socială.  Un  tânăr  agerit  prin  sporturi  ştie  să  comande,  dar  ştie  şi 
să  se  supună;  lăsat  singur,  avizat  la  puterile  proprii  în  situaţii  grele,  — 
el  nu-şi  pierde  capul  aşa  de  uşor,  ca  unul  lipsit  de  educaţia  sportivă,  iar 
în  tovărăşie  cu  alţii  el  nu  sparge  legăturile  sociale,  ci  le  strânge  şi  le 
incheagă.  —  lată  dar  ca  şcoala  şi  casa  părintească  nu  pot  să-şi  închiză 
uşile  în  faţa  mişcării  sportive,  ale  cărei  valuri  abiâ  acum  au  ajuns  până 
la  noi,  ci  dimpotrivă,  trebuie  să  dea  cea  mai  mare  atenţiune  acestei 
mişcări  şi  s’o  utilizeze  cu  chibzuinţă  pentru  completarea  şi  desăvârşirea 
creşterii  tinerimii  noastre». 


Puterea  morală.  In  discursul  prin  care  d-1  N.  lorga  a  deschis  în 
anul  acesta  cursurile  de  vară  dela  Vălenii  de  Munte,  a  spus  şi  următoa¬ 
rele  cuvinte: 

«La  orice  putere  materială  ce  se  desfăşură  în  activitatea  unui  stat, 
se  adauge  o  putere  morală  ce  s’a  format  în  sufletul  unui  popor.  Şi  pentru 
cine-şi  aduce  aminte  puţin  de  lucrurile  de  ieri,  pentru  cine  cercetează 
puţin  lucrurile  de  azi,  se  impune  convingerea  că  aceasta  (adecă  puterea 
morală)  e  elementul  de  căpetenie,  fără  care  celalalt  urmează  legilor  fireşti 
de  inerţie  şi  fărâmiţare  a  lucrurilor  neînsufleţite  din  această  lume,  pe  când 
cele  însufleţite,  trăind  şi  desvo!tându-se,  produc  o  vieaţă  şi  atunci  când 
intervine  fireasca  lor  desagregare,  şi  ele  lasă  în  urma  lor  o  amintire  care 
e  însaş  un  factor  învietor.  A  cultivă  sufletul  nostru  naţional  potrivit  cu 
necesităţile  morale  superioare  cate  îndreptăţesc  şi  consfinţesc  vieaţa,  este 
azi  mai  mult  decât  oricând  o  datorie .» 

In  serviciul  cultivării  acelei  puteri  morale,  care  e  «elementul  de  că¬ 
petenie»  în  vieaţa  unui  popor,  trebuie  să  stee  în  primul  rând  preoţimea. 
lată  deci  cât  de  mare  e  chemarea  noastră  în  mijlocul  poporului! 

Tipicul  cultului  religios. 

Cazuri  liturgice ,  date  şi  indigitări  tipiconale  pe  lunile  Iulie,  August,  Sept.  1914. 

Duminecă  în  6  Iulîe  la  vecernie :  Dumineca  a  6-a  după  Rusalii,  glas  5,  vos- 
creasna  6,  Evanghelia  dela  Mateiu :  «In  vremea  aceea  intrând  Isus  în  corabie»... 

Duminecă  în  13  Iulie.  Dumineca  a  7-a  după  Rusalii  a  ss.  Părinţi,  glas  6,  vos- 
creasna  7,  Evanghelia  dela  Mateiu:  «Zis-a  Domnul  învăţăceilor  săi:  «voi  sunteţi  lumina 
lumii»  (Caut-o  Nov.  25). 

Duminecă  în  20  Iulie.  Dumineca  a  8-a  după  Rusaliii  (sf.  proroc  ilie),  glas  7, 
voscreasna  8,  Evanghelia  dela  Mateiu:  «In  vremea  aceea  văzând  Isus  popor  mult»... 
(Celelalte  indicaţiuni  fiind  şi  sărbătoare  mineialâ,  se  pot  află  la  ss.  ap.  Petru  şi  Pavel 
din  Dumineca  a  5-a  după  Rusalii). 

Duminecă  în  27  Iulie.  Dumineca  a  9-a  după  Rusalii,  glas  8,  vers  9,  Evanghelia 
la  liturghie  dela  Mateiu:  «In  vremea  aceea  silit-a  Isus  pe  învăţăceii  săi  să  intre  in  co¬ 
rabie»  ... 

Duminecă  în  3  August.  Dumineca  a  10-a  după  Rusalii,  glas  1,  voscr.  10,  Evan¬ 
ghelia  dela  Mateiu:  «In  vremea  aceea  s’a  apropiat  câtră  Isus  un  om»... 

Miercuri  în  6  August.  Schimbarea  la  faţă.  La  utrenie  :1a  «D-zeu  este  Domnul» 
troparul  praznicului  de  3  ori,  sedelnele  mineiului  cu  ecteniile  obişnuite,  poiileul  şi 
pripelele  şi  celelalte  din  rnineiu.  Evanghelia  utreniei  dela  Luca :  «In  vremea  aceea  luând 
Isus  pe  Petru,  pe  Ioan  şi  pe  Iacob»  —  Psalmui  50,  catavaside  crucii.  La  peasna  a  9-a 
în  loc  de  imnul  născătoarei  de  D-zeu  se  cântă  pripelele  din  Mineiu.  Sfetilna  praznicului 
de  3  ori  —  hvalitele  mineiului  cu  «mărire  —  şi  acum  —  suit-a  lsifs  pe  Petru».  Doxologia 
pe  antifonul  glasului  8,  la  Liturghie  în  loc  de  «binecuvintează  suflete  al  meu»  antifonn!  1, 
înainte  de  «Unule  născut»  antifonul  2,  şi  în  loc  de  fericiri,  atitiîonul  3.  In  loc  de  «Cuvi* 
ne-se  cu  adevărat»  cântăm  irmosul  praznicului  şi  la  priceasnă  «întru  lumina  feţii  tale 
Doamne  vom  umblă  şi  întru  numele  tău  ne  vom  bucură  în  veci». 

Duminecă  în  10  August.  Dumineca  a  11-a  după  Rusalii,  glas  2,  voscr.  11,  Evan¬ 
ghelia  dela  Mateiu:  «Zis-a  Domnul  pilda  aceasta:  Asemânatu-s’a  împărăţia  ceriului 
omului-împărat».  In  loc  de  «Cuvine-se  cu  adevărat»,  cântăm  irmosul  praznicului 
Schimbării  la  faţă. 

Joi  în  14  August  la  vecernie.  La  «Doamne  strigat-am»  stihirile  mineiului  pe  8, 
«mărire  —  şi  acum  —  Cu  voia  cea  dzeească  rtăpânitoarc»  pe  8  glasuri.  Vohod  —  pro- 
himenul  zilei  —  paremiile  mineiului  —  ecteniile  obişnuite  —  stihoavna  din  Mineiu  cu 
«mărire  —  şi  acum»  —  «Când  te-ai  dus  Născătoare  de  D-zeu  fecioară».  După  Tatăl 
nostru,  troparul  praznicului  de  3  ori  şi  otpustul. 

Vineri  în  15  August.  Adormirea  Născătoarei  de  D-zeu.  La  utrenie:  la  «D-zeu 
este  Domnul»  troparul  praznicului  de  3  ori.  Sedelnele  mineiului  cu  ecteniile  obişnuite.  - 
Poiileul  şi  pripelele  şi  ctlelalle  din  Mineiu.  Evanghelia  utreniei  dela  Luca:  «In  zilele 
acelea  sculându-se  Mariam».  La  peasma  a  9-a  a  catavasiilor  în  loc  de  «măreşte  suflete 
al  meu»,  cântăm  pripelele  praznicului. 

La  liturghie  fericirile  pe  troparul  glasului  1  cu  «mărire  —  şi  acum»  dela  peasua 
a  6-a  a  canonului. 

Duminecă  In  17  August.  Mucenicul  Miron.  Dumineca  a  12-a  după  Rusalii,  glas  3, 
voscr.  1,  Evanghelia  la  liturghie  dela  Mateiu:  «In  vremea  aceea  apropiatu-s’a  cătră 
Isus  un  tinăr  oarecarele». 

Duminecă  în  24  August.  Mucenicul  Eutichiu.  Dumineca  a  13-a  după  Rusalii, 
glas  4,  voscr.  2,  Evanghelia  la  liturghie  dela  Mateiu:  «Zis-a  Domnul  pilda  aceasta: 
«Lfn  om  eră  stăpân  al  casei». 

Joi  în  28  August  la  vecernie:  Incepuiul  cu  binecuvântare  şi  celelalte,  «Doamne 
strigat-am»  cu  8  stihiri  ale  mineiului  şi  cu  «mărire  —  şi  acum»  tot  deacolo.  Vohod  — 
lumină  lină  prohimenul  zilei  -  cele  trei  parernii  ale  praznicului  şi  ecteniile  obiş¬ 
nuite.  La  stihoavnă  se  cântă  stihirile  mineiului.  După  «Tatăl  nostru»  troparul  sfântului 
şi  «mărire  —  şi  acum»  bogorodicina  lui. 

Vineri  în  29  August.  Tăierea  cinstitulni  cap  al  cinstitului,  măritului  proroc, 
înainte  mergătorului  şi  botezătorului  loan.  La  «D-zeti  este  Domnul»  troparele  dela 
încheierea  vecerniei.  Sedelnele  mineiului  şi  celelalte  cântări  dm  mineiu,  Evanghelia 
utreniei:  «In  vremea  aceea  a  auzit  irod».  Psalm  50  şi  catavasiile  crucii.  La  liturghie 
fericirile  pe  antifon  8  cu  «.mărire  —  cu  rugăciunile  Tale  prorocule»  şi  «şi  acum  —  Ceeace 
numai  tu  pui  cuvânt»  dela  peasna  a  6-a  a  canonului. 

Duminecă  în  31  August  Brâul  preacuratei  Măriei,  Dumineca  a  14-a  după  Rusalii, 
glas  5,  voscr.  La  liturghie  Evanghelia  dela  Mateiu:  «Zis-a  Domnul  pilda  aceasta:  ase- 
rnânatu-s’a  împărăţia  ceriului  omului-împărât». 

Duminecă  în  7  Septemvrie.  Muc.  Sozont.  Dumineca  a  15-a  după  Rusalii.  îna¬ 
inte  de  înălţarea  sf.  Cruci,  'glas  6,  voscr.,  la  liturghie  Evanghelia  dela  loan :  «Zis-a 
Domnul:  nimenea  nu  s'a  suit  în  ceriu»... 

Duminecă  în  7  Septemvrie  la  vecernie.  La  «Doamne  strigat-am»  punem  stihi¬ 
rile  pe  8,  «mărire  -  şi  acum».  In  ziua  cea  binevestită.  Vohod  —  Lumină  lină,  stihoavna 
mineiului  cu  «mărire  —  şi  acum»  :  Veniţi  toţi  credincioşii. 

Luni  în  8  Septemvrie.  Naşterea  preasfintei  stăpânei  noastre  de  D-zeu  născă¬ 
toarei  şi  pururea  fecioarei  Măriei.  La  utrenie :  La  «D-zeu  este  Domnul»  troparul  praz¬ 
nicului  de  trei  ori,  apoi_sede!nele  mineiului  cu  ecteniile  obişnuite — poiileu  —  pripelele 
praznicului  şi  celelalte  din  mineiu.  Evanghelia  utreniei  dela  Luca.  Psalmul  50  — ■  catavasiile 
crucii.  La  peasna  a  0-a  în  loc  de  «ceeace  eşti  mai  cinstită»,  cântăm  pripelele  din  mineiu. 
Sfeiilna  praznicului  cu  «mărire  şi  acum»  —  hvalitele  mineiului  cu  «mărire  —  şi  acum»  : 
«Aceasta  este  ziua  D-lui»,  Doxologia  pe  troparul  glasului  6. 

La  liturghie  în  loc  de  «Cuvine-se  cu  adevărat»,  irmosul  praznicului. 

Sâmbătă  în  13  Septemvrie.  Vecernia  se  va  face  în  modul  obişnuit,  luându-se 
la  Doamne  strigat-am  şi  stihirile  sârbătoarei. 

Duminecă  în  14  Septemvrie.  înălţarea  cinstitei  şi  de  vieaţâ  făcătoarei  cruci. 

Dumineca  a  16-a  după  Rusalii,  glas  7,  voscr.  5.  La  utrenie  «D-zeu  este  Domnul»  pe  melodia 
troparului  glasului  7.  Troparul  glasului.  «Mărire  —  şi  acum»,  Troparul  sărbătorii :  «Mântu- 
eşte  Doamne  poporul  tău».  După  stihologiile  Psaltire»  cântăm  sedelnele  gl.  de  rând 
cu  ambele  serii  apoi  < Poiileu W  cu  pripelele  sârbătoarei.  Troparele  învierii:  «Bine  eşti 
cuvântat  Doamne».  Ectenie  mică  «sedealna  polileului»  cu  «mărire  —  şi  acum»,  după 
ectenia  mică  ipacoiul,  antifoanele  glasului  de  rând,  Evanghelia  învierii  şi  celelalte. 
Catavasiile:  «Crucea  însemnând  Moisi»,  svetilna  învierii,  «mărire»  -  svetilna  sărbă¬ 
torii  —  «şi  acum».  Bogorodicina  dela  svetilna  învierii.  La  «hvalite*  cântăm  4  stihiri 
ale  glasului  4  ale  sărbătorii.  După  doxologie  preotul  iese  cu  sf.  Cruce  şi  o  aşează  pe 
Teirapod  cântând  «Crucei  Tale  ne  închinăm  Hristoase». 

Duminecă  in  21  Septemvrie.  Apost.  Codrat  Dumineca  a  17-a  după  Rusalii, 
după  Inălţ.  sf.  Cruci  gl.  8  voscr.  6.  Ev.  1  Marcu:  «Zis-a  Domnul,  celace  voieşte  să  vină 
după  mine». 

Duminecă  în  28  Septemvrie.  Cuv.  Hariton.  Dumineca  a  18-a  după  Rusalii  gl.  1, 
voscr.  7.  Ev.  1  deja  Luca:  «In  vremea  aceea  stâ  Isus  lângă  iezerul  Genizaretului : 

Cantor. 


